അർക്കൻസാസ് പോലീസ് സ്റ്റേഷനു മുന്നിൽ വെടിവയ്പ്പ്; അക്രമിയും പോലീസ് ഉദ്യോഗസ്ഥനും കൊല്ലപ്പെട്ടു : Deepika.com Nri News Americas\nMonday, December 9, 2019 10:14 PM IST\nഫെയ്റ്റിവില്ല (അർക്കൻസാസ്): ഫെയ്റ്റിവില്ല പോലീസ് സ്റ്റേഷൻ പാർക്കിംഗ് ലോട്ടിൽ രാത്രി ഇരുളിന്‍റെ മറവിൽ പതിയിരുന്ന പ്രതിയുടെ ആക്രമണം. തുടർന്നുണ്ടായ ഏറ്റുമുട്ടലിൽ ഒരു പൊലീസ് ഉദ്യോഗസ്ഥനും അക്രമിയും കൊല്ലപ്പെട്ടു. ശനിയാഴ്ച രാത്രിയായിരുന്നു സംഭവം.\nപോലീസ് സ്റ്റേഷന്‍റെ പുറകിൽ നിന്നും വെടിയൊച്ച കേട്ടാണ് രണ്ടു പോലീസ് ഓഫിസർമാർ പുറത്തിറങ്ങിയത്. ഇതിനിടയിൽ പട്രോൾ വാഹനത്തിൽ ഇരുന്നിരുന്ന പോലീസ് ഓഫിസർ സ്റ്റീഫന്‍റെ കാറിനു വെടിയേറ്റിരുന്നു. പോലീസ് തിരിച്ചു വെടിവച്ചതിനെ തുടർന്ന് ആയുധധാരിയായ ലണ്ടൻ ടി. ഫിലിപ്പ്സിനു (35) വെടിയേറ്റു. പ്രാഥമിക ചികിത്സ നൽകിയെങ്കിലും ഇരുവരും സംഭവ സ്ഥലത്തു തന്നെ മരിച്ചു.\nരണ്ടുവർഷമായി ഫെയ്റ്റിവില്ല പോലീസ് സ്റ്റേഷനിൽ ഓഫിസറായി ജോലി ചെയ്തുകൊണ്ടിരുന്ന സ്റ്റീഫൻ സമർപ്പണ മനോഭാവമുള്ള ധീരനായ ഓഫിസറായിരുന്നുവെന്ന് ഫെയ്റ്റിവില്ല പോലീസ് ഡിപ്പാർട്ട്മെന്‍റ് പുറത്തിറക്കിയ പത്രക്കുറിപ്പിൽ പറയുന്നു.\nഎന്താണ് പ്രതിയെ വെടിവയ്ക്കുന്നതിന് പ്രേരിപ്പിച്ചതെന്നു വ്യക്തമല്ല. സംഭവത്തിൽ ഉൾപ്പെട്ട രണ്ടു പൊലീസ് ഓഫിസർമാരെ അഡ്മിനിസ്ട്രേറ്റീവ് ലീവിൽ പ്രവേശിപ്പിച്ചു. വാഷിംഗ്ടണ് കൗണ്ടി ഷെറിഫ് ഓഫിസും എഫ്ബിഐയും അന്വേഷണം ആരംഭിച്ചിട്ടുണ്ട്.


UPI Money Transfer Without Internet | ഇന്റർനെറ്റും സ്മാർട്ട്ഫോണും ഇല്ലാതെയും യുപിഐ ഇടപാടുകൾ നടത്താം, എങ്ങനെ? – News18 Malayalam\nസ്മാർട്ട്ഫോണുകൾ ഇല്ലാത്തതോ ഇന്റർനെറ്റ് ഇല്ലാത്തതോ ആയ ഉപയോക്താക്കൾ യുപിഐ സേവനങ്ങൾ ലഭിക്കാൻ USSD 2.0 രീതി എന്നറിയപ്പെടുന്ന *99# ഡയൽ ചെയ്താൽ മതി.\nLast Updated : January 05, 2022, 20:14 IST\nയുപിഐ പേയ്‌മെന്റുകൾ (UPI Payments) നടത്താൻ ഇന്റർനെറ്റ് കണക്ഷൻ (Internet Connection) ആവശ്യമാണെന്നാണ് ഡിജിറ്റൽ ഇടപാടുമായി ബന്ധപ്പെട്ട പൊതുവെയുള്ള ധാരണ. എന്നാൽ വാസ്തവം ഇതല്ല നിങ്ങളുടെ പ്രദേശത്ത് ഇന്റർനെറ്റ് കണക്ഷൻ ഇല്ലെങ്കിലും നിങ്ങളുടെ കൈവശം ഒരു സ്‌മാർട്ട്‌ഫോൺ (Smartphone) ഇല്ലെങ്കിൽപ്പോലും ബുദ്ധിമുട്ടില്ലാതെ യുപിഐ ഇടപാടുകൾ നടത്താം. എല്ലാം ഡിജിറ്റലായി മാറിയ ഇന്നത്തെ കാലത്ത് യുപിഐ പേയ്മെന്റുകളും മറ്റും ആളുകൾക്ക് വലിയ ഒരു സഹായം തന്നെയാണ്. ഗൂഗിൾ (Google Pay), ഫോൺപേ (PhonePe), ഭാരത്പേ (BharatPe) എന്നിവ പോലുള്ള യുപിഐ (UPI) പേയ്‌മെന്റ് ആപ്പുകൾ ഉപയോഗിക്കുന്നവരാണ് ഇന്ന് അധികവും. എന്നാൽ ഇവ വഴിയുള്ള ഇടപാടുകൾക്കിടയിലും നിങ്ങൾക്ക് ഇന്റർനെറ്റ് കണക്ഷൻ നഷ്‌ടപ്പെട്ടാൽ അത് പൂർത്തിയാക്കാൻ നിങ്ങളുടെ ഫോണും ആക്ടീവായ ഒരു ബാങ്ക് അക്കൗണ്ടും മാത്രമാണ് ആവശ്യം.\nസ്മാർട്ട്ഫോണുകൾ ഇല്ലാത്തതോ ഇന്റർനെറ്റ് ഇല്ലാത്തതോ ആയ ഉപയോക്താക്കൾക്കും യുപിഐ സേവനം ലഭ്യമാണ്. സേവനങ്ങൾ ലഭിക്കാൻ USSD 2.0 രീതി എന്നറിയപ്പെടുന്ന *99# ഡയൽ ചെയ്താൽ മതി. 2012 നവംബറിലാണ് നാഷണൽ പേയ്‌മെന്റ് കോർപ്പറേഷൻ ഓഫ് ഇന്ത്യ (NPCI) സ്‌മാർട്ട്‌ഫോൺ ഇതര ഉപയോക്താക്കൾ ഉൾപ്പെടെ എല്ലാ മൊബൈൽ ഫോൺ ഉപയോക്താക്കൾക്കുമായി *99# സേവനം ഇന്ത്യയിൽ അവതരിപ്പിച്ചത്. ഈ സേവനം ആദ്യം വളരെ പരിമിതമായിരുന്നു. രണ്ട് ടിഎസ്പികൾ (TSP) മാത്രമാണ് ഈ സേവനം വാഗ്ദാനം ചെയ്തിരുന്നത്. എംടിഎൻഎൽ (MTNL), ബിഎസ്എൻഎൽ (BSNL) എന്നിവ മാത്രം. 2016 ഓഗസ്റ്റ് 25ന് ബാങ്കുകളുമായി ചേർന്ന് എൻപിസിഐ യൂണിഫൈഡ് പേയ്‌മെന്റ് ഇന്റർഫേസ് (യുപിഐ) ആരംഭിച്ചു. യുപിഐ ഐഡി അല്ലെങ്കിൽ പേയ്‌മെന്റ് വിലാസം എന്നറിയപ്പെടുന്ന ഒരു യുണീക്ക് ഐഡി ഉപയോഗിച്ച് പണം അയയ്‌ക്കാനും സ്വീകരിക്കാനും ബാങ്ക് അക്കൗണ്ട് ഉടമകളെ അനുവദിക്കുന്ന രീതിയാണിത്.\nഎൻസിപിഐ വെബ്‌സൈറ്റ് അനുസരിച്ച്, “രാജ്യത്തുടനീളമുള്ള എല്ലാ സാധാരണക്കാരിലേക്കും ബാങ്കിംഗ് സേവനങ്ങൾ എത്തിക്കുന്നതിനായാണ് *99# സേവനം ആരംഭിച്ചത്. ബാങ്കിംഗ് ഉപഭോക്താക്കൾക്ക് അവരുടെ മൊബൈൽ ഫോണിൽ *99# ഡയൽ ചെയ്തും മൊബൈൽ സ്ക്രീനിൽ പ്രദർശിപ്പിച്ചിരിക്കുന്ന ഒരു ഇന്ററാക്ടീവ് മെനുവിലൂടെയും ഇടപാട് നടത്തി ഈ സേവനം പ്രയോജനപ്പെടുത്താം. *99# സേവനത്തിന് കീഴിൽ വാഗ്ദാനം ചെയ്യുന്ന പ്രധാന സേവനങ്ങൾ താഴെ പറയുന്നവയാണ്.\nവിവിധ ബാങ്കുകളിലേയ്ക്ക് പണം അയയ്ക്കുകയും സ്വീകരിക്കുകയും ചെയ്യാം\nയുപിഐ പിൻ ക്രമീകരിക്കാം\n*99# സേവനം നിലവിൽ 83 പ്രമുഖ ബാങ്കുകളും എല്ലാ ജിഎസ്എം (GSM) സേവന ദാതാക്കളും വാഗ്ദാനം ചെയ്യുന്നുണ്ട്. ഹിന്ദിയും ഇംഗ്ലീഷും ഉൾപ്പെടെ 13 വ്യത്യസ്ത ഭാഷകളിൽ ഈ സേവനം ലഭ്യമാണ്.\nനിങ്ങളുടെ മൊബൈൽ ഫോണിൽ *99# എങ്ങനെ ഉപയോഗിക്കാം?\nഈ സേവനം ലഭ്യമാക്കുന്നതിനും ഒറ്റത്തവണ രജിസ്ട്രേഷൻ നടത്തുന്നതിനും നിങ്ങൾ ആദ്യം സർക്കാരിന്റെ ഭീം യുപിഐ (BHIM UPI) ആപ്പ് ഡൗൺലോഡ് ചെയ്യേണ്ടതുണ്ട്. *99# സേവനം ഉപയോഗിക്കുന്നതിന്, നിങ്ങൾ സ്വയം രജിസ്റ്റർ ചെയ്തതിന് ശേഷം ചുവടെയുള്ള നടപടിക്രമങ്ങൾ പൂർത്തിയാക്കുക.\nസ്റ്റെപ് 1: നിങ്ങളുടെ ഫോണിലെ ഡയൽ പാഡിൽ *99# എന്ന് ടൈപ്പ് ചെയ്യുക. തുടർന്ന് ഏഴ് ഓപ്ഷനുകൾ അടങ്ങുന്ന ഒരു പുതിയ മെനു തുറന്ന് വരും. 'പണം അയയ്‌ക്കുക' (Send Money), 'പണം സ്വീകരിക്കുക (Receive Money)', 'ബാലൻസ് പരിശോധിക്കുക' (Check Balance), 'മൈ പ്രൊഫൈൽ' (My Profile), 'പെൻഡിംഗ് റിക്വസ്റ്റ് (ending Requests)', 'ഇടപാടുകൾ (Transactions)', 'യുപിഐ പിൻ' (UPI PIN) തുടങ്ങിയ ഓപ്ഷനുകൾ മെനുവിൽ കാണാം\nസ്റ്റെപ് 2: അടുത്തതായി ചെയ്യേണ്ടത് നിങ്ങളുടെ ഡയൽ പാഡിലെ നമ്പർ 1 അമർത്തി ‘പണം അയയ്ക്കുക’ എന്ന ഓപ്ഷൻ തിരഞ്ഞെടുക്കുക എന്നതാണ്. നിങ്ങളുടെ ഫോൺ നമ്പർ, യുപിഐ ഐഡി അല്ലെങ്കിൽ അക്കൗണ്ട് നമ്പർ, IFSC കോഡ് എന്നിവ നൽകി പണം അയയ്ക്കാം\nസ്റ്റെപ് 3: വിവിധ പേയ്‌മെന്റ് രീതികളിൽ, ഒന്ന് തിരഞ്ഞെടുക്കുക. നിങ്ങൾ ഫോൺ നമ്പർ ഓപ്ഷൻ തിരഞ്ഞെടുക്കുകയാണെങ്കിൽ, നിങ്ങൾ പണം അയയ്‌ക്കാൻ ആഗ്രഹിക്കുന്ന വ്യക്തിയുടെ മൊബൈൽ നമ്പർ നൽകേണ്ടതുണ്ട്. നിങ്ങൾ യുപിഐ ഐഡി ഓപ്ഷൻ തിരഞ്ഞെടുക്കുകയാണെങ്കിൽ, നിങ്ങൾ പണം അയയ്‌ക്കാൻ ആഗ്രഹിക്കുന്ന വ്യക്തിയുടെ യുപിഐ ഐഡി നൽകേണ്ടതുണ്ട്. ബാങ്ക് അക്കൗണ്ട് ഓപ്ഷനും ഇത് ബാധകമാണ്. ഇവിടെ നിങ്ങൾ 11 അക്ക IFSC കോഡും തുടർന്ന് ഗുണഭോക്താവിന്റെ ബാങ്ക് അക്കൗണ്ട് നമ്പറും നൽകണം.\nസ്റ്റെപ് 4: അടുത്തതായി, ഗൂഗിൾ പേ അല്ലെങ്കിൽ പേടിഎമ്മിന് സമാനമായി കൈമാറാൻ ആഗ്രഹിക്കുന്ന തുക നൽകുക.\nസ്റ്റെപ് 5: അവസാന ഘട്ടമായി ആറോ നാലോ അക്കങ്ങൾ നീളമുള്ള നിങ്ങളുടെ സ്വന്തം യുപിഐ പിൻ നമ്പർ നൽകേണ്ടതുണ്ട്. തുടർന്ന് സെൻഡ് ഓപ്ഷനിൽ ക്ലിക്ക് ചെയ്യുക. പണം ട്രാൻസ്ഫർ ചെയ്തുകഴിഞ്ഞാൽ, ഒരു റഫറൻസ് ഐഡി സഹിതം നിങ്ങളുടെ ഫോണിൽ ഒരു ട്രാൻസ്ഫർ സ്റ്റാറ്റസ് അപ്‌ഡേറ്റ് ലഭിക്കും.\nചെറിയ മൂല്യമുള്ള യുപിഐ ഇടപാടുകൾക്ക് ഒരു പുതിയ "ഓൺ-ഡിവൈസ്" വാലറ്റ് സംവിധാനം പുറത്തിറക്കുമെന്ന് റിസർവ് ബാങ്ക് ഓഫ് ഇന്ത്യ അടുത്തിടെ അറിയിച്ചിരുന്നു. ഫീച്ചർ ഫോൺ ഉപയോക്താക്കൾക്കും ഉപയോഗിക്കാവുന്ന തരത്തിലുള്ള യുപിഐ പേയ്‌മെന്റ് സംവിധാനമാണ് ആർബിഐ (RBI) പുറത്തിറക്കുക. ഡിസംബർ 8ന് പുറത്തിറക്കിയ 'വികസന, നിയന്ത്രണ നയങ്ങളെക്കുറിച്ചുള്ള പ്രസ്താവന'യിലാണ് ആർബിഐ ഇക്കാര്യം വ്യക്തമാക്കിയത്. ചെറിയ മൂല്യമുള്ള ഇടപാടുകൾ നടത്തുന്നതിനും ഫീച്ചർ ഫോണുകൾ വഴിയുള്ള യുപിഐ പേയ്‌മെന്റ് ജനപ്രിയമാക്കുന്നതിനുമുള്ള നിർദ്ദേശങ്ങളാണ് റിസർവ് ബാങ്ക് ഓഫ് ഇന്ത്യ (ആർബിഐ) പ്രഖ്യാപിച്ചത്. ചെറിയ തുകയുടെ പണമിടപാടുകൾക്കും ഡിജിറ്റൽ സേവനം ഉപയോഗിക്കാൻ പ്രോത്സാഹിപ്പിക്കുക എന്നതാണ് ഈ പദ്ധതിയുടെ പ്രാരംഭ ലക്ഷ്യങ്ങളിലൊന്നെന്നും ആർബിഐ അറിയിച്ചു.\nFirst published: January 05, 2022, 20:12 IST


അമല പോള് നായകിയാകുന്ന പുതിയ തമിഴ് ചിത്രം 'ആടെ' ; ടീസര് പുറത്തിറങ്ങി - www.keralanewz.com-Malayalam News Portal\nഅമല പോളിനെ നായികയാക്കി രത്‌നകുമാര് സംവിധാനം ചെയ്യുന്ന ചിത്രം ‘ആടെ’യുടെ ടീസര് പുറത്തുവിട്ടു. ചിത്രത്തിന് ‘എ’ സെന്‍സര് സര്‍ട്ടിഫിക്കറ്റ് നല്‍കിയിരിക്കുന്നത്.\nനേരത്തെ ചിത്രത്തിലെ പോസ്റ്റര് സോഷ്യല് മീഡിയയില് തരംഗമായിരുന്നു. ദേഹമാസകലം പരുക്ക് പറ്റി ടോയ്‌ലറ്റ് പേപ്പര് ചുറ്റിയ അമലയുടെ ചിത്രമായിരുന്നു പോസ്റ്ററിലുള്ളത്.\nകാമിനി എന്ന കഥാപാത്രത്തെയാണ് അമല പോള് ചിത്രത്തില് അവതരിപ്പിക്കുന്നത്. ചിത്രത്തിന്റെ കഥകേട്ട് മറ്റ് പ്രോജക്ടുകള് വേണ്ടെന്നു വെച്ചിട്ടാണ് ആടെ സ്വീകരിച്ചതെന്ന് നേരത്തെ അമല പോള് പറഞ്ഞിരുന്നു.\nകാര്‍ത്തിക് കണ്ണന് ഛായാഗ്രഹണം നിര്‍വ്വഹിക്കുന്ന ചിത്രത്തിന്റെ സംഗീത സംവിധാനം ഗായകന് പ്രദീപ് കുമാറാണ്. വി സ്റ്റുഡിയോസാണ് ചിത്രം നിര്‍മ്മിക്കുന്നത്. മലയാളത്തില് ആടുജീവിതമാണ് അമലയുടെതായി അണിയറയില് ഒരുങ്ങുന്ന ചിത്രം.\n← സെക്കന്റ് ഇലവന് ചാമ്ബ്യന്‍ഷിപ്പില് അര്‍ജുന് തെണ്ടുല്‍ക്കര് നേടിയ വിക്കറ്റിന്റെ വീഡിയോ വൈറലാകുന്നു\nനിരാശനായ പാക് ആരാധകനെ ആശ്വസിപ്പിച്ച് രണ്‍വീര് സിങ്; വീഡിയോ വൈറലാകുന്നു →\nJune 19, 2019 Editor Comments Off on ശുഭരാത്രിയുടെ സെക്കന്‍ഡ് ടീസര് പുറത്തിറങ്ങി


‘നരന്’ സിനിമയിലെ മുള്ളംകൊല്ലി – തമിഴ്‌നാട്ടിലെ ഹൊഗനക്കൽ.. – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/‘നരന്’ സിനിമയിലെ മുള്ളംകൊല്ലി – തമിഴ്‌നാട്ടിലെ ഹൊഗനക്കൽ..\nJune 9, 2018\tLeaveacomment 3,963 Views\nഎല്ലാ സഞ്ചാരികൾക്കും ഉപകാരപ്പെടുന്ന വിവരങ്ങൾ ചേർത്ത് ഈ ലേഖനം തയ്യാറാക്കിയത് – Shaan YallaGo.\n‘നരൻ’ സിനിമയിലെ മുള്ളംകൊല്ലി വേലായുധനെ മറന്നിട്ടില്ലല്ലോ..? മുള്ളന്‍കൊല്ലിയെന്ന മലയോര നാട്ടിന്‍പുറത്തിന്റെ നീതിനിര്‍വഹണകേന്ദ്രമായ ചട്ടമ്പി. മദംപൊട്ടിയ പുഴയിലൂടെ ഒഴുകിവരുന്ന കൂറ്റന്‍മരങ്ങള് പിടിച്ചെടുക്കുന്ന സാഹസികനായ താന്തോന്നിയെ… ‘അഥര്‍വം’ സിനിമയില് മലയാളത്തിന്റെ മാദകനടി സില്‍ക്ക് സ്മിത ‘പുഴയോരത്തില് പൂന്തോണിയെത്തീലാ…’ എന്ന പാട്ടുപാടി അഭിനയിച്ച അതേ പുഴയിലേക്കാണ് നമ്മള് പോകുന്നത്. സില്‍ക്ക് സ്മിത പുഴയില് സഞ്ചരിച്ച തരത്തിലുള്ള കൊട്ടത്തോണികളില് നമുക്കും സഞ്ചരിക്കാം. ഇതുതന്നെയാണ് ഇവിടത്തെ പ്രധാന ആകര്‍ഷണം. സിനിമാക്കാരുടെ പ്രിയ ലോക്കെഷൻ.’റോജ’ സിനിമയിലെ ‘ചിന്ന ചിന്ന ആശൈ’, ‘ദൗത്യ’ത്തിലെ മോഹന്‍ലാല് ബാബു ആന്റണി സംഘട്ടനം, ‘അശോക’ സിനിമയിലെ ഷാറൂഖാന്റെ രംഗങ്ങള്…അങ്ങനെ നൂറുകണക്കിന് മലയാളം, തമിഴ്, കന്നട, ഹിന്ദി സിനിമകള്‍ക്ക് സുന്ദര പശ്ചാത്തലമൊരുക്കിയിട്ടുണ്ട് ഈ മനോഹര മലയോരം.\nഹൊഗനക്കല് – സേലത്തിനടുത്തുള്ള കാവേരി നദിയുടെ തീരത്തുള്ള തമിഴ്നാട്ടിലെ ധര്‍മ്മാപുരി ജില്ലയിലാണ് ഹൊഗെനക്കല് വെള്ളച്ചാട്ടം. ഒരുചെറിയഗ്രാമം. സേലത്തുനിന്ന് മൂന്നുമണിക്കൂര് യാത്ര ചെയ്താല് ഹൊഗനക്കലിലെത്താം. തമിഴ്‌നാട്ടിലെ ധര്‍മപുരി ജില്ലയിലാണീ സ്ഥലമെങ്കിലും മൈസൂരുമായി അതിര്‍ത്തി പങ്കിടുന്നുണ്ട്. ഇന്ത്യയിലെ നയാഗ്ര എന്നാണ് ഹൊഗെനക്കല് അറിയപ്പെടുന്നത്. ഇവിടെ കാണുന്ന കാര്‍ബണ് അടങ്ങിയ പാറകള് സൗത്ത് ഏഷ്യയിലെ എന്നല്ല ലോകത്തെ തന്നെ ഏറ്റവും പഴക്കം ചെന്നവയാണ്. കന്നട വാക്കുകളായ ഹൊഗെ (പുക എന്നര്‍ത്ഥം), കല് (പാറ എന്നര്‍ത്ഥം) എന്നീ വാക്കുകളില് നിന്നാണ് ഹൊഗെനക്കല് എന്ന പേര് വന്നത്. ഹൊഗനക്കല് എന്നതിനര്‍ത്ഥം പുകമൂടിയ പാറക്കൂട്ടം എന്നാണ്. പുക എന്നതുകൊണ്ട് ഉദ്ദേശിക്കുന്നത് വെള്ളച്ചാട്ടത്തിലെ ജലപാതത്തില് നിന്നുയരുന്ന നീരാവിയെയാണ്.\nതമിഴ്നാട് കര്‍ണാടക അതിര്‍ത്തിയിലുള്ള ഈ ഗ്രാമം മെട്രോപോളിറ്റന് നഗരമായ ബാംഗ്ലൂരില് നിന്ന് 150 കിലോമീറ്റര് അകലെയാണ്. തദ്ദേശീയരും, വിദേശികളുമായ അനേകം പേര് ഇവിടം സന്ദര്‍ശിക്കാനെത്തുന്നു. ആളുകള് ആഴ്ചാവസാനത്തെ അവധികള് ചെലവഴിക്കാനായി ധാരാളമായി ഇവിടെ എത്തിച്ചേരാറുണ്ട്. കാവേരി നദിയുടെ ഒഴുക്കിന്‍റെ സ്വരവും, ഫ്രഷായി ലഭിക്കുന്ന മീനുകള് പൊരിച്ച് നല്കുന്ന അനേകം ഭക്ഷണശാലകളും, ശരീരത്തിന് നവോന്മേഷം നല്കുന്ന ഓയില് മസാജ് കേന്ദ്രങ്ങളും ഇവിടെയുണ്ട്. പരമ്പരാഗതമായി കൈമാറി വരുന്ന ഔഷധക്കൂട്ടുകള് ചേര്‍ത്ത എണ്ണ ഉപയോഗിച്ച് ഇവിടെ മസാജിങ്ങ് നടത്താം.(NB:ഒരു പണിയും എടുക്കാണ്ട് ആളെ പറ്റിക്കുവാൻ നട‌ക്കുന്നവന്മാർ ഒരുപാടുണ്ട് സുക്ഷിക്കുക). അല്പം സാഹസികത ഇഷ്ടപ്പെടുന്നവര്‍ക്ക് വെള്ളച്ചാട്ടത്തിന് സമീപം നീന്താനും സാധിക്കും. എന്നാല് വളരെ നീന്തല് പരിചയമുള്ളവര്‍ക്കേ ഇത് സാധ്യമാകൂ. മേലാഗിരി കുന്നുകളിലേക്ക് ട്രെക്കിങ്ങിനും അവസരമുണ്ട്. ചേതോഹരങ്ങളായ പ്രകൃതിദൃശ്യങ്ങള് കണ്ടുകൊണ്ടുള്ള സാഹസികമായ ഈ യാത്ര ഒരു നല്ല അനുഭവമാകും.\nശക്തമായ മഴയില്ലാത്ത സമയത്ത് വെള്ളച്ചാട്ടത്തിനുതാഴെവരെ കൊട്ടത്തോണിയില് പോയി നനയാം. പാറകള്‍ക്കു മുകളില്‍നിന്ന് പരന്നൊഴുകി താഴെ പുഴയിലേക്ക് പതിച്ച് പതയ്ക്കുന്ന കൊച്ചരുവികള്.. നീളെ നിരത്തിവെച്ച നൂറുകണക്കിന് കൊട്ടത്തോണികള് തീരത്ത് കാണാം. പുഴയ്ക്ക് അക്കരെ മൈസൂരും ഇക്കരെ തമിഴ്‌നാടുമാണ്. അത്യാവശ്യം താമസസൗകര്യങ്ങളുമുള്ളതിനാല് കുടുംബമായി പോയി ആസ്വദിച്ചുവരാവുന്നിടമാണ് ഹൊഗെനക്കല്. സ്ഥലം തമിഴ്‌നാട്ടിലാണെങ്കിലും പേര് കന്നടയാണ്.\nപൊന്നഗ്രാം (മുള്ളംകൊല്ലി) : നരൻ എന്ന സിനിമയിലെ അതേ മുള്ളംകൊല്ലി. ഈ സിനിമയ്ക്കുവേണ്ടി മുള്ളന്‍കൊല്ലിയും പുഴയും മലയോരവുമെല്ലാം ചിത്രീകരിക്കാന് സംവിധായകന് തിരഞ്ഞെടുത്തത് ഹൊഗനക്കലാണ്. വനത്തിനുള്ളിലുള്ള ഒരു ഗ്രാമമാണ് പെന്നഗ്രാം.ഹൊഗെനക്കലില് നിന്ന് 15 കിലോമീറ്റര് ദൂരെയാണിത്. വനത്തിലൂടെയുള്ള പെന്നഗ്രാമിലേക്കുള്ള വഴി പ്രകൃതി സൗന്ദര്യത്താല് വളരെ ആകര്‍ഷകമാണ്.പെന്നഗ്രാമില് പട്ടുനൂല്‍പ്പുഴുക്കളെ വളര്‍ത്തുന്ന മള്‍ബറി തോട്ടങ്ങളും, ടെറാക്കോട്ടയില് നിര്‍മ്മിച്ച, അയ്യനാര് എന്ന് തദ്ദേശവാസികള് വിളിക്കുന്ന പ്രതിമകളും കാണാനാവും. ഈ പ്രതിമകള് ഗ്രാമത്തിന്‍റെ കാവല്‍ദേവന്‍മാരാണ്. വര്‍ണ്ണാഭമായ ആഴ്ച്ചചന്തയും സഞ്ചാരികള്‍ക്ക് അനുഭവമാകും.\nകുട്ടവഞ്ചിയിൽ യാത്ര ചെയ്യാം(Safety First) : ഹൊഗനക്കലിലെ പ്രധാന ആകര്‍ഷണം കാവേരിനദിയിലൂടെ കുട്ടവഞ്ചി (വട്ടത്തോണി)യിലുള്ള (കൊറാക്കിൾ) യാത്രയാണ്. ഒരാള്‍ക്ക് 200 രൂപ (മാറ്റങ്ങൾ വരാം)കൊടുത്താൽ ഒരുമണിക്കൂര് കൊട്ടത്തോണിയില് കറങ്ങാം.. പ്രകൃതി വെട്ടിയൊരുക്കിയ പാറയിടുക്കുകള്‍ക്കിടയിലൂടെ ഒഴുകുന്ന നദിയിലൂടെ തുഴഞ്ഞുതുഴഞ്ഞ് പോകണം. നമുക്കും തുഴയാം ഈ തോണി. എന്നാല് ഒരു പ്രത്യേകരീതിയില് തുഴഞ്ഞില്ലെങ്കില് നിന്നിടത്ത് കറങ്ങുകമാത്രമാവും ഫലം. വട്ടത്തോണിയിൽ വെള്ളച്ചാട്ടത്തിന്റെ വളരെ അടുത്ത് നിങ്ങൾക്ക് പോകാം. ഇവിടത്തുകാര് ഈ കൊട്ടത്തോണിയെ പെരിസല് എന്നുപറയും. കൂടുതൽ കാശുകൊടുക്കുകയാണെങ്കിൽ കാവേരി നദിയിലൂടെ കുറേദൂരം നിങ്ങൾക്ക് യാത്ര ചെയ്യാം. എന്നാൽ ആളുകളുടെ കാഴ്ചകളിൽ നിന്നും നിങ്ങൾ മറഞ്ഞു കുറെ ദൂരം പോകാതിരിക്കുവാൻ ശ്രദ്ധിക്കണം. ഹൊഗെനക്കിലെ പ്രകൃതിക്കാഴ്ചകള് അനുഭവിക്കാം. പ്ലാസ്റ്റിക്ക് കൊണ്ട് പൊതിഞ്ഞ കുട്ടകളാണ് ഇവിടെ തോണിയായി ഉപയോഗിക്കുന്നത്. കണ്ടാല് ചെറുതെന്ന് തോന്നാമെങ്കിലും എട്ടുപേര്‍ക്ക് വരെ ഒരു തോണിയില് യാത്ര ചെയ്യാം. ഹൊഗെനക്കലിലെ കുട്ടികള് മുപ്പതടിയോളം ഉയരത്തില് നിന്ന് നദിയിലേക്ക് നടത്തുന്ന ഡൈവിങ്ങും ഇവിടുത്തെ ഒരു കാഴ്ചയാണ്. മികച്ച യാത്രാ സൗകര്യവും, വര്‍ഷം മുഴുവനും തെളിഞ്ഞ കാലാവസ്ഥയും ഹൊഗനക്കിലെ ഒരു സഞ്ചാരികളുടെ കേന്ദ്രമാക്കുന്നു.\nഒരു നാടൻ മസ്സാജ്.. കുട്ടവഞ്ചി യാത്ര കഴിഞ്ഞ് കരയ്ക്കു കയറിയാല് ഇനിയുമുണ്ട് അനുഭവങ്ങള്. ഒരു മണ്ഡപത്തില് ഉഴിച്ചില് നടക്കുന്നു. നല്ലെണ്ണ ദേഹമാസകലം തേച്ച് ഒന്നാന്തരം മസാജ് ചെയ്തുതരും വിദഗ്ധരായ ഉഴിച്ചിലുകാര്. ഒരു മസാജിന് 150-200 രൂപ. നല്ല ധൈര്യമുള്ളവര്‍ക്ക് ഉഴിയാന് ഇരിക്കാം. ഇതിന് നേതൃത്വം കൊടുക്കുന്നതിലും ഒരു മലയാളിയുണ്ട്, കേരള മണി എന്നറിയപ്പെടുന്ന മണികണ്ഠന്. പരമ്പരാഗതമായി കൈമാറി വരുന്ന ഔഷധക്കൂട്ടുകള് ചേര്‍ത്ത എണ്ണ ഉപയോഗിച്ച് ഇവിടെ മസാജിങ്ങ് നടത്താം. 15 മിനിറ്റ് നമ്മുടെ ശരീരം ഇവരെ ഏല്പിച്ചാല് മെതിച്ച് കൈയില്‍തരും. മസാജ് കഴിഞ്ഞാല് തൊട്ടടുത്ത് വേറൊരു വെള്ളച്ചാട്ടത്തില് വിശാലമായ ഒരു കുളിയുമാവാം. നല്ല കുളിര്‍ത്ത തെളിവെള്ളത്തില് കുളികഴിയുമ്പോഴേക്ക് ഉഴിച്ചിലിന്റെ ക്ഷീണം പമ്പകടക്കും. സമീപ പ്രദേശങ്ങളിലുള്ള മാലിഷ്-കരാന്‍സ് എന്നറിയപ്പെടുന്നവര് നടത്തുന്ന മസാജിങ്ങും ഇവിടുത്തെ ഒരാകര്‍ഷണമാണ്.\nTips: കഴിവതും മസ്സാജ് ചെയ്യുവാനും കുളിക്കുവാനും ആവശ്യമായവ പുറത്തുനിന്നും വാങ്ങി കൊണ്ട് പൊകുന്നതാണ് നല്ലത് കാരണം പഴയതും ഉപയോഗിച്ചതുമായ എണ്ണകൾ യഥേഷ്ടം ലഭിക്കുകയും മറ്റുള്ളവയ്ക്ക് അധികം പണവും ചിലവാക്കേണ്ടി വരും.അറിയുന്നവരെ കൊണ്ട് മസ്സാജ് ചെയ്യിപ്പിക്കുക.ID cards ♦ ഉണ്ടാകും. original ആണോ എന്ന് ഉറപ്പ് വരുത്തുക. വിവരങ്ങളും റേറ്റും മുൻകൂട്ടി പറഞ്ഞുറപ്പിക്കുക.\nപുഴക്കരയില് മറ്റൊരനുഭവംകൂടി നമ്മെ കാത്തിരിപ്പുണ്ട്. കല്ലുമൂക്കുത്തിയണിഞ്ഞ തമിഴ് സ്ത്രീകള് നമ്മള് പറയുന്ന രീതിയില് ഭക്ഷണമുണ്ടാക്കിത്തരും.പുഴയില്‍നിന്ന് പിടിച്ച പലതരം മീനുകള് രുചികരമായ മസാല തേച്ച് റെഡിയാക്കി വെച്ചിട്ടുണ്ട്. ആവശ്യമുള്ളത് ചൂണ്ടിക്കാണിച്ചാല് അവിടെയുള്ള സ്ത്രീകള് അതെടുത്ത് പൊരിച്ചുതരും. നമുക്ക് സ്വയം പൊരിക്കുകയുമാവാം. നല്ല രുചിയുള്ള മീനിന് 25 രൂപമുതലാണ് വില. പിടയ്ക്കുന്ന പുഴമീന്‍കറിയും പുഴമീൻ ഫ്രൈയും പൊന്നിയരി ചോറും കൂട്ടി ഒരു ഗംഭീര ഭക്ഷണം. കേരളീയര്‍ക്ക് ഇഷ്ടമുള്ള രീതിയില്‍ത്തന്നെ മീന്‍കറിയും ചോറുമുണ്ടാക്കാന് അവര്‍ക്കറിയാം. മുൻകൂട്ടി പറഞ്ഞേൽപ്പിക്കണം എന്ന് മാത്രം.\nതാമസ സൗകര്യങ്ങൾ – Middle Range ൽ ഉള്ള വളരെ കുറച്ച് ഹോട്ടലുകളേ ഇവിടെയുള്ളൂ എന്നത് പോരായ്മ തന്നെയാണ്. ഉള്ളവക്ക് അധികം വിലയും ഈടാക്കുന്നുണ്ട്. കഴിവതും വൈകുന്നതിന് മുൻപ് വന്ന് റൂമുകൾ എടുക്കുന്നതാണ് നല്ലത്. Online Rating നോക്കി തീരുമാനിക്കുകയെ വഴിയുള്ളു.\nയാത്രാ മാർഗങ്ങൾ : ഹൊഗനക്കലിലെത്താന് ഏറ്റവും അനുയോജ്യമായ മാര്‍ഗ്ഗം റോഡാണ്. ബാംഗ്ലൂരില് നിന്ന് 140 ഉം കോയമ്പത്തൂറിൽ നിന്നും 225 ഉം കൊച്ചിയിൽ നിന്നും 410 ഉം കിലോമീറ്റര് ദൂരം ഇവിടേക്കുണ്ട്. TNSTC,KSRTC(Karnataka) ബസുകൾ ഉണ്ട്. നല്ല രീതിയില് ഈ പ്രദേശം റോഡ് മാര്‍ഗ്ഗം ബന്ധിപ്പിക്കപ്പെട്ടിരിക്കുന്നു. ഹൊഗെനക്കലിന് അടുത്തുള്ള റെയില്‍വേ സ്റ്റേഷന് ഏകദേശം ധർമ്മപുരി 50 km സേലം 110 കിലോമീറ്റര് . അടുത്തുള്ള വിമാനത്താവളം 160 കിലോമീറ്റര്‍ദൂരത്തുള്ള ബാംഗ്ലൂരാണ്…\nNB: കഴിവതും മഴക്കാലത്തും ഒരുപാട് വെള്ളം ഉള്ളപ്പോഴും ഇവിടേക്കുള്ള യാത്ര ഒഴിവാക്കണം .


അഭിമാന നിമിഷം; അക്വാട്ടിക് ചാമ്പ്യൻഷിപ്പിൽ എഴുമെഡലുകൾ സ്വന്തമാക്കി നടൻ മാധവന്റെ മകൻ -\nHome Cinema അഭിമാന നിമിഷം; അക്വാട്ടിക് ചാമ്പ്യൻഷിപ്പിൽ എഴുമെഡലുകൾ സ്വന്തമാക്കി നടൻ മാധവന്റെ മകൻ\nനടൻ മാധവന് ഇത് അഭിമാന നിമിഷമാണ്. അടുത്തിടെ നടന്ന ചാമ്പ്യൻഷിപ്പിൽ 16 വയസ്സുള്ള മകൻ വേദാന്ത് സ്വിമ്മിങ്ങിൽ ഏഴ് മെഡലുകളാണ് സ്വന്തമാക്കിയത്. ബെംഗളൂരുവിൽ നടന്ന ജൂനിയർ ദേശീയ അക്വാട്ടിക് ചാമ്പ്യൻഷിപ്പിൽ മഹാരാഷ്ട്രയ്ക്ക് വേണ്ടിയാണ് വേദാന്ത് ഏഴ് മെഡലുകൾ നേടിയത്. ബസവനഗുഡി അക്വാട്ടിക് സെന്ററിൽ നടന്ന ചാമ്പ്യൻഷിപ്പിൽ നാല് വെള്ളിയും മൂന്ന് വെങ്കലവുമാണ് താരപുത്രൻ സ്വന്തമാക്കിയത്.\nമഹാരാഷ്ട്രയെ പ്രതിനിധീകരിച്ച് വേദാന്ത് 800 മീറ്റർ ഫ്രീസ്റ്റൈൽ സ്വിമ്മിങ് , 1500 ഫ്രീസ്റ്റൈൽ സ്വിമ്മിങ്, 4×100 ഫ്രീസ്റ്റൈൽ റിലേ, 4×200 ഫ്രീസ്റ്റൈൽ റിലേ ഇനങ്ങളിൽ വെള്ളി മെഡലുകൾ നേടി. 100 മീറ്റർ ഫ്രീസ്റ്റൈൽ സ്വിമ്മിങ്, 200 മീറ്റർ ഫ്രീസ്റ്റൈൽ സ്വിമ്മിങ്, 400 മീറ്റർ ഫ്രീസ്റ്റൈൽ സ്വിമ്മിങ് ഇനങ്ങളിൽ വെങ്കല മെഡലുകളും നേടി.\nസമൂഹമാധ്യമങ്ങളിൽ വേദാന്തിന് അഭിനന്ദന പ്രവാഹമാണ്.മാതൃക അച്ഛൻ-മകൻ ജോഡി എന്നാണ് വേദാന്തിനെയും മാധവനെയും ആരാധകർ വിശേഷിപ്പിക്കുന്നത്. 2019-ൽ ജൂനിയര് നാഷണല് അക്വാട്ടിക് ചാമ്പ്യൻഷിപ്പ് മൂന്ന് സ്വര്‍ണ്ണ മെഡലുകളും ഒരു വെള്ളി മെഡലുമടക്കമാണ് വേദാന്ത് കരസ്ഥമാക്കിയത്.\nഅച്ഛൻ സിനിമയിലെ മിന്നും താരമാണെങ്കിൽ മകൻ സ്വിമ്മിങ്ങിൽ ചാംബ്യനാണ്. മകന്റെ എല്ലാ നേട്ടങ്ങളും മാധവൻ ആരാധകരുമായി പങ്കുവയ്ക്കാറുണ്ട്. മുൻപ് ഏഷ്യൻ ഏജ് ഗ്രൂപ്പ് സ്വിമ്മിംഗ് ചാംബ്യൻഷിപ്പിൽ ഇന്ത്യക്ക് വേണ്ടി വേദാന്ത് വെള്ളി മെഡൽ സ്വന്തമാക്കിയത് മാധവൻ പങ്കുവെച്ചിരുന്നു. ഇന്ത്യയെ പ്രതിനിധീകരിച്ചുള്ള വേദാന്തിന്റെ ഔദ്യോഗിക മെഡൽ എന്ന കുറിപ്പിനൊപ്പമാണ് മകന്റെ മെഡൽ നേട്ടം മാധവൻ പങ്കുവെച്ചത്.\nRead More: തിയേറ്ററുകൾ തുറക്കുമ്പോൾ ആദ്യ മലയാളം റിലീസായി ‘സ്റ്റാർ’; ഒക്ടോബർ 29ന് ചിത്രം തീയറ്ററുകളിലേക്ക്\nStory highlights- madhavan’s son win’s7medals at swimming championship


'ഈജിപ്തില് സ്ത്രീകള്‍ക്കെതിരായ അതിക്രമങ്ങള് 2011ലെ വിപ്ലവത്തിന്റെ പ്രതികാരമാണ്' | islamonlive\nHome/Interview/‘ഈജിപ്തില് സ്ത്രീകള്‍ക്കെതിരായ അതിക്രമങ്ങള് 2011ലെ വിപ്ലവത്തിന്റെ പ്രതികാരമാണ്’\nഈജിപ്തില് രാഷ്ട്രീയ,മനുഷ്യാവകാശപ്രവര്‍ത്തനങ്ങള് നടത്തിയതിന് ഭരണകൂടത്തിന്റെ പീഡനങ്ങള് നേരിടേണ്ടി വന്ന സാറ മൊഹാനിയയുമായി മിഡില് ഈസ്റ്റ് മോണിറ്റര് പ്രതിനിധി അമേലിയ സ്മിത് നടത്തിയ അഭിമുഖത്തിന്റെ ചുരുക്ക വിവരണം.\nഅറബ് വസന്ത സമയത്ത്, സാറ മൊഹാനിയെ ഈജിപ്ത് സുരക്ഷ സേന അറസ്റ്റു ചെയ്തു. അവളെ ഒരു മതിലിനോട് ചേര്‍ത്ത് നിര്‍ത്തി ശരീരം മുഴുവന് പരിശോധിച്ചു. ‘നീ സമരത്തില് പങ്കെടുത്ത ഏതെങ്കിലും ഒരു ഫോട്ടോ നിന്റെ മൊബൈല് ഫോണില് നിന്നും ലഭിച്ചാല് ഞങ്ങള് നിന്നെ ബലാത്സംഗം ചെയ്യും’ പട്ടാളക്കാര് അവളോട് പറഞ്ഞു. 2017ല് വാര്‍ത്താചിത്രം എടുക്കാനായി എത്തിയ സമയ്തതാണ് അവളെ ധോക്കി പൊലിസ് കസ്റ്റഡിയിലെടുത്തത്.\nഞങ്ങള് സ്ത്രീകള് ഏതെങ്കിലും തരത്തിലുള്ള പ്രതിഷേധങ്ങളില് പങ്കെടുത്താല് ഞങ്ങള് പരസ്യമായി പീഡിപ്പിക്കപ്പെടും. ഈ ചോദ്യമാണ് സുരക്ഷസേനയുടെ ബുള്ളറ്റുകള് നേരിടുന്നതിന് മുന്‍പ് ഞങ്ങള് ചോദിക്കുന്നത്. ഇത്തരത്തില് സമരം ചെയ്യുന്ന സ്ത്രീകള്‍ക്കിടയിലേക്ക് നുഴഞ്ഞു കയറാനും സ്ത്രീകളെ ലൈംഗീകമായും മാനസികമായും ഉപദ്രവിക്കാനും ഒരു സംഘത്തെ തന്നെ നിയോഗിച്ചിട്ടുണ്ട്. അധികൃതര് സ്ത്രീകളെ പൊലിസ് സ്റ്റേഷനില് വെച്ചും,ജയിലുകള്‍ക്കുള്ളില് വെച്ചും,ചെക് പോയിന്റുകളില് വെച്ചും ജയിലുകളില് വെച്ചും അവരുടെ വീടുകളില് റെയ്‌ഡെന്ന് പറഞ്ഞ് കയറിച്ചെന്നും പീഡനത്തിനിരയാക്കുന്നു.\nഒന്‍പത് വര്‍ഷങ്ങള്‍ക്ക് മുന്‍പ് ഈജിപ്തില് അറബ് വസന്തം ആരംഭിച്ചത് മുതല് രാഷ്ട്രീയപ്രവര്‍ത്തനത്തിലേര്‍പ്പെടുന്ന സ്ത്രീകള്‍ക്കെതിരെ വാക്കാലും ശാരീരികമായും നടത്തുന്ന പീഡനങ്ങള് സാധാരണ നടപടിക്രമമായി മാറി.\n2011ല് തഹ്രീര് പ്രതിഷേധത്തിന്റെ സ്ത്രീകള് ജനക്കൂട്ടത്തിനിടയില് സമരത്തില് നില്‍ക്കുകയും ഈജിപ്തിന്റെ രാഷ്ട്രീയത്തില് സ്ത്രീകള്‍ക്ക് ഒരു പ്രധാന പങ്ക് വേണമെന്ന്്ആവശ്യപ്പെടുകയും ചെയ്തു. മുബാറക് ഭരണകൂടത്തിന് കീഴില് സ്ത്രീകള് നിരന്തരം അവരുടെ അവകാശങ്ങള് ലംഘിക്കപ്പെട്ടവരായിരുന്നു. പ്രത്യേകിച്ചും രാഷ്ട്രീയ പങ്കാളിത്തത്തില്. തങ്ങളെയും പൊതുപ്രവര്‍ത്തനത്തില് പങ്കാളികളാക്കണമെന്ന് അവര് ആവശ്യപ്പെട്ടു.\nഎന്നാല്, അവര്‍ക്ക് പ്രധാന സ്ഥാനം നല്‍കുന്നതിന് പകരം അവരുടെ സാന്നിധ്യം അധികൃതരെ ഭയപ്പെടുത്തുകയാണ് ചെയ്തത്.\nഅറബ് വിപ്ലവത്തിന് ശേഷം സ്ത്രീകള് അവരുടെ ശക്തി തിരിച്ചറിഞ്ഞു. സമൂഹത്തില് അവര്‍ക്കുള്ള സ്വാധീനവും പ്രാധാന്യവും തിരിച്ചറിഞ്ഞു. അവള് തന്റെ അവകാശങ്ങള് ചോദിക്കും തോറും അവള്‍ക്കെതിരെയുള്ള അടിച്ചമര്‍ത്തലുകള് വര്‍ധിക്കാനിടയായി. സാറ പറയുന്നു.\nഈജിപ്തില് സ്ത്രീകള്‍ക്കെതിരെയുള്ള അതിക്രമങ്ങള് അവളുടെ വീടുകളില് നിന്നും മാത്രമല്ല, തെരുവുകളില് നിന്നും മാത്രമല്ല, അത് അധികാരത്തിലിരിക്കുന്ന പുരുഷന്‍മാരില് നിന്നും ആയിരുന്നു. അവരെ സംരക്ഷിക്കുന്നതിന് പകരം, അവര് സ്ത്രീകളുടെ ഏറ്റവും വലിയ ഭീഷണിയായി മാറുകയായിരുന്നു. നീതിപൂര്‍വമായ ജീവിതം ആവശ്യപ്പെട്ട് തെരുവികളില് രാഷ്ട്രീയമുയര്‍ത്തുന്നവരെ സുരക്ഷ സേനയെ ഉപയോഗിച്ച് ലൈംഗികമായി പീഡിപ്പിക്കുകയാണ് ഭരണകൂടം ചെയ്തത്. സാറ തുടര്‍ന്നു.\nAlso read: പോത്തിന്റെ കടിയും കിളിയുടെ വിശപ്പും\nഅധികാരത്തിലെത്തിയ ശേഷം പ്രസിഡന്റ് അബ്ദുല് ഫതാഹ് അല് സീസിക്ക് ഒരു ലക്ഷ്യമുണ്ടായിരുന്നു. 2011ലേത് പോലെ തന്നെ അധികാരത്തില് നിന്നും പുറത്താക്കുന്ന ാെരു പ്രക്ഷോഭം അനുവദിക്കരുത് എന്നായിരുന്നു അത്. ഇതിന്റെ പൂര്‍ത്തീകരണത്തിനായി അദ്ദേഹം 60,000 പേരെ ജയിലിലടച്ചു. അവരെ പീഡിപ്പിക്കാന് തുടങ്ങി. ആവശ്യമായ മരുന്നും ചികിത്സയും നല്‍കാതെ പലരെയും ജയിലുകളില് വെച്ച് കൊന്നു.\nസീസി ഇതിനെല്ലാം അനുമതി നല്‍കി, അല്ലെങ്കില് ഇതിനു നേരെ കണ്ണടച്ചു. നിരവധി ലൈംഗിക പീഡന കേസുകള് പുറത്തു വന്നു. ഇതിലൂടെ അവരുടെ ധൈര്യം ചോര്‍ത്താന് ശ്രമിച്ചു. അവരെ സമരരംഗത്തു നിന്നും തുടച്ചുനീക്കാന് ശ്രമിച്ചു. ഇത്തരത്തില് 2761 കേസുകളാണ് തുര്‍ക്കി ആസ്ഥാനമായുള്ള ഒരു മനുഷ്യാവകാശ സംഘടന റിപ്പോര്‍ട്ട് ചെയ്തത്. സീസിയുടെ ഭരണകാലത്ത് ഈജിപ്തിലെ സ്ത്രീകള് ഈജിപ്തിന്റെ ഇരുണ്ട കാലഘട്ടമാണ് അനുഭവിക്കുന്നത്. സാറ പറഞ്ഞു നിര്‍ത്തി.\nജോര്‍ദാന് വഴിയുള്ള ഫലസ്തീന്റെ പച്ചക്കറി കയറ്റുമതി ഇസ്രായേല് തടഞ്ഞു\nഞാനെന്തുകൊണ്ട് മുസ്‌ലിമായി ?\nകശ്മീര് വിഷയത്തില് ഇന്ത്യന് മാധ്യമങ്ങളുടെ നിലപാട് തീര്‍ത്തും വഞ്ചനാത്മകമാണ്\nക്ഷമയും സ്ഥൈര്യവുമാണ് ഞങ്ങളുടെ ആയുധം


പോലീസ് പറയുന്നത് ശരിയെങ്കില് സൈജു മഹാ വഷളന് | Malayali Express\nHomeKeralaപോലീസ് പറയുന്നത് ശരിയെങ്കില് സൈജു മഹാ വഷളന്\nമുന്‍മിസ് കേരളയും മിസ് കേരള റണ്ണറപ്പുമായ അന്‍സി കബീറും അഞ്ജന ഷാജനും വാഹനാപകടത്തില് കൊല്ലപ്പെട്ട കേസില് പ്രതിയായ സൈജു തങ്കച്ചന് ലഹരിക്ക് അടിമയെന്ന് കൊച്ചി സിറ്റി പോലീസ് കമ്മീഷണര് എച്ച് നാഗരാജു. പാര്‍ട്ടികള്‍ക്ക് എത്തുന്ന സ്ത്രീകളെ ഉപദ്രവിക്കുന്നത് സൈജുവിന്റെ പതിവാണ്. സൈജു ഉപദ്രവിച്ച സ്ത്രീകള് പരാതി നല്‍കിയാല് ഉടനടി കേസ് റജിസ്റ്റര് ചെയ്യാന് തയ്യാറാണെന്ന് എച്ച് നാഗരാജു വ്യക്തമാക്കി.\nമോഡലുകളുടെ കാറിനെ സൈജു പിന്തുടര്‍ന്നതിനെ തുടര്‍ന്നാണ് വാഹനം അപകടത്തില്‍പ്പെട്ടത്. ഇതുമായി ബന്ധപ്പെട്ട് സൈജുവിനെതിരെ സ്വമേധയാ കേസെടുക്കുന്നതും പോലീസ് പരിഗണിച്ചു വരികയാണ്. പല ഡിജെ പാര്‍ട്ടികള്‍ക്കും ഇയാള് ലഹരി മരുന്ന് നല്‍കിയിട്ടുണ്ട്. പോലീസ് ചോദ്യം ചെയ്യലില് സൈജു ഇക്കാര്യം സമ്മതിച്ചിട്ടുമുണ്ട്.\nമോഡലുകള് അപകടത്തില് കൊല്ലപ്പെട്ട അന്ന് രാത്രി ഹോട്ടലില് വച്ച് സൈജുവും ഇരുയുവതികളുമായി വാക്കുതര്‍ക്കമുണ്ടായിരുന്നു. ശേഷം ഹോട്ടലില് നിന്ന് ഇറങ്ങിയ അന്‍സിയെയും അഞ്ജനയേയും സൈജു കാറില് പിന്തുടര്‍ന്നു. കുണ്ടന്നൂരില് വച്ച് അവരുടെ കാര് സൈജു തടഞ്ഞുനിര്‍ത്തിയും തര്‍ക്കത്തില് ഏര്‍പ്പെട്ടു. സൈജു പിന്നേയും മോഡലുകളെ പിന്തുടര്‍ന്നപ്പോഴാണ് കാര് വേഗത്തില് ഓടിക്കുന്നതും അപകടം സംഭവിക്കുന്നതുമെന്നാണ് പ്രാഥമിക നിഗമനം. ഡിജെ പാര്‍ട്ടിക്ക് വരുന്ന പെണ്‍കുട്ടികളെ സൈജു ദുരുപയോഗം ചെയ്തിട്ടുണ്ട്. സൈജുവിന്റെ ഫോണില് നിന്ന് ഇത് തെളിയിക്കുന്ന നിര്‍ണായകമായ പല വിവരങ്ങളും ലഭിച്ചിട്ടുണ്ട്. ഫോണിലെ ചിത്രങ്ങളിലുള്ള പെണ്‍കുട്ടികളുടെ മൊഴി പോലീസ് രേഖപ്പെടുത്തും. സൈജുവിന്റെ പെട്ടെന്നുള്ള സാമ്പത്തിക വളര്‍ച്ചയും അന്വേഷിക്കും. ഇന്റീരിയര് ഡിസൈനില് ഡിപ്ലോമ മാത്രമുള്ള സൈജുവിന്റെ സാമ്പത്തിക വളര്‍ച്ച പെട്ടെന്നായിരുന്നു. ഇയാളുടെ സാമ്പത്തിക സ്രോതസ്സും പോലീസ് അന്വേഷിക്കുന്നുണ്ട്.\nലഹരിമരുന്ന് ഇടപാടുകളിലൂടെയാണോ സൈജു ഇതിനൊക്കെയുള്ള പണം സമ്പാദിച്ചതെന്നാണ് ക്രൈംബ്രാഞ്ചിന്റെ അന്വേഷണം. മോഡലുകളെ പിന്തുടര്‍ന്ന സൈജുവിന്റെ കാറും വസ്തുക്കളും കോടതയില് ഹാജരാക്കുമെന്ന് അന്വേഷണ സംഘം അറിയിച്ചു. സൈജുവിന്റെ കസ്റ്റഡി കാലാവധി നാളെ അവസാനിക്കും. സൈജുവിനെ പോലീസ് ചോദ്യം ചെയ്യുന്നത് തുടരുകയാണ്.\nPrevious articleകങ്കണയുടെ സോഷ്യൽ മീഡിയ പോസ്റ്റുകൾ സെൻസർ ചെയ്യണം; സുപ്രീംകോടതിയിൽ ഹർജി\nNext articleജമ്മുകാശ്മീരില് ഭീകരാക്രമണം 1033


പാറക്കണ്ടിയിലെ ബീവറേജസ് സൂപ്പര്‍മാര്‍ക്കില് തിരക്കോട് തിരക്ക് :: Kannur News :: Kannur News :: MyKannur.Com\nപാറക്കണ്ടിയിലെ ബീവറേജസ് സൂപ്പര്‍മാര്‍ക്കില് തിരക്കോട് തിരക്ക്\nPosted On 28 September 2017 | Total Views: 7077 | Posted By: My Kannur\nപാറക്കണ്ടിയില് ആരംഭിച്ച ബീവറേജസ് സൂപ്പര്‍മാര്‍ക്കറ്റിലെ ഒരു ദിവസത്തെ വരുമാനം ലക്ഷങ്ങള്. ഇക്കഴിഞ്ഞ തിങ്കളാഴ്ച്ചയാണ് ഇവിടെ ബീവറേജസ് സൂപ്പര്‍മാര്‍ക്കറ്റ് പ്രവര്‍ത്തനം തുടങ്ങിയത്. മറ്റ് ഔട്ട്‌ലെറ്റുകളെ അപേക്ഷിച്ച് ക്യൂ നില്‍ക്കാതെ സാധനം ലഭിക്കുമെന്നതിനാല് വന് തിരക്കാണ് ഇവിടെ അനുഭവപ്പെടുന്നത്. ജില്ലയിലെ ആദ്യ ബീവറേജസ് സൂപ്പര്‍മാര്‍ക്കറ്റാണ് പാറക്കണ്ടിയിലേത്.\nആദ്യ ദിവസം തന്നെ 1,30,000 രൂപയുടെ മദ്യമാണ് വിറ്റഴിച്ചത്. 700 രൂപ മുതല് 2500 രൂപ വരെ വിലയുള്ള പ്രീമിയം ഇനങ്ങളാണ് ഇവിടെ നിന്നും ലഭിക്കുക. നിരത്തിവെച്ചിട്ടുള്ള ബക്കറ്റില് ആവശ്യമുള്ള ബ്രാന്‍ഡ് സ്വയം തെരഞ്ഞെടുക്കാം. സാധാരണ ഔട്ട്‌ലെറ്റുകളില് ലഭ്യമല്ലാത്ത പല ബ്രാന്‍ഡുകളും ഇവിടെ ലഭ്യമാണ്. അതുക്കൊണ്ടുതന്നെ തങ്ങളുടെ ബ്രാന്‍ഡ് തേടി ഇവിടെയെത്തുന്നവരുടെ എണ്ണവും ഏറെയാണ്.\nനിലവില് കോഴിക്കോടും, കാസര്‍കോട്ടെ നീലേശ്വരത്തും ബീവറേജസ് സൂപ്പര്‍മാര്‍ക്കറ്റ് പ്രവര്‍ത്തനം ആരംഭിച്ചിട്ടുണ്ട്.


ബാര് കോഴക്കേസില് മാണി സ്വന്തം കോഴപ്പണം കൊണ്ട് അപ്പീല് പോകട്ടെയെന്ന് വി.എസ്\nOctober 31, 2015 , സ്വന്തം ലേഖകന്\nപാലക്കാട്: ബാര് വിഷയത്തില് കോഴ വാങ്ങിയതിന് പ്രഥമദൃഷ്ട്യാ തെളിവുണ്ടെന്ന വിജിലന്‍സ് കോടതി വിധിക്കെതിരെ മാണി താന് വാങ്ങിയ കോഴപ്പണം കൊണ്ട് അപ്പീലിനു പോകണമെന്ന് പ്രതിപക്ഷ നേതാവ് വി.എസ്. അച്യുതാനന്ദന്. സര്‍ക്കാര് പണം ഉപയോഗിച്ച് അപ്പീല് പോകരുത്.\nമാണി കോഴ വാങ്ങിയതിന് തെളിവുണ്ടെന്നാണ് കോടതി പറഞ്ഞത്. ഇതിന് പൊതുപണം ഉപയോഗിച്ചല്ല അപ്പീല് പോകേണ്ടത്. സ്വന്തം പണം ചെലവഴിച്ച് മാണി അപ്പീല് പോകട്ടെ. സര്‍ക്കാര് ഇതിന് മുന്നിട്ടിറങ്ങുന്നത് പൊതുമര്യാദക്ക് യോജിച്ചതല്ല.\nമുഖ്യമന്ത്രി ഉമ്മന്‍ചാണ്ടി യു.ഡി.എഫിന് മുതല്‍ക്കൂട്ടാണെന്നാണ് വി.എം. സുധീരന് പറയുന്നത്. അദ്ദേഹം യു.ഡി.എഫിന് മുതല്‍ക്കൂട്ടല്ല, മുതല് കൂട്ടുകയാണ് ചെയ്യുന്നത്. മാണിയെ രക്ഷിക്കാന് ഒത്താശ ചെയ്യുന്ന ഉമ്മന്‍ചാണ്ടിക്ക് അധികാരത്തില് തുടരാന് അര്‍ഹതയില്ല. ലജ്ജയുണ്ടെങ്കില് കോടതി വിധി മാനിച്ച് മുഖ്യമന്ത്രിയും മാണിയും രാജി വെക്കണം.\nജയില് ശിക്ഷയ്ക്ക് പകരം ഖബര് കുഴിക്കല്; സൗദിയില് വ്യത്യസ്ഥമായ ഒരു കോടതി വിധി\nലൈംഗീകാപവാദം; കെന്റുക്കി നിയമസഭാംഗം ജീവനൊടുക്കി\nപൂര്‍ണത്രയീശ ക്ഷേത്രത്തിലെ അമൂല്യ ആഭരണങ്ങള് മാറ്റുന്നത് തടയാന് ഹരജി\nമിത്രാസ് ഫെസ്റ്റിവല് ശനിയാഴ്ച\nസി.പി.എം സംസ്ഥാന നേതൃയോഗങ്ങള് ഇന്ന് മുതല്\nഡാളസ് ചുഴലിക്കാറ്റ് ദുരന്തം: ‘ഫെഡറല് ഡിസാസ്റ്റര് ഡിക്ലറേഷന്’ വേണമെന്ന് ഗവര്‍ണ്ണര് ഏബട്ട്\nസംസാരം മുറിഞ്ഞാല് പിഴ: ഉടന് നടപ്പാക്കണമെന്ന് ട്രായ്; വിധി വന്ന ശേഷമെന്ന് കമ്പനികള്\nപോലീസിനെ വട്ടം കറക്കിയ ചുംബന സമരം\nഭക്തസഞ്ചയത്തിന് കണ്ണിനും കരളിലും നിറചൈതന്യം നിറച്ച് മകരജ്യോതി തെളിഞ്ഞു\nകാന്തപുരം മുഖ്യമന്ത്രിയുമായി ചര്‍ച്ച നടത്തി


അവാർഡൊന്നും വിഷയമല്ല; രഞ്ജിത്ത് മാഷ് തിരക്കിലാണ് | Madhyamam\nHomechevron_rightNewschevron_rightLocal Newschevron_rightKasaragodchevron_rightCheruvathoorchevron_rightഅവാർഡൊന്നും വിഷയമല്ല;...\ndate_range 28 Sep 2020 6:50 AM GMT\nഅവാർഡൊന്നും വിഷയമല്ല; രഞ്ജിത്ത് മാഷ് തിരക്കിലാണ്\nചെറുവത്തൂർ: തുളുനാട് മാസിക ഏർപ്പെടുത്തിയ വിദ്യാഭ്യാസ അവാർഡ് ലഭിച്ചെന്ന വാർത്തയറിഞ്ഞപ്പോഴും രഞ്ജിത്ത് മാഷിന് ഭാവഭേദങ്ങളൊന്നുമില്ല. പകരം ഓരി നാട്ടിലെ വിവിധ ക്ലബുകളുടെ കോവിഡ് കാലത്തെ അതിജീവന പ്രവർത്തനങ്ങളിൽ പങ്കാളിയാണദ്ദേഹം. ചെറിയ നേട്ടങ്ങളിൽ അഹങ്കരിക്കുന്നവരുടെ ലോകത്ത് സ്വന്തം നേട്ടങ്ങൾ ആരോടും പറയാതെ നാട്ടിലെ പ്രവർത്തനങ്ങൾക്കൊപ്പം നീങ്ങുകയാണ് അവാർഡ് ദിനത്തിലും ഇദ്ദേഹം.\nപ്രഫഷനൽ സോഷ്യൽ വർക്കറാണ് രഞ്ജിത്ത് ഓരി. ദാരിദ്ര്യ ലഘൂകരണം, കമ്യൂണിറ്റി െഡവലപ്മെൻറ്, പൊതുവിദ്യാലയ ശാക്തീകരണം, ഭിന്നശേഷിക്കാരുടെ ക്ഷേമ പ്രവർത്തനങ്ങൾ തുടങ്ങിയ മേഖലയിൽ സജീവമാണ്. കാസർകോട് ജില്ല കുടുംബശ്രീ മിഷൻ കോഓഡിനേറ്ററായും കണ്ണൂർ ജില്ല അസി. കോഓഡിനേറ്ററായും പ്രവർത്തിച്ചു. ഓരി ഹോപ് പാലിയേറ്റിവ് സൊസൈറ്റിയുടെ പ്രഥമ പ്രസിഡൻറാണ്. സ്വന്തമായി രൂപപ്പെടുത്തി മലപ്പുറത്തെ കൊടിഞ്ഞി സ്കൂളിൽ നടപ്പാക്കിയ ക്ഷേമപദ്ധതിക്ക് അവാർഡ് ലഭിച്ചിരുന്നു. 2015ൽ ചെറുവത്തൂർ സബ് ജില്ലയിൽ ഭിന്നശേഷി കുട്ടികൾക്കായി നടപ്പാക്കിയ സ്നേഹത്തണൽ പദ്ധതിയുടെ ആസൂത്രണത്തിലും നടത്തിപ്പിലും മുഖ്യ പങ്കുവഹിച്ചു.\n2008 മുതൽ സർക്കാർ സ്കൂളിൽ അധ്യാപകനാണ്. ഇപ്പോൾ കാസർകോട് ജില്ലയിലെ ആദൂർ ഗവ. ഹയർസെക്കൻഡറി സ്കൂളിൽ സോഷ്യൽ വർക്ക് അധ്യാപകനാണ്. അധ്യാപക പരിശീലകൻ, ജില്ല റിസോഴ്സ് ഗ്രൂപ്, സ്റ്റേറ്റ് റിസോഴ്സ് ഗ്രൂപ്, അംഗൻവാടി വർക്ക്ബുക്ക് നിർമാണം സംസ്ഥാന റിസോഴ്സ് പേഴ്സൻ, ഹയർ സെക്കൻഡറി അധ്യാപക പരിശീലനത്തിെൻറ മൊഡ്യൂൾ നിർമാണ സംസ്ഥാന റിസോഴ്‌സ് പേഴ്സൻ എന്നിങ്ങനെ പ്രവർത്തിച്ചിട്ടുണ്ട്.\n2015ൽ കാസർകോട്, മലപ്പുറം ജില്ലകളിലെ സ്കൂളുകളിൽ പൊതുവിദ്യാഭ്യാസ സെമിനാറുകൾ അവതരിപ്പിച്ചുകൊണ്ട് പൊതുവിദ്യാഭ്യാസ മേഖലയെ ശക്തിപ്പെടുത്തുന്നതിന് ശ്രമിച്ചു. 2004 മുതൽ വ്യക്തിത്വ വികസനം, ലീഡർഷിപ്, ലൈഫ് സ്കിൽ, കൗൺസലിങ്, മൈം തുടങ്ങിയ മേഖലകളിൽ പരിശീലനം നൽകുന്നു. നന്മ ജീവികൾ പാർക്കുന്ന ഇടം, പരശുറാം എക്സ്പ്രസ്, അരൂപികൾ എന്നീ കവിത സമാഹാരങ്ങൾ പ്രസിദ്ധീകരിച്ചു.\n2018ലെ കാതറീൻ ടീച്ചർ ദേശീയ കാവ്യപുരസ്കാരം, ഇൻറർ യൂനിവേഴ്സിറ്റി മൈം ഷോ, യൂനിവേഴ്സിറ്റി നാടകം, സ്കിറ്റ് ജേതാവ്, കണ്ണൂർ ജില്ല കലോത്സവം മികച്ച നടൻ എന്നീ നേട്ടങ്ങൾക്ക് ഉടമയാണ്. ഓരി വള്ളത്തോൾ വായനശാല, ഹോപ് പാലിയേറ്റിവ്, യങ് മെൻസ് ഓരി പ്രവർത്തകൻ എന്നീ നിലയിൽ സേവനം ചെയ്തുവരുന്നു.\nTAGS:Ranjith Master education award teacher


Ajas' post-mortem proceedings have begun | വനിത പോലീസ് സൗമ്യ വധം; പ്രതി അജാസിന്റെ പോസ്റ്റ്മോർട്ടം നടപടികൾ ആരംഭിച്ചു; അജാസ് മാത്രമാണ് പ്രതിയെന്ന് പോലീസ് - Malayalam Oneindia\nUpdated: Fri, Jun 21, 2019, 9:55 [IST]\nആലപ്പുഴ: വള്ളികുന്നത്ത് വനിതാ പൊലീസുകാരി സൗമ്യയെ ആക്രമിക്കുന്നതിനിടെ പൊള്ളലേറ്റ് ചികിത്സയിലിരിക്കെ മരിച്ച പ്രതി അജാസിന്റെ പോസ്റ്റ്മോർട്ടം നടപടികൾ ആരംഭിച്ചു. ആലപ്പുഴ വണ്ടാനം മെഡിക്കൽ കോളേജിലാണ് പോസ്റ്റ്മോർട്ടം. അതേ സമയം സൗമ്യ വധക്കേസിൽ അജാസ് മാത്രമാണു പ്രതിയെന്ന് ഉന്നത പൊലീസ് അധികൃതർ വ്യക്തമാക്കി. ദൃക്സാക്ഷിയുടെ മൊഴിയും മറ്റു തെളിവുകളും അതുതന്നെയാണു സൂചിപ്പിക്കുന്നത്.\nകാറിൽനിന്നു ലഭിച്ച വിരലടയാളം പ്രതിയുടേതാണെന്നു തെളിഞ്ഞിട്ടുണ്ട്. ഡ്രൈവർ സീറ്റിൽ നിന്നു ലഭിച്ച വിരലടയാളവും അജാസിന്റേതാണ്. അജാസ് ആയുധങ്ങൾ വാങ്ങിയ സ്ഥലം ഉടൻ പരിശോധിക്കുമെന്നും അന്വേഷണ ഉദ്യോഗസ്ഥർ അറിയിച്ചു.\nപൊള്ളലേറ്റതിനെത്തുടർന്നു വൃക്കകൾക്കുണ്ടായ തകരാറാണ് അജാസിന്റെ മരണകാരണം. 50 ശതമാനത്തോളം പൊള്ളലേറ്റ അജാസിനെ2തവണ ഡയാലിസിസിനു വിധേയനാക്കാൻ ശ്രമിച്ചെങ്കിലും രക്തസമ്മർദം കുറഞ്ഞതിനാൽ സാധിച്ചിരുന്നില്ല.ന്യുമോണിയ ബാധയും ആന്തരിക അണുബാധയും രൂക്ഷമാവുകയും വൈകുന്നേരത്തോടെ ഹൃദയാഘാതമുണ്ടാവുകയും ചെയ്തതോടെ മരണം സംഭവിക്കുകയായിരുന്നു.\nസൗമ്യയുടെ സംസ്കാരം ഇന്നു വള്ളികുന്നത്തെ വീട്ടുവളപ്പിൽ നടന്നു. ഓച്ചിറയിലെ സ്വകാര്യ ആശുപത്രിയിലുള്ള മൃതദേഹം രാവിലെ 8നു വള്ളികുന്നം പൊലീസ് സ്റ്റേഷനിലെത്തിച്ചു പൊതുദർശനത്തിനു വച്ചു. ഇലിപ്പക്കുളം കെകെഎം ഗവ. എച്ച്എസ്എസിലെ സ്റ്റുഡന്റ് പൊലീസ് കെഡറ്റുകളുടെ നേതൃത്വത്തിൽ വിലാപയാത്രയായി മൃതദേഹം 10നു വീട്ടിലെത്തിച്ചു. 11.30ന് ഔദ്യോഗിക ബഹുമതികളോടെയാണ് മൃതദേഹം സംസ്കരിച്ചത്.\npolice woman പോലീസ് വനിത murder കൊലപാതകം alappuzha ആലപ്പുഴ\nAjas' post-mortem proceedings have begun


കാവലാന് വെറും 70 തിയറ്ററുകളില് | Vijay, Kavalan, Release, Theatre, Asin, വിജയ്, കാവലാന്, റിലീസ്, തിയറ്റര്, തമിഴ്‌നാട്, അസിന് - Malayalam Filmibeat\n» കാവലാന് വെറും 70 തിയറ്ററുകളില്\nPublished: Thursday, December 30, 2010, 14:18 [IST]\nകാവലാനിലൂടെ കോളിവുഡില് ശക്തമായി തിരിച്ചെത്താനൊരുങ്ങുന്ന വിജയ്‌യ്ക്ക് വീണ്ടും തിരിച്ചടി. പൊങ്കലിന് റിലീസ് തീരുമാനിച്ചിരിയ്ക്കുന്ന കാവലാന് തമിഴ്‌നാട്ടില് വെറും 70 തിയറ്ററുകളില് മാത്രം റിലീസ് ചെയ്യുകയുള്ളൂവെന്നാണ് റിപ്പോര്‍ട്ടുകള്.\nവിജയ്‌യും തിയറ്ററുടമകളും തമ്മിലുള്ള ശീതസമരമാണ് ഇതിനിടയാക്കിയിരിക്കുന്നത്. ചിത്രത്തിന്റെ നിര്‍മാതാവ് ശക്തി ചിദംബരം 400 സെന്ററുകളിലെങ്കിലും കാവലാന് റിലീസ് ചെയ്യാന് തീരുമാനിച്ചിരുന്നു. എന്നാല് തങ്ങളുടെ പരാതികള് കേള്‍ക്കാനും പരിഹരിയ്ക്കാനും തയാറാവാത്ത വിജയ്‌യുടെ ചിത്രം റിലീസ് ചെയ്യില്ലെന്ന നിലപാടിലാണ് തമിഴ്‌നാട്ടിലെ ഭൂരിപക്ഷം തിയറ്റര് ഉടമകളും. സുറ ഉണ്ടാക്കിവെച്ച നഷ്ടത്തെ ചൊല്ലിയാണ് വിജയ്‌യും തിയറ്റര് ഉടമകളും തമ്മില് തെറ്റിയത്.\nമലയാള സിനിമകള് തന്നെ 125 കേന്ദ്രങ്ങളില് റിലീസ് ചെയ്യുന്ന കാലത്താണ് കാവലാന് നേരിടുന്ന പ്രതിസന്ധി വ്യക്തമാവുക. വിജയ് യുടെ അവസാന ചിത്രമായ വേട്ടൈക്കാരന് കേരളത്തില് പോലും നൂറിന് മേല് സെന്ററുകളില് റിലീസ് ചെയ്തിരുന്നു.\nഅവസാന നിമിഷത്തില് എന്തെങ്കിലും ഒത്തുതീര്‍പ്പുകള് ഉണ്ടാവുമെന്ന പ്രതീക്ഷയിലാണ് വിജയ്.\nRead more about: asin അസിന് കാവലാന് തമിഴ്‌നാട് തിയറ്റര് റിലീസ് വിജയ് kavalan release theatre vijay\nStory first published: Thursday, December 30, 2010, 14:18 [IST]


Kodiyeri Balakrishnan's press meet after CPM state committee meeting | സിപിഎം സംസ്ഥാനസമിതിയിൽ ശ്യാമളയ്ക്ക് ക്ലീൻ ചിറ്റ്; മകനെ സഹായിച്ചിട്ടില്ലെന്ന് കോടിയേരി! - Malayalam Oneindia\n52 min ago സ്വര്‍ണക്കടത്ത് കേസ്: കാരാട്ട് ഫൈസലിനെ കസ്റ്റംസ് കസ്റ്റഡിയിലെടുത്തു, ചോദ്യം ചെയ്യും\nPublished: June 24 2019, 20:34 [IST]\nതിരുവനന്തപുരം: ബിനോയിക്കെതിരായ പരാതിയിൽ ഒത്തു തീർപ്പിന് ശ്രമിച്ചിട്ടില്ലെന്ന് സിപിഎം സംസ്ഥാന സെക്രട്ടറി കോടിയേരി. വിനോദിനി മുംബൈയിൽ പോയത് നിജസ്ഥിതികൾ പരിശോധിക്കാനെന്നും അമ്മ എന്ന നിലയിൽ കാര്യങ്ങൾ മനസിലാക്കാനാണ് ശ്രമിച്ചതെന്നും അദ്ദേഹം വ്യക്തമാക്കി. ആരോപണങ്ങൾ ബിനോയ് നിഷേധിച്ചതായും രേഖകൾ എല്ലാം വ്യാജമാണെന്ന് ബിനോയ് പറഞ്ഞതായും അദ്ദേഹം പറഞ്ഞു.\nസത്യമെന്തെന്ന് കോടതി പരിശോധിക്കട്ടെയെന്നും കോടിയേരി പറഞ്ഞു. ആന്തൂരിൽ ഉദ്യോഗസ്ഥർക്ക് വീഴ്ച പറ്റി. നഗരസഭ അധ്യക്ഷയ്ക്ക് വീഴ്ചയില്ലെന്നും കോടിയേരി കൂട്ടിച്ചേർത്തു. തിരുവനന്തപുരത്ത് ചേർന്ന സിപിഎം സംസ്ഥാന സമിതിക്ക് ശേഷം വാർത്താസമ്മേളനത്തിൽ സംസാരിക്കുകയായിരുന്നു അദ്ദേഹം.\nതെറ്റുകൾ തിരുത്തി സിപിഎം മുന്നോട്ട് പോകും. ജനങ്ങളുമായുള്ള ബന്ധം ശക്തിപ്പെടുത്തുമെന്നും അദ്ദേഹം വ്യക്തമാക്കി. ജനങ്ങൾക്ക് പറയാനുള്ളത് കേൾക്കാനും കാര്യങ്ങൾ വിശദീകരിക്കാനും ജുലൈ 22 മുതൽ 28 വരെ നേതാക്കൾ ഗൃഹസന്ദർശനം നടത്തുമെന്നും അദ്ദേഹം പറഞ്ഞു.\nസിഎംപി സിപിഎമ്മിൽ ലയിച്ചു. സിഎംപിക്കാരായ 3160 പേർക്ക് കൂടി അംഗത്വം നൽകുമെന്നും കോടി ബാലകൃഷ്ണൻ പറഞ്ഞു. അതാത് ഘടകത്തിൽ ഭാരവാഹിത്വം നൽകുമെന്നും സംസ്ഥാന കമ്മിറ്റിയിലും ചിലരെ ഉൾക്കൊള്ളിക്കുമെന്നും അദ്ദേഹം അറിയിച്ചു. പാർട്ടി അംഗത്വത്തിൽ വർധനഉണ്ടായെന്നും 25,695 പേർ പുതിയ അംഗങ്ങളായി ചേർന്നെന്നും കോടിയേരി പറഞ്ഞു.\nkodiyeri balakrishnan കോടിയേരി ബാലകൃഷ്ണൻ cpm സിപിഎം binoy kodiyeri ബിനോയ് കോടിയേരി cmp സിഎംപി\nKodiyeri Balakrishnan's press meet after CPM state committee meeting\nStory first published: Monday, June 24, 2019, 20:34 [IST]


സ്റ്റേറ്റ് അവാര്‍ഡ് നിരസിച്ചു, വനിത അവാര്‍ഡ് സ്വീകരിച്ചു; മോഹന്‍ലാലിനെതിരെ ട്രോളന്‍മാര്\n03 Mar, 2019 at 02:03 PM\nസംസ്ഥാന അവാർഡുകൾ പ്രഖ്യാപിച്ച് കഴിഞ്ഞാൽ സാധാരണ വിവാദങ്ങൾ ഉയർന്നുവരിക സ്വാഭാവികമാണ്. എന്നാലിപ്പോള് ട്രോളന്‍മാരാണ് ഇവിടെയും മുന് നിരയിലെത്തിയത്. ഇത്തവണ മികച്ച നടനുള്ള പുരസ്കാരം ലഭിച്ചത് ജയസൂര്യക്കും സൗബിൻ ഷാഹിറിനുമായിരുന്നു. സിനിമയിൽ വർഷങ്ങളായുണ്ടെങ്കിലും അവാർഡ് നേട്ടത്തിലെ പുതുമഖങ്ങളായിരുന്നു ഇരുവരും.\nഎന്നാൽ അവാർഡിന് പരിഗണിക്കുന്നവരുടെ കൂട്ടത്തിൽ നിന്നും തന്റെ പേര് ഒഴിവാക്കുകയായിരുന്നു മോഹൻലാലെന്നാണ് പുരസ്ക്കാര പ്രഖ്യാപന ശേഷം വന്ന റിപ്പോർട്ടുകൾ. എന്നാൽ, സംസ്ഥാന അവാർഡ് നിരസിച്ച വ്യക്തി സ്വകാര്യ ചാനലിലെ അവാർഡ് വാങ്ങാൻ പോയെന്നാണ് ഇപ്പോൾ ട്രോളൻമാർ പറയുന്നത്.\nമോഹൻലാൽ, ഫഹദ് ഫാസിൽ, ജോജു ജോർജ് എന്നിവരെ പിന്തള്ളിയായിരുന്നു ജയസൂര്യയും സൗബിനും ഇത്തവണ മികച്ച നടൻമാരായത്. എന്നാൽ മോഹൻലാൽ ഫാൻസ് പേജുകളി‍ൽ, യുവ താരങ്ങൾക്ക് അവസരം നൽകുന്നതിനായി ലാൽ അവാർഡ് ലിസ്റ്റിൽ നിന്നും സ്വയം പിൻമാറിയെന്ന തരത്തിലുള്ള വാർത്തകൾ വ്യാപകമായി പ്രചരിക്കുകയുണ്ടായി.\nവനിതാ ഫിലിം അവാർഡിൽ ‘ഒടിയനി’ലെയും ‘കായംകുളം കൊച്ചുണ്ണി’യിലേയും പ്രകടനത്തിന് മോഹൻലാലായിരുന്നു മികച്ച നടനായി തെരഞ്ഞെടുക്കപ്പെട്ടത്. ആമിയിലെയും ഒടിയനിലേയും അഭിനയത്തിന് മഞ്ജു വാരിയര് മികച്ച നടിയായി തെരഞ്ഞെടുക്കപ്പെട്ടു.


പൂങ്കാവനം നിറഞ്ഞ് ഭക്തര്, കണ്ഠങ്ങളില് ശരണമന്ത്രം, ആകാശത്ത് മകരജ്യോതി; മകരവിളക്ക് ദര്‍ശനം പൂര്‍ണം – Kasaragod.com\nശബരിമല: ഭക്തിയും അപൂര്‍വതയും ഒത്തുചേര്‍ന്ന മകരവിളക്ക് ദര്‍ശനത്തില് മനം നിറഞ്ഞ് അയ്യപ്പ ഭക്തര്. തിരുവാഭരണം ചാര്‍ത്തിയ യോദ്ധാവിന്റെ ഭാവത്തിലുള്ള ഭഗവാന്റെ ദിവ്യരൂപം മനംനിറയെ കണ്ട്, പൊന്നമ്പലമേട്ടിലെ ദീപാരാധന ദര്‍ശിച്ച് കിഴക്കന് ചക്രവാളത്തിലെ മകര ജ്യോതി കണ്ട് പുണ്യം നേടിയ സന്തോഷത്തില് അയ്യപ്പ ഭക്തര്‍തിരുമുഖം, പ്രഭാമണ്ഡലം, വലിയ ചുരിക, ചെറിയ ചുരിക, വെള്ളി കെട്ടിയ വലംപിരി ശംഖ്, ലക്ഷ്മി രൂപം, പൂന്തട്ടം, നവരത്‌നമോതിരം, ശരപൊളി മാല, വെളക്കു മാല, മണി മാലവെളക്കു മാല, മണി മാല, എറുക്കും പൂമാല, കഞ്ചമ്പരം എന്നിവ അണിഞ്ഞ അയ്യപ്പനെ കണ്ട് ഭക്തര് സായുജ്യമടഞ്ഞു.\n6.50 നായിരുന്നു ശ്രീകോവിലില് ദീപാരാധന നടന്നത്. ഈ സമയത്ത് പൊന്നമ്പലമേട്ടില് വിളക്ക് തെളിഞ്ഞു. ഇതോടൊപ്പം ആകാശത്ത് മകരജ്യോതി മിന്നിമറഞ്ഞു. ഭക്തജനലക്ഷങ്ങളാണ് സന്നിധാനത്തും പരിസരങ്ങളിലും മകരവിളക്ക് ദര്‍ശനത്തിന് എത്തിയിരുന്നത്. പമ്പ, സന്നിധാനം, പാണ്ടിത്താവളം തുടങ്ങി മകരവിളക്ക് ദര്‍ശനത്തിന് സാധ്യമാകുന്ന സ്ഥലങ്ങളിലെല്ലാം ഭക്തര് നിലയുറപ്പിച്ചിരുന്നു. താപസ ഭാവത്തിലാണ് ശബരിമലയിലെ പ്രതിഷ്ഠ. എന്നാല് വില്ലാളിവീരനായ ഭാവത്തില് കാണണമെന്ന പിതാവായ പന്തളത്ത് രാജാവിന്റെ ആഗ്രഹ പൂര്‍ത്തീകരണത്തിനായാണ് ഈ ഒരു ദിവസം തിരുവാഭരണങ്ങള് സ്വീകരിക്കുന്നത്. ഈ വിശ്വാസത്തിന്റെ ഭാഗമായാണ് പന്തളത്തുനിന്ന് തിരുവാഭരണങ്ങളും പിതൃസ്ഥാനീയരായ പന്തളം രാജകുടുംബത്തില് നിന്നുള്ള പ്രതിനിധിയും എല്ലാ മകരസംക്രമ ദിനത്തിലും സന്നിധാനത്തെത്തുന്നത്.\n25 അംഗ സംഘമാണ് തിരുവാഭരണ പേടകങ്ങളുമായി എത്തിയത്. പന്തളത്തുനിന്നെത്തിയ തിരുവാഭരണ വാഹക സംഘത്തെ ശരം കുത്തിയില് വെച്ച് തന്ത്രി നിയോഗിച്ച സംഘം സ്വീകരിച്ചു. തുടര്‍ന്ന് അവിടെനിന്ന് തീവട്ടികളുടെയും വാദ്യഘോഷങ്ങളുടെയും അകമ്പടിയോടെ ആനയിച്ച് സന്നിധാനത്ത് 18ാം പടിക്ക് മുകളില് വെച്ച് ദേവസ്വം അധികൃതര് തിരുവാഭരണ പേടകം ഏറ്റുവാങ്ങി. ദേവസ്വം മന്ത്രി കടകംപള്ളി സുരേന്ദ്രന്, തിരുവിതാംകൂര് ദേവസ്വം പ്രസിഡന്റ് എന്. വാസു എന്നിവര് സന്നിധാനത്ത് എത്തിയിരുന്നു. മൂന്ന് പെട്ടികളിലായാണ് തിരുവാഭരണങ്ങള് എത്തിച്ചത്. ആദ്യത്തെ പെട്ടിയില് തിരുമുഖം, പ്രഭാമണ്ഡലം, വലിയ ചുരിക, ചെറിയ ചുരിക, ആന, കടുവ, വെള്ളി കെട്ടിയ വലംപിരി ശംഖ്, ലക്ഷ്മി രൂപം, പൂന്തട്ടം, നവരത്‌നമോതിരം, ശരപൊളി മാല, വെളക്കു മാല, മണി മാല, എറുക്കും പൂമാല, കഞ്ചമ്പരം എന്നിവയാണുള്ളത്. ഇവയാവിഗ്രഹത്തില് അണിയിച്ചത്. രണ്ടാമത്തെ പെട്ടിയില് കലശത്തിനുള്ള തൈലക്കുടം, പൂജാപാത്രങ്ങള് എന്നിവയാണുള്ളത്. മൂന്നാമത്തെ പെട്ടിയില് കൊടിപ്പെട്ടി, നെറ്റിപ്പട്ടം, ജീവത, കൊടികള്, മെഴുവട്ടക്കുട എന്നിവയാണുള്ളത്. ഇവ രണ്ടും മാളികപ്പുറം ക്ഷേത്രത്തിലേക്കുള്ളവയാണ്\nപന്തളത്തുനിന്ന് തിരുവാഭരണത്തിനൊപ്പമെത്തിയ അയ്യപ്പന്മാരെയാണ് ദീപാരാധനയ്ക്ക് ശേഷം ആദ്യം സന്നിധാനത്തേക്ക് കടത്തിവിട്ടത്. ഇതിന് ശേഷമാകും മറ്റുള്ളവരെ കടത്തി വിടുക.\nഇത്തവണത്തെ മണ്ഡല മകരവിളക്ക് തീര്‍ത്ഥാടന കാലം പ്രശ്‌നങ്ങളില്ലാതെ സുഗമമായി പൂര്‍ത്തിയാക്കാന് കഴിഞ്ഞതിലുള്ള സന്തോഷം ദേവസ്വം അധികൃതരുടെയും പോലീസുദ്യോഗ\nസ്ഥരുടെയും മുഖത്ത് തെളിഞ്ഞ ദിനമായിരുന്നു ഇന്ന്.\nPrevious മെഡിക്കല് കോളേജ് അക്കാദമിക് കെട്ടിട നിര്‍മ്മാണം പൂര്‍ത്തിയായി\nNext കേരളത്തെ ഗുജറാത്താക്കാന് മതേതര സമൂഹം അനുവദിക്കില്ല : എം പി നവാസ്


വളർച്ചയിൽ ഭിന്നത ; അവിശ്വാസം ; റിസർവ് ബാങ്ക് നടപടി അതിരുകടന്നതെന്ന് നിതി ആയോഗ് ഉപാധ്യക്ഷൻ | National | Deshabhimani | Tuesday Oct 15, 2019\nറിസർവ് ബാങ്ക് ഉൾപ്പെടെ സർക്കാർ സ്ഥാപനങ്ങളിൽ അവിശ്വാസം പ്രകടിപ്പിച്ച് നിതി ആയോഗ് ഉപാധ്യക്ഷൻ. രാജ്യത്തിന്റെ പ്രതീക്ഷിത വളർച്ചനിരക്ക് വെട്ടിക്കുറച്ച റിസർവ് ബാങ്ക് നടപടി അതിരുകടന്നതാണെന്ന് നിതി ആയോഗ് ഉപാധ്യക്ഷൻ രാജീവ്‌കുമാർ പറഞ്ഞു. മാന്ദ്യം നേരിടുന്നതിൽ വാണിജ്യ ബാങ്കുകളുടെ ശേഷിയെ ചോദ്യംചെയ്‌തു അദ്ദേഹം ഇനിയുള്ള മാസങ്ങളിൽ സാമ്പത്തിക വളർച്ചനിരക്ക് ഉയരുമെന്ന അവകാശവാദവും ഉന്നയിച്ചു. അതേസമയം, രാജ്യത്തെ ബാങ്കുകളുടെ ശേഷിയിൽ ധനമന്ത്രി നിർമല സീതാരാമൻ മതിപ്പ് പ്രകടിപ്പിച്ചു.\nസാമ്പത്തിക തകർച്ചയുടെ പേരിൽ സർക്കാർ ഏജൻസികൾ തമ്മിലുള്ള ഭിന്നത ഇതോടെ പുറത്തായി. ഇന്ത്യൻ സമ്പദ്‌ഘടനയുടെ വളർച്ച കൂപ്പുകുത്തുമെന്ന ലോകബാങ്ക്, ഐഎംഎഫ്, എഡിബി, ലോക സാമ്പത്തികഫോറം, മൂഡീസ് ഇന്റർനാഷണൽ തുടങ്ങിയ രാജ്യാന്തര ഏജൻസികളുടെ നിരീക്ഷണത്തിനിടെയാണ് നയ രൂപീകരണ ഏജൻസികളുടെ പഴിചാരൽ. പ്രതിസന്ധി രൂക്ഷമായിട്ടും സാമ്പത്തികത്തകർച്ചയിൽ പ്രധാനമന്ത്രി നരേന്ദ്ര മോഡി അടക്കമുള്ളവർ നിശ്ശബ്ദതയിലാണ്.\nതൊഴിൽ സൃഷ്ടിക്കുന്നതു സംബന്ധിച്ച ദേശീയ സാമ്പിൾ സർവേ ഓർഗനൈസേഷൻ (എൻഎസ്‌എസ്‌ഒ) റിപ്പോർട്ടിനേക്കാൾ വിശ്വാസം സിഎംഐഇ (സെന്റർ ഫോർ മോണിറ്ററിങ് ഇന്ത്യൻ ഇക്കണോമി) റിപ്പോർട്ടാണ്. കൃഷി, വാണിജ്യം, ഉൽപ്പാദനം, വിദേശ ഇടപാടുകൾ എന്നിങ്ങനെ ഓരോ മേഖലയിലും വെവ്വേറെ ബാങ്കുകൾ സ്ഥാപിക്കണം. അടിമുടി സ്വകാര്യവൽക്കരണമാണ് വേണ്ടതെന്നാണ് നിതി ആയോഗ് ഉപാധ്യക്ഷന്റെ നിർദേശം.\nബാങ്കുകൾക്ക് കരുത്തുണ്ടെന്ന് ധനമന്ത്രി\nബാങ്കുകളുടെ കൈവശം ആവശ്യത്തിനു പണമുണ്ടെന്നാണ് ധനമന്ത്രി നിർമല സീതാരാമൻ അവകാശപ്പെട്ടത്. ഒക്ടോബർ ഒന്നുമുതൽ ഒമ്പതുവരെ ബാങ്കുകൾ 81,781 കോടി രൂപയുടെ വായ്‌പ നൽകി. പൊതുമേഖലാ ബാങ്കുകളുടെ മേധാവിമാരുമായി നടത്തിയ ചർച്ചയ്‌ക്കുശേഷം മാധ്യമങ്ങളോട് സംസാരിക്കയായിരുന്നു ധനമന്ത്രി. ചർച്ചയിൽ കാര്യമായ തീരുമാനം ഉണ്ടായില്ല. 21 മുതൽ 25 വരെ വീണ്ടും വായ്‌പാമേള നടത്താൻ തീരുമാനിച്ച് യോഗം പിരിയുകയായിരുന്നു.\nവിമർശനവുമായി ധനമന്ത്രിയുടെ ഭർത്താവ്\nകേന്ദ്രസർക്കാർനയങ്ങളെ രൂക്ഷമായി വിമർശിച്ച് ധനമന്ത്രിയുടെ ഭർത്താവ് പരകാല പ്രഭാകർ രംഗത്തുവന്നു. സാമ്പത്തിക രംഗത്തെ വെല്ലുവിളി നേരിടാൻ കേന്ദ്രസർക്കാരിന് തന്ത്രപരമായ കാഴ്‌ചപ്പാടില്ലെന്ന് ‘ദ ഹിന്ദു’വിൽ എഴുതിയ ലേഖനത്തിൽ അദ്ദേഹം പറഞ്ഞു.\nജിഡിപി തളര്‍ച്ച : നിര്‍മല സീതാരാമനെ ഒഴിവാക്കി ചര്‍ച്ച


ബി.ജി.പി നേതാക്കള് വാജ്പേയിയുമായി ചര്‍ച്ച നടത്തി | Kerala BJP leaders brief PM on state situation - Malayalam Oneindia\nബി.ജി.പി നേതാക്കള് വാജ്പേയിയുമായി ചര്‍ച്ച നടത്തി\nതിരുവനന്തപുരം: കേരളത്തിലെ ബി.ജെ.പി. നേതാക്കള് തിരുവനന്തപുരത്ത് എത്തിയ പ്രധാനമന്ത്രി വാജ്പേയിയുമായി കേരളത്തിലെ രാഷ്ട്രീയ സ്ഥിതിഗതികള് ചര്‍ച്ച ചെയ്തു.\nവരുന്ന ലോക്സഭാ തിരഞ്ഞെടുപ്പില് കേരളത്തില് പാര്‍ട്ടിയുടെ സാദ്ധ്യതകളായിരുന്നു പ്രധാന ചര്‍ച്ചാ വിഷയം. ഫിബ്രവരി ഒന്ന് ഞായറാഴ്ച രാത്രിയിലാണ് കേന്ദ്ര മന്ത്രി ഒ.രാജഗോപാലും കേരള ബി.ജെ.പി. ഘടകം അദ്ധ്യക്ഷന് പി.എസ്. ശ്രീധരന് പിള്ളയും പ്രധാനമന്ത്രിയുമായി ചര്‍ച്ച നടത്തിയത്. ചര്‍ച്ച 15 മിനുട്ടോളം നീണ്ടു. കേരളത്തിലെ പാര്‍ട്ടിയുടെ അവസ്ഥ അറിയാന് പ്രധാനമന്ത്രി താല്പര്യം കാണിച്ചിരുന്നു. കേരളത്തിലെ പാര്‍ട്ടിയുടെ പ്രശ്നങ്ങളും പ്രതീക്ഷകളും അദ്ദേഹത്തെ ധരിപ്പിച്ചതായി ബി.ജെ.പി. വൃത്തങ്ങള് വ്യക്തമാക്കി.\nകേരളത്തിലെ 20 ലോക്സഭാ മണ്ഡലങ്ങളില് 19 ലും ബി.ജെ.പി മത്സരിയ്ക്കും. മൂവാറ്റുപുഴ സീറ്റില് ഐ.എഫ്.ഡി.പി. സ്ഥാനാര്‍ത്ഥിയായി കേന്ദ്ര മന്ത്രി പി.സി. തോമസായിരിയ്ക്കും മത്സരിയ്ക്കുക.\nദേശീയപാത പദ്ധതിയുടെ ഭൂമിപൂജയ്ക്കായി കന്യാകുമാരിയിലേയ്ക്ക് പോകുന്നതിനിടയിലാണ് ഫിബ്രവരി ഒന്ന് ഞായറാഴ്ച രാത്രി പ്രധാന മന്ത്രി തിരുവനന്തപുരത്ത് രാജ്ഭവനില് തങ്ങിയത്.


ടാഗോറിന്റെ രാഷ്‌ട്രീയവായന | Books | Deshabhimani | Monday Oct 28, 2019\nവ്യവസായികൾക്ക് വരാം; പുതിയ സേവനമൊരുങ്ങി\nവെബ് ഡെസ്‌ക്Updated: Monday Oct 28, 2019\nഏതു പുസ്‌തകവും വ്യത്യസ്‌തകാലങ്ങളിൽ വ്യത്യസ്‌തരൂപത്തിലാണ് വായിക്കപ്പെടുന്നത്. രവീന്ദ്രനാഥ ടാഗോറിന്റെ ഗീതാഞ്‌ജലി, അതിനെ ലോകത്തിനുമുന്നിൽ പരിചയപ്പെടുത്തിയ വിശ്വകവി വില്യം ബട്‌ലർ യേറ്റ്സിന് പാശ്ചാത്യഭൗതികതയ്‌ക്കുനേരെ എതിർദിശയിൽ നിൽക്കുന്ന ഇന്ത്യൻ ആത്മീയതയിൽനിന്ന് ഉയിർക്കൊണ്ട്, കവിതയും മതവും ഒന്നായിത്തീരുന്ന ഒരു സംസ്‌കാരത്തിന്റെ ഉൽപ്പന്നമായ മിസ്റ്റിക് രചനയായിരുന്നു. എന്നാൽ, ദേശീയ പ്രസ്ഥാനത്തിന്റെ നാളുകളിൽ അതേവരികൾ ഇന്ത്യൻ ദേശീയതയുടെ അടയാളങ്ങളായി വ്യാഖ്യാനിക്കപ്പെട്ടു. കേവലം അതിഭൗതികതയുടെ ആവിഷ്‌കാരങ്ങളായല്ല ഇന്ത്യൻ നവോത്ഥാനത്തിന്റെ ഭാഗമായി ടാഗോറിന്റെ സാഹിത്യത്തെ കാണാനാണ് അന്ന് ശ്രമിച്ചത്. ആധുനിക കാലത്ത് നാം ടാഗോറിനെ വായിക്കുന്നത് മുൻകാലങ്ങളിലെ രീതിയിലല്ല. ചരിത്രവും സംസ്‌കാരവും നുണകൾകൊണ്ട് പുനർനിർമിക്കാൻ ശ്രമം നടക്കുമ്പോൾ, ടാഗോറിനെപോലെ സങ്കുചിത ദേശീയതയെ ശക്തമായി നിരാകരിച്ച, ഫാസിസത്തിനെതിരെ ശക്തമായ നിലപാട് കൈക്കൊണ്ട, സ്വാതന്ത്ര്യത്തിനും അന്തസ്സിനുംമേൽ മറ്റൊന്നുമില്ലെന്ന് പ്രഖ്യാപിച്ച ഒരാളെ നാം വീണ്ടെടുക്കേണ്ടതുണ്ട്.\nകവിയും മാധ്യമപ്രവർത്തകനുമായ എൻ പി ചന്ദ്രശേഖരന്റെ ഗീതാഞ്‌ജലി പരിഭാഷയിലൂടെ കടന്നുപോകുമ്പോൾ, ഫാസിസം പല രൂപത്തിൽ പിടിമുറുക്കാൻ ശ്രമിക്കുന്ന കാലത്ത് പ്രതിരോധത്തിനായുള്ള ആയുധങ്ങൾ തന്നെയാണവയെന്ന് നാം തിരിച്ചറിയുന്നു.\nഒട്ടുമിക്ക ലോകഭാഷകളിലേക്കും മൊഴിമാറ്റം ചെയ്യപ്പെട്ട കൃതിയാണ് ഗീതാഞ്‌ജലി. ജി ശങ്കരക്കുറുപ്പിന്റെയും എൻ കെ ദേശത്തിന്റെയും ഏറ്റുമാനൂർ സോമദാസന്റെയും നിത്യചൈതന്യയതിയുടെയും കെ ജയകുമാറിന്റെയുമൊക്കെ ഗീതാഞ്‌ജലിപരിഭാഷകളുണ്ട്. ഇവ തമ്മിലുള്ള താരതമ്യം ഏറെ കൗതുകകരം. ജിയുടെയും ചന്ദ്രശേഖരന്റെയും പരിഭാഷകളിലെ സംഗീതാത്മകതയിലെ വ്യത്യാസങ്ങൾ സൂക്ഷ്‌മതലത്തിൽ പഠനവിധേയമാക്കാവുന്നതാണ്.\nബംഗാളിയിൽ എഴുതപ്പെട്ട ഗീതാഞ്‌ജലിയുടെ ആദ്യവിവർത്തകൻ ടാഗോർതന്നെയാണ്. 1912ൽ ഇംഗ്ലണ്ട് സന്ദർശനത്തിനു മുന്നോടിയായി അദ്ദേഹം ഗീതാഞ്‌ജലി, നൈബെദ്യ, ഖേയ എന്നീ കൃതികളിൽനിന്ന് ഏതാനും കവിതകൾ ഇംഗ്ലീഷിലേക്ക് മൊഴിമാറ്റി ഒപ്പം കൊണ്ടുപോയിരുന്നു. അബനീന്ദ്രനാഥ ടാഗോർ വഴി പരിചയപ്പെട്ട പ്രമുഖ ചിത്രകാരൻ റോത്തൻസ്റ്റീൻ ടാഗോറിനെ ഇംഗ്ലണ്ടിലെ കലാസാംസ്‌കാരിക മണ്ഡലത്തിൽ പരിചയപ്പെടുത്തി. യേറ്റ്സിന് കവിതാവിവർത്തനത്തിന്റെ കൈയെഴുത്തുപ്രതി അയച്ചുകൊടുത്തു. ആ വരികളുടെ ആത്മീയസംഗീതത്തിൽ വ്യാമുഗ്‌ധനായ യേറ്റ്സ് ഗീതാഞ്‌ജലിയുടെ പ്രചാരകനായി. അദ്ദേഹത്തിന്റെ ആമുഖക്കുറിപ്പോടെ 1912 നവംബറിൽ ഗീതാഞ്‌ജലി ഇംഗ്ലീഷ് ഭാഷയിൽ പുറത്തിറങ്ങി. ഇത്രയേറെ പരിഭാഷകളുണ്ടായിട്ടും എന്തിന് മലയാളത്തിൽ ഗീതാഞ്‌ജലി വീണ്ടും. മറുപടി വിവർത്തകൻതന്നെ നൽകുന്നു. ‘‘ഗീതാഞ്‌ജലി ദൈവത്തിനുള്ള ഗാനാർപ്പണം മാത്രമല്ല; അത് ബംഗാൾ വിഭജനത്തിനുശേഷം മതകലഹത്തിലേക്കുപോയ രാഷ്ട്രീയ ഗാനാലാപനംകൂടിയാണ്. ഭജനവും പൂജയും ആരാധനയും നിർത്തൂ എന്നെഴുതിയ ആത്മീയകവിതയാണത്. ദൈവം പാർക്കുന്നത് പാവപ്പെട്ടവന്റെ കുടിലിലാണെന്ന് ടാഗോർ ഗീതാഞ്‌ജലിയിൽ പറഞ്ഞത് അന്നത്തെ ഇന്ത്യയോടാണ്, ദൈവത്തോടല്ല. ദൈവത്തിനുമുന്നിൽ നടത്തുന്ന ഗാനാർച്ചനയല്ല ഗീതാഞ്‌ജലി, മനുഷ്യനുമുന്നിൽ ദൈവമെന്താണെന്ന് അവതരിപ്പിക്കുകയാണ്. അതിൽ ഒരു രാഷ്ട്രീയമുണ്ട്. ആ രാഷ്ട്രീയകവിതയാണ് ഞാൻ ഗീതാഞ്‌ജലി പരിഭാഷയിൽ കൊണ്ടുവരുന്നത്.''\nബഹുസ്വരതയുടെ പൂന്തോട്ടമായ ഇന്ത്യയിൽ ഏകമതമെന്ന ആശയം വേരുപിടിപ്പിക്കാൻ അക്രമാസക്തമായി ഭരണവർഗം നീങ്ങുമ്പോൾ ഗീതാഞ്‌ജലി ഉറക്കുപാട്ടിന്റെ സൗമ്യതയല്ല, ദൈവപ്രേമത്തിന്റെ അലസലാവണ്യമല്ല, നഷ്ടപ്പെട്ടവന്റെ അതിജീവനഗാഥയായി മാറുമെന്ന തിരിച്ചറിവാണ് പരിഭാഷയിലൂടെ പുനർവായന നടത്താൻ പ്രചോദനമായതെന്ന് ചുരുക്കം. ‘ഉണർവിന്റെ, നേരിന്റെ നാഥനായി കഠിനപ്രഭയോടെ' വരുന്ന ദൈവം ഇന്നിന്റെ ആവശ്യമാണ്. ഭയശൂന്യമായ മനസ്സും സ്വതന്ത്രമായ ജ്ഞാനവും നമുക്ക് നഷ്ടപ്പെടുത്താനാകില്ല.\nപരിഭാഷയുടെ സൗന്ദര്യത്തെപ്പറ്റിയും പറയാതെ വയ്യ. ഗീതാഞ്‌ജലിയുടെ സ്വീകാര്യതയ്‌ക്കും ജനപ്രിയതയ്‌ക്കും കാരണമായ പ്രധാന ഘടകങ്ങളിലൊന്നാണ് അതിന്റെ ബിംബഭംഗിയും സംഗീതവും. വിവർത്തനത്തിൽ നഷ്ടപ്പെട്ടുപോകുന്നതെന്തോ അതാണ് കവിത എന്ന് പറയാറുണ്ട്. ചന്ദ്രശേഖരന്റെ ഗീതാഞ്‌ജലി പരിഭാഷ ഈ മുൻധാരണയെ റദ്ദുചെയ്യുന്നു.\nപുസ്തകങ്ങൾ ..പുനർജന്മങ്ങൾ !...ചില വായനാവാര ചിന്തകള്\nകുവൈത്തിന്റെ വിദേശനയം രൂപപ്പെടുത്തുന്നതില് മുഖ്യ പങ്കുവഹിച്ച വ്യക്തി; കുവൈത്ത് അമീറിന്റെ നിര്യാണത്തില് മുഖ്യമന്ത്രി അനുശോചിച്ചു\nകോവിഡ് വ്യാപനം തടയുന്നതിന് ഒറ്റക്കെട്ടായി നീങ്ങും; സര്‍വ്വകക്ഷി യോഗം


മഹാരാജാസിലെ 'വര്‍ഗ്ഗീയ തുലയട്ടെ' എന്നെഴുതിയ ചുമര് ചില്ലിട്ടു; ഇനി ഇത് അഭിമന്യു സ്മാരകം\nSun Nov 18 2018 22:53:30 GMT+0530 (IST)\nNarada Desk| Updated On: 2018-07-12 10:00:00.0 | Location : കൊച്ചി\nകോളേജിന്റെ കിഴക്കേ ഗേറ്റില് കൊലയാളികള് പാതിരാത്രി പതുങ്ങിയെത്തി എഴുതിയതും അതിനു മുകളിലെ വര്‍ഗ്ഗീയത തുലയട്ടെ എന്ന ചുവരെഴുത്തുമാണ് ചരിത്രത്തിനായി ചില്ലിട്ടത്\nഅഭിമന്യുവിനെ കൊന്നതിന് ക്യാംപസ് ഫ്രണ്ട് പെട്ടന്നുള്ള കാരണമായി പറയുന്ന ചുവരെഴുത്ത് ചില്ലിട്ട് ചരിത്ര സ്മാരകമാക്കി. അഭിമന്യുവിന്റെ ആദ്യ രക്തസാക്ഷി സ്മാരകം കൂടിയാവുകയാണ് ഈ മതിൽ. കോളേജിന്റെ കിഴക്കേ ഗേറ്റിന്റെ വലതു വശത്തുള്ള രണ്ടാമത്തെ പാളിയാണ് ചുവന്ന ഫ്രെയ്മിട്ട് വെള്ളം വീഴാത്ത വിധം റൂഫിട്ട് സംരക്ഷിച്ചത്. മതിലിനു മുഴുവനായി ചില്ലും ഇട്ടു.\nകോളേജിന്റെ കിഴക്കേ ഗേറ്റിന്റെ ഇരുവശത്തുമുള്ള മതിലില് മുഴുവനായി ക്യാംപസ് ഫ്രണ്ടിന്റെ പേരില് പുറത്തു നിന്നെത്തിയ പോപ്പുലര് ഫ്രണ്ട്- എസ്ഡിപിഐ പ്രവര്‍ത്തകര് ചുമരെഴുതുകയായിരുന്നു. ക്യാംപസില് നവാഗര് എത്തുന്നതിനു മുന്‍പ്, ബോധപൂര്‍വ്വം പ്രശ്‌നമുണ്ടാക്കുക എന്ന ഉദ്ദേശത്തോടെയാണ് ചുമരെഴുത്തെന്ന് മനസിലാകും. ചുമരെഴുതാന് അറിയുന്നവരല്ല, കൊലയാളികള് അതിനുള്ള രംഗം ഒരുക്കുന്നതിന്റെ ഭാഗമായാണ് ചുമര് എഴുതിയതെന്നും വ്യക്തമാണ്. വളരെ കുറച്ചു മാത്രം വിദ്യാര്‍ത്ഥികളാണ് ഈ പിന്‍ഗേറ്റ് ഉപയോഗിക്കുന്നത്. കോളജിന്റെ പ്രധാന കവാടം സുബാഷ് പാര്‍ക്കിന് അടുത്താണ്. അവിടെ എസ്എഫ്‌ഐയാണ് നവാഗതരെ സ്വാഗതം ചെയ്ത് കവാടം ഒരുക്കുന്നത്. വിദ്യാര്‍ത്ഥികളല്ലാത്തവര് കോളജ് മതിലില് എഴുതാന് പാതിരാത്രി വന്നതിനെയാണ് വിദ്യാര്‍ത്ഥികള് എതിര്‍ത്തത്. നവാഗര് എത്താന് മണിക്കൂറുകള് മാത്രം അവശേഷിക്കുമ്പോഴാണ് കൊലയാളികളുടെ സംഘം ചുവരെഴുതാനെന്ന പേരില് എത്തിയത്. ഇവര് സംഘടനയുടെ പേര് എഴുതിയതിനു മുകളില് 'വര്‍ഗ്ഗീയത തുലയട്ടെ' എന്നെഴുതിയതിനാണ് കൂടുതല് കൊലയാളികളെ വിളിച്ചു വരുത്തി കൊലപാതകം നടത്തിയത്.\nഅഭിമന്യു മഹാരാജാസ് സ്മാരക മതിലായി ഇവിടം സംരക്ഷിക്കാനാണ് തീരുമാനം. കോളേജിനുള്ളിൽ അഭിമന്യു സ്മാകരം സ്ഥാപിക്കാനും തയ്യാറെടുക്കുകയാണ് ക്യാപസ്. ക്രിയാത്മകമായി എന്തു സ്മാരകം നിര്‍മ്മിക്കും എന്ന ആലോചനയിലാണ് അഭിമന്യുവിന്റെ കൂട്ടുകാരും അധ്യാപകരും.


അല്ലെങ്കിലും ഓരോ ജീവിതവും ഓരോ കാത്തിരിപ്പല്ലേ…\nഇന്ന് രാത്രി ഉറങ്ങുമ്പോൾ സ്വപ്നത്തിൽ വിമലയുടെ അടുത്തേക്കൊന്ന് പോവണം. ഇപ്പൊഴും ആ ബോർഡിംഗ് ഹൗസിൽ തന്നെ ആയിരിക്കുമോ? അതോ പാറയുടെ മുകളിൽ പോയി തനിച്ചിരുന്ന് സുധീർ മിശ്രയോടൊത്തുള്ള ദിവസങ്ങൾ ഓർമ്മിക്കുകയായിരിക്കോ? ഇനി അതുമല്ലെങ്കിൽ ബുദ്ദുവിന്റെ കൂടെ തോണിയിൽ വെറുതേ…\nആദ്യമായി കാണുമ്പോൾ എങ്ങനെയാ വിമലയെ തിരിച്ചറിയാ? ഏതേലും നരച്ച സാരിയായിരിക്കോ അവൾ ചുറ്റിയിട്ടുണ്ടാവാ? അതോ കണ്ണെഴുതി, നെറ്റിയിൽ കുറി തൊട്ട് സാരിയൊക്കെ ഭംഗിയിൽ ഞൊറിഞ്ഞുടുത്ത്, ഏറ്റവും സുന്ദരിയായി, പ്രിയ്യപ്പെട്ടൊരാളുടെ വരവും കാത്തു കാത്തങ്ങനെ..\nവിമലയെ കണ്ടാൽ ആദ്യം തന്നെ ആ തണുത്ത വിരലുകളെ എന്റെ കൈകൾക്കുള്ളിലേക്ക് ചേർത്ത് വെക്കണം. തനിച്ചല്ലാന്ന്, കൂടെയുണ്ടെന്ന് പറയാതെ പറയണം. പിന്നെയാ കണ്ണുകളിലേക്ക് ഇത്തിരി നേരം നോക്കിയിരിക്കണം. കണ്ണിനു താഴെ ചെറിയൊരു കറുപ്പ് പടർന്നിട്ടുണ്ടാവും. ഒത്തിരി നാളായുള്ള കാത്തിരിപ്പല്ലേ, ആ കണ്ണുകളെന്തായാലും മനോഹരമായിരിക്കും, അത്രമേൽ പ്രിയ്യപ്പെട്ടൊരാളെ കാണാൻ വർഷങ്ങളോളം കാത്തിരുന്ന കണ്ണുകളേക്കാൾ മനോഹരമായ മറ്റെന്താണുള്ളത്.\nപതിയെ വിമലയെയും കൂട്ടി നടക്കാനിറങ്ങണം. ഒരുപാട് കാര്യങ്ങൾ പറയാനുണ്ടവളോട്. ഇനിയെങ്കിലും ഈ കാത്തിരിപ്പൊന്നവസാനിപ്പിക്കാൻ പറയണം. എത്ര വർഷമായിങ്ങനെ, ഒരിക്കലും വരാത്ത സുധീർ മിശ്രയെയും കാത്ത്. ന്റെ വിമലാ നീ അവനെ മാത്രമേ സ്നേഹിച്ചിട്ടുള്ളൂ, പക്ഷേ അവന് ഒരുപാട് പെൺകുട്ടികളിൽ ഒരുവൾ മാത്രമായിരിക്കാം നീ. പക്ഷേ ഒന്ന് കണ്ടാൽ മാത്രം മതി, വേറൊന്നും വേണ്ടാന്ന് പറഞ്ഞു കാത്തിരിക്കുന്ന നിന്നോടെങ്ങനെ ഞാനിതൊക്കെ പറയും?\nആ ബുദ്ദുവിനെയും ഒന്ന് കാണണം. അവന്റെ തോണിയിൽ കുറച്ചു നേരം ഓരോന്നും മിണ്ടിയും പറഞ്ഞും. സംസാരത്തിനിടയിൽ അവനെ വേദനിപ്പിക്കാതെ, അവന്റെ ഘോരാ സാഹിബ് ഒരിക്കലും വരില്ലാന്ന് അവനോടും പറയണം. ഈ കാത്തിരിപ്പ് വെറുതേയാണെന്നും.\nപക്ഷേ വിമലയുടെയും ബുദ്ദുവിന്റേയും കണ്ണുകളിലേക്ക് നോക്കുമ്പോൾ, ആ കണ്ണുകളിലെ തിളക്കം കാണുമ്പോൾ തളർന്നു പോകുന്നത് പോലെ. ഇല്ല എനിക്കൊന്നും അവരോടു പറയാനാവില്ല. വരില്ലെന്ന് നൂറ് ശതമാനവും അറിയുന്നതോടൊപ്പം തന്നെ, വരുമെന്ന് പ്രതീക്ഷിച്ചു കാത്തിരിക്കുന്നവരാണ്. ഒന്ന് കണ്ടാൽ മാത്രം മതിയെന്ന്, അത്രേം ആഗ്രഹിച്ചു കാത്തിരിക്കുന്നവരാണ്. അവരോടൊപ്പം ആ നാടും തടാകവും, എന്തിന് വഴിവിളക്കുറപ്പിച്ച കമ്പിക്കാൽ വരെ പച്ച പെയിന്റിൽ ആരെയോ കാത്തിരിക്കുകയാണ്…\nതെറ്റ് പറ്റിയത് എനിക്കാവാം. ഓരോ കാത്തിരിപ്പും അത്രമേൽ മനോഹരമായിരിക്കാം. അനുഭവിച്ചവർക്ക് മാത്രം മനസ്സിലാക്കാൻ പറ്റുന്ന സുഖമുള്ള നോവ്. വേണ്ട ഒന്നും പറയാതെ പോവാം. വിമലയും ബുദ്ദുവും എന്നോ ഒരിക്കൽ വരാനുള്ള പ്രിയപ്പെട്ടവരെ കാത്തിരിക്കട്ടെ…\nപിന്നിൽ സർദാർജിയുടെ നേർത്ത ശബ്ദം. വിമലയോടാണ്,\nഎനിക്ക് നിങ്ങളെ ഇഷ്ടമാണ്.\nപരിഭ്രമിക്കാനൊന്നുമില്ല, വഴിയിൽ തടഞ്ഞു നിർത്തില്ല, പ്രേമലേഖനമെഴുതില്ല, ഒന്നും ചെയ്യില്ല. ഒരു ബന്ധവും സങ്കല്പിക്കാതെ… വെറുതേ… എനിക്ക് നിങ്ങളെ ഇഷ്ടമാണ്.\nവിമല എന്തായിരിക്കും മറുപടി പറയുക. വേണ്ട ഒന്നും അറിയേണ്ട. എത്രയും പെട്ടെന്ന് അവിടെ നിന്നും തിരികെ വരണം. അല്ലെങ്കിൽ ഞാനും അവരിലൊരാളായി, ഒന്നിനുമല്ലാതെ എന്തിനോ ആരെയോ കാത്തിരുന്നേക്കാം. അല്ലെങ്കിലും ഓരോ ജീവിതവും ഓരോ കാത്തിരിപ്പല്ലേ. എന്നോ വരാനുള്ള, ആർക്കോ വേണ്ടിയുള്ള സുഖമുള്ള കാത്തിരിപ്പ്…\nഎം.ടി വാസുദേവന് നായരുടെ മഞ്ഞ് എന്ന നോവലിന് നസീഹ അന്‍സര് എഴുതിയ വായനാനുഭവം


ജീവനി പദ്ധതി ഉദ്ഘാടനം : Deepika.com Nattu Visesham\nസുൽത്താൻ ബത്തേരി: നഗരസഭയുടെയും കൃഷിഭവന്‍റെയും ആഭിമുഖ്യത്തിൽ ന്ധജീവനി പദ്ധതിന്ധ പ്രകാരം നഗരസഭയിലെ മുഴുവൻ വീടുകളിലേക്കുമുളള പച്ചക്കറിത്തൈ വിതരണത്തിന്‍റെ ആദ്യഘട്ടം ആരംഭിച്ചു.\nകിഴങ്ങ് വർഗങ്ങൾ, വാഴക്കന്ന്, മഞ്ഞൾ ഇനങ്ങൾ തുടങ്ങിയവ കർഷകർക്ക് കൈമാറി. നഗരസഭ ചെയർമാൻ ടി.എൽ. സാബു ഉദ്ഘാടനം ചെയതു. ഡെപ്യൂട്ടി ചെയർപേഴ്സണ് ജിഷ ഷാജി അധ്യക്ഷത വഹിച്ചു.\nകൗണ്‍സിലർമാരായ സി.കെ. സഹദേവൻ, ബാബുഅബ്ദു റഹിമാൻ, പി.കെ. സുമതി, എൽസി പൗലോസ്, കൃഷി ഓഫീസർ ടി.എസ്. സുമിന, അസിസ്റ്റന്‍റ് ഡയറക്ടർ സന്തോഷ്കുമാർ എന്നിവർ പ്രസംഗിച്ചു. ന്ധകൃഷിയും ആരോഗ്യവുംന്ധ എന്ന വിഷയത്തിൽ ഡോ.ജിതേന്ദ്രനാഥ് ക്ലാസെടുത്തു.


k-surendran Archives | Daily Indian Herald\nസ്വന്തം ലേഖകൻ തിരുവനന്തപുരം: മയക്കുമരുന്ന് കേസിൽ ബിനീഷ് കോടിയേരിയെ പിന്തുണച്ച് മുഖ്യമന്ത്രി പിണറായി വിജയൻ. ബിനീഷിനെതിരെ തെളിവില്ലെന്ന് മുഖ്യമന്ത്രി പറഞ്ഞു.,,,\nസി.കെ ജാനുവുമായി സുരേന്ദ്രൻ ആദ്യചർച്ച നടത്തിയത് കോട്ടയത്തെ മുതിർന്ന നേതാവിന്റെ വസതിയിൽ ;സുരേന്ദ്രൻ കോട്ടയത്ത് എത്തിയത് പ്രൈവറ്റ് സെക്രട്ടറിയ്‌ക്കൊപ്പം : വെളിപ്പെടുത്തലുമായി പ്രസീത\nസ്വന്തം ലേഖകൻ കോട്ടയം: കെ.സുരേന്ദ്രൻ- സി.കെ ജാനു വിവാദത്തിൽ കൂടുതൽ വെളിപ്പെടുത്തലുമായി പ്രസീത അഴിക്കോട് രംഗത്ത്. ആദിവാസി നേതാവായ സി.കെ.,,,\nകേരളത്തിലെ കോവിഡ് രോഗികളുടെ വര്‍ദ്ധനയുടെ പശ്ചാത്തലത്തില് ബിജെപി സംസ്ഥാന അധ്യക്ഷന് കെ. സുരേന്ദ്രന് പ്രധാനമന്ത്രിക്ക് കത്തയച്ചു. കേരളത്തിന് പ്രത്യേക മെഡിക്കല്,,,\nപത്താം തീയതി നടക്കുന്ന ഭാരവാഹി യോഗത്തിന് മുമ്പേ ബിജെപിയിലെ ഭിന്നത പറഞ്ഞ് തീര്‍ക്കാന് നീക്കം. ഭാരവാഹി നിര്‍ണയത്തില് പക്ഷപാതം ആരോപിച്ചു,,,\nJanuary 5, 2020 12:55 pm\nആരായിരിക്കും പുതിയ ബിജെപി അധ്യക്ഷൻ.? മൂന്ന് പേരുകളാണ് ഇപ്പോൾ സജീവമായി ചർച്ചചെയ്യപ്പെടുന്നത്. കെ.സുരേന്ദ്രന്, എം.ടി.രമേശ്, ശോഭ സുരേന്ദ്രന് എന്നവരാണ് ബിജെപി,,,\nപത്തനംതിട്ട: നടക്കാൻ പോകുന്ന ഉപതെരഞ്ഞെടുപ്പിൽ ശക്തമായ മത്സരം പ്രതീക്ഷിക്കുന്ന മണ്ഡലമാണ് കോന്നി. ബിജെപിയുടെ സ്ഥാനാർത്ഥി പ്രഖ്യാപനം കൂടിക്കഴിഞ്ഞ് കെ സുരേന്ദ്രനൻകൂടി,,,\nതിരുവനന്തപുരം: വട്ടിയൂര്‍ക്കാവില് കുമ്മനം രാജശേഖരനും കോന്നിയില് ജനറല് സെക്രട്ടറി കെ. സുരേന്ദ്രനും ഉപതിരഞ്ഞെടുപ്പില് ബിജെപി സ്ഥാനാര്‍ത്ഥികളാകുമെന്ന് ഉറപ്പായി. ആര്‍എസ്എസ് നിര്‍ദ്ദേശ,,,\nകണ്ണൂർ: കേരളത്തിൽ നടക്കുന്ന ഉപതെരഞ്ഞെടുപ്പിൽ രണ്ട് മണ്ഡലങ്ങളാണ് ബിജെപിക്ക് സാധ്യത പ്രവചിക്കുന്നവ. വട്ടിയൂർക്കാവും മഞ്ചേശ്വരവുമാണ് അവ. എന്നാൽ വട്ടിയൂർക്കാവിൽ കുമ്മനം,,,\nമഞ്ചേശ്വരം നിയമസഭ മണ്ഡലത്തിലേക്കുള്ള തെരഞ്ഞെടുപ്പില് ക്രമക്കേട് ആരോപിച്ച് നല്‍കിയ ഹര്‍ജി പിന്‍വലിക്കാന് ബിജെപിയിലെ കെ. സുരേന്ദ്രന് നല്‍കിയ അപേക്ഷ ഹൈക്കോടതി,,,


സ്റ്റേഡിയങ്ങള് മുഖം മിനുക്കി; ലോകോത്തര നിലവാരത്തില് – Chandrika Daily\nBy chandrika Wednesday September 20, 2017 23:48 pm\nസ്റ്റേഡിയങ്ങള് മുഖം മിനുക്കി; ലോകോത്തര നിലവാരത്തില്\nഅഷ്‌റഫ് തൈവളപ്പ് കൊച്ചി ‘സ്റ്റേഡിയത്തിനകത്തേക്കുള്ള പ്രവേശന ഹാളിലെത്തിയാല് പഞ്ചനക്ഷത്ര ഹോട്ടലിന്റെ ലോബി പോലെയേ തോന്നൂ’. അണ്ടര്-17 ലോകകപ്പിന്റെ ഫൈനല് വേദിയായ കൊല്‍ക്കത്തയിലെ സാള്‍ട്ടലേക്ക് സ്റ്റേഡിയം നവീകരണ പ്രവര്‍ത്തനങ്ങള്‍ക്ക്…\n‘സ്റ്റേഡിയത്തിനകത്തേക്കുള്ള പ്രവേശന ഹാളിലെത്തിയാല് പഞ്ചനക്ഷത്ര ഹോട്ടലിന്റെ ലോബി പോലെയേ തോന്നൂ’. അണ്ടര്-17 ലോകകപ്പിന്റെ ഫൈനല് വേദിയായ കൊല്‍ക്കത്തയിലെ സാള്‍ട്ടലേക്ക് സ്റ്റേഡിയം നവീകരണ പ്രവര്‍ത്തനങ്ങള്‍ക്ക് ശേഷം സന്ദര്‍ശിച്ചപ്പോള് ടൂര്‍ണമെന്റ് ഡയറക്ടര് ഹാവിയര് സെപ്പി പറഞ്ഞ വാക്കുകളാണിത്.\nചരിത്രത്തിലാദ്യമായി ഇന്ത്യ ഒരു ഫിഫ ലോകകപ്പിന് ആതിഥ്യമൊരുക്കുമ്പോള് ലോകോത്തര നിലവാരത്തില് മുഖം മിനുക്കി കഴിഞ്ഞു ആറു വേദികളും. ഫിഫയുടെ നിര്‍ദ്ദേശ പ്രകാരം കോടികള് മുടക്കിയായിരുന്നു എല്ലാ സ്റ്റേഡിയങ്ങളുടെയും നവീകരണം. കൊച്ചി ഒഴികെയുള്ള എല്ലാ വേദികളും പൂര്‍ണ സജ്ജമാക്കി പ്രാദേശിക സംഘാടകര് ഫിഫക്ക് കൈമാറി കഴിഞ്ഞു. അവിശ്വസീനയമാണെന്ന് തോന്നിക്കും വിധമാണ് സ്റ്റേഡിയങ്ങളുടെ പുതിയ രൂപം. ഇന്നേവരെ കാണാത്ത സൗകര്യങ്ങളാണ് നിരവധി ഫുട്‌ബോള്-ക്രിക്കറ്റ് മത്സരങ്ങള്‍ക്ക് വേദിയായ കലൂര് ജവഹര്‍ലാല് നെഹ്‌റു സ്റ്റേഡിയത്തില് ഫുട്‌ബോള് ആരാധകരെ കാത്തിരിക്കുന്നത്. സ്റ്റേഡിയത്തിലെ പൊട്ടിപൊളിഞ്ഞ കസേരകളെല്ലാം മാറ്റി എല്ലായിടത്തും ബക്കറ്റ് സീറ്റുകള് സ്ഥാപിച്ചു. കാണികള് ഇനി സിമന്റ് തറയില് ഇരുന്ന് കളി കാണേണ്ടെന്ന് ചുരുക്കം. ടോയ്‌ലെറ്റുകളെല്ലാം നവീകരിച്ചു. ഗാലറിയിലേക്ക് പ്രവേശിക്കാനും പുറത്തേക്ക് കടക്കാനുമുള്ള സംവിധാനങ്ങളും പുതുക്കി. ഇതാദ്യമായി സ്റ്റേഡിയത്തില് അത്യാധുനിക നിലവാരത്തില് അഗ്നി ശമന സംവിധാനവും ഒരുക്കി. കളിക്കാര്‍ക്കും റഫറിമാര്‍ക്കും രണ്ടു വീതം ഡ്രസ് റൂമുകളാണുള്ളത്. ഇതിനെല്ലാം പുറമേ ഫിഫ നിലവാരത്തിലുള്ള മൂന്നു ഫുട്‌ബോള് ഗ്രൗണ്ടുകളും (പരിശീലനത്തിനായി ഉപയോഗിക്കുന്നവ) ലോകകപ്പിലൂടെ കൊച്ചിക്ക് ലഭിക്കും. ഇന്ത്യയിലെ ഏറ്റവും വലിയ സ്റ്റേഡിയമായ കൊല്‍ക്കത്ത സാള്‍ട്ട്‌ലേക്കിന് രാജ്യത്തെ ഏറ്റവും മനോഹരമായ സ്റ്റേഡിയമെന്ന വിശേഷണവും നവീകരണ പ്രവര്‍ത്തനങ്ങളിലൂടെ സ്വന്തമായി. പുതിയ ബക്കറ്റ് സീറ്റുകള്, ഫയര് ആന്റ് സേഫ്റ്റി നവീകരണം, സിസിടിവി സിസ്റ്റം, പ്ലയര് ഏരിയകളുടേതടക്കമുള്ള നവീകരണം എന്നിവക്കെല്ലാം പുറമെ സ്റ്റേഡിയത്തിനകത്ത് തന്നെ നാലു പരിശീലന ഗ്രൗണ്ടുകളും ഒരുക്കിയിട്ടുണ്ട്. മെക്‌സിക്കോ, ചിലി, ഇംഗ്ലണ്ട്, ഇറാഖ് ടീമുകളുടെ ഗ്രൂപ്പ് മത്സരങ്ങളാണ് സാള്‍ട്ട്‌ലേക്കില് നടക്കുന്നത്.\nഗോവ ജവഹര്‍ലാല് നെഹ്‌റു സ്റ്റേഡിയത്തില് രണ്ടു വീതം പുതിയ ടീം ഡ്രസിങ് റൂമുകളും റഫറി ഡ്രസ് റൂമുകളുമാണ് സ്ഥാപിച്ചത്. പ്രസ് കോണ്‍ഫറന്‍സ് റൂം നവീകരിച്ചു. ആളുകളെ ഒഴിപ്പിക്കാനും പുതിയ കവാടങ്ങള് സ്ഥാപിച്ചു. രണ്ടു ഫഌഡ്‌ലിറ്റ് ടവറുകളാണ് പുതുതായി സ്ഥാപിച്ചത്. ഇറാനും ജര്‍മ്മനിയും ഉള്‍പ്പെടുന്ന ഗ്രൂപ്പ് സി മത്സരങ്ങള്‍ക്കാണ് ഗോവ ആതിഥ്യം വഹിക്കുന്നത്. ഫ്രാന്‍സ് ഉള്‍പ്പെടുന്ന ഗ്രൂപ്പ് ഇ മത്സരങ്ങള് നടക്കുന്ന ഗുവാഹത്തി ഇന്ദിരഗാന്ധി സ്റ്റേഡിയത്തില് 23,000 ബക്കറ്റ് സീറ്റുകളാണ് കാണികള്‍ക്ക് വേണ്ടി പുതുതായി സ്ഥാപിച്ചത്.ഫഌഡ്‌ലൈറ്റ് സൗകര്യത്തോടെ നാലു പരിശീലന ഗ്രൗണ്ടുകളാണ് ലോകകപ്പിനായി ഗുവാഹത്തിയില് മിനുക്കിയെടുത്തത്. അന്താരാഷ്ട്ര നിലവാരത്തില് തയ്യാറാക്കിയ പരിശീലന ഗ്രൗണ്ടുകളില് ഡ്രസിങ് റൂമും ഒരുക്കിയിട്ടുണ്ട്. നവി മുംബൈയിലെ ഡി.വൈ പാട്ടീല് സ്റ്റേഡിയത്തില് മാലി, തുര്‍ക്കി ടീമുകള് ഉള്‍പ്പെട്ട ഗ്രൂപ്പ് ബി മത്സരങ്ങളാണ് നടക്കുന്നത്. ലോകകപ്പിനായി ഏറ്റവും ആദ്യം തയ്യാറെടുത്ത വേദിയില് കാണികള്‍ക്കുള്ള സൗകര്യങ്ങളെല്ലാം മെച്ചപ്പെടുത്തിയിട്ടുണ്ട്. ഉദ്ഘാടന മത്സരവും ഇന്ത്യയുടെ ഗ്രൂപ്പ് മത്സരങ്ങളും നടക്കുന്ന ന്യൂഡല്‍ഹി നെഹ്‌റു സ്റ്റേഡിയത്തില് എല്ലാ സംവിധാനങ്ങളും നവീകരിച്ചിട്ടുണ്ട്. ടീമുകള്‍ക്കായി പുതിയ മൂന്ന് ഡ്രസ് റൂമുകളാണ് ഇവിടെയുണ്ടാവുക. മീഡിയ ട്രിബ്യൂണും നവീകരിച്ചു. ലൈറ്റിങിലുണ്ടായിരുന്ന അപാകതകള് പൂര്‍ണമായും പരിഹരിച്ചിട്ടുണ്ട്. കളി കാണാനെത്തുന്നവര്‍ക്ക് ഏറ്റവും മികച്ച സൗകര്യങ്ങളും സുരക്ഷ സംവിധാനങ്ങളും സ്റ്റേഡിയത്തില് ഒരുക്കി കഴിഞ്ഞു.\nCategories: Video Stories Tags: under 17


മുഖ മൂടികൾ | ViralKerala.in\nHome Article മുഖ മൂടികൾ\nശൂന്യതയിൽ നിന്ന് ഗർഭിണിയാവാൻ ഞാൻ കന്യാമറിയമല്ല..\nഅപ്രതീക്ഷിതമായ അവളുടെ മറുപടിക്ക് മുന്നിൽ എന്റെ ചോദ്യങ്ങളുടെ മുനയൊടിഞ്ഞു . ഒന്നും മനസ്സിലാവാതെ ഞാൻ കണ്മിഴിച്ച് നിലക്കെ,\nമനസ്സിൽ നിന്നെന്തോ ഇറക്കി വെച്ച ആശ്വാസത്തിൽ അവൾ കിടക്കയിലേക്ക് തളർന്നിരുന്നു.\n”ശബ്‌നാ നീ പറയുന്നതൊന്നും എനിക്ക് മനസ്സിലാവുന്നില്ല എന്താ നീ ഇപ്പോൾ പറഞ്ഞതിന്റെ അർഥം?”\nഅമ്പരപ്പോടെ ഞാനവളെ തുറിച്ച് നോക്കി .\n”അതെ ആർക്കും മനസ്സിലാവില്ല. മനസ്സിലാക്കാൻ ആർക്കും കഴിയേം ഇല്ല..”\nഅവളൊരു കരച്ചിലിന്റെ വക്കിലേക്കെത്തിയിരുന്നു.\nശബ്ന…. പ്രിയപ്പെട്ട എന്റെ കളിക്കൂട്ടുകാരി. രണ്ടോ മൂന്നോ വയസ്സിന് ഇളയതാണ് ഞാനെങ്കിലും എല്ലാം പരസ്പരം പങ്കു വെക്കുന്ന ഒരു സൗഹൃദമായിരുന്നു ഞങ്ങളുടേത്. അവളുടെ ഉപ്പ മരിക്കുമ്പോൾ അവൾക്ക് പതിമൂന്ന് വയസ്സ് . താഴെ നാല് അനിയത്തിമാർ. അഞ്ചു പെൺമക്കളെയും കാര്യപ്രാപ്ത്തിയില്ലാത്ത ആ ഉമ്മയേയും അനാഥരാക്കിയുള്ള ആ കുടുംബ നാഥന്റെ മരണം വലിയൊരു വേദനയായിരുന്നു. ആദ്യ നാളുകളിൽ നാട്ടുകാരുടെയും കുടുംബക്കാരുടെയും സഹായം ഉണ്ടായെങ്കിലും പതുക്കെ പതുക്കെ എല്ലാവരും അവരെ മറന്നു . എന്നിട്ടും എങ്ങനെയൊക്കെയോ അവർ ജീവിച്ചു പോന്നു .\nപഠിക്കാൻ മിടുക്കിയായിട്ടും പ്ലസ് വൺ വരെയെത്താനെ ശബ്നയ്ക്ക് കഴിഞ്ഞുള്ളൂ. കുടുംബഭാരം തോളിലേറ്റി പിന്നീടവൾ തൊട്ടടുത്ത ഒരു കടയിൽ ജോലിക്ക് കയറി.\nസുന്ദരിയായത് കൊണ്ട് തന്നെ ഒത്തിരി കല്യാണാലോചനകൾ അവൾക്ക് വന്നു കൊണ്ടിരുന്നു എല്ലാ ആലോചനയും കാര്യത്തോട് അടുക്കുമ്പോൾ മുടങ്ങും . ഉപ്പയില്ലാത്ത ആങ്ങളയില്ലാത്ത അഞ്ചു പെണ്മക്കൾ മാത്രമുള്ള ഒരു വീട്ടിലെ മൂത്ത മകളെ കല്യാണം കഴിക്കുക എന്നത് ചെറുക്കന്റെ വീട്ടുകാരുടെ കണ്ണിൽ ഒരു വലിയ മണ്ടത്തരമായിരുന്നു ..\nഅതിനു മുതിർന്നാൽ ബാക്കിയുള്ള നാലുപെണ്കുട്ടികളുടെ ഭാരവും ആ കെട്ടുന്നവന്റെ തലയിലാവുമെന്ന സ്വാഭാവിക ഭീതിയിൽ ഓരോ ആലോചനയും മുടങ്ങിക്കൊണ്ടിരുന്നു. വിവാഹപ്രായം കഴിഞ്ഞ അഞ്ചു പെണ്മക്കളുമായി ആ ഉമ്മകരഞ്ഞു തളർന്നു …\nഒരിക്കൽ ഷോപ്പിൽ വന്ന ഒരു സ്ത്രീക്ക് അവളെ ഇഷ്ടപെട്ടത് പ്രകാരമായിരുന്നു ഷഫീഖിന്റെ കല്യാണാലോചന വന്നത് .ആദ്യ കാഴ്ച്ചയിൽ തന്നെ വന്നവർക്കെല്ലാം അവളെ ഇഷ്ടപ്പട്ടു . അവൾക്കും…\n34 വയസ്സുണ്ടെങ്കിലും കാഴ്ച്ചയിൽ ആ പ്രായം തോന്നിക്കാത്ത ഒരു സുന്ദരൻ . വിവാഹം വേണ്ടന്നു പറഞ്ഞു നിന്നിരുന്ന ഷഫീഖ് ഉമ്മയുടെ കണ്ണീരിനും വാശിക്കും മുൻപിൽ തലകുനിച്ചിരിക്കുകയാണ്…സാമ്പത്തികമായി വളരെ ഉയർന്ന കുടുംബക്കാർ.. പിന്നെയെല്ലാം പെട്ടന്നായിരുന്നു വിവാഹത്തിന് ആവശ്യമായ ആഭരണങ്ങളെല്ലാം അവർ തന്നെ പെണ്ണ് കാണലിനും നിക്കാഹിനുമായി കൊടുന്നിട്ടിരുന്നു …അവൾക്കുണ്ടായ ആ ഭാഗ്യത്തിൽ എല്ലാവരും ആത്മാർത്ഥമായി തന്നെ സന്തോഷിച്ചു\nഅവരുടെ വിവാഹം കഴിഞ്ഞു മൂന്നു മാസം തികയുമ്പോഴേക്കും ആ വീട്ടിൽ വീണ്ടുമൊരു കല്യാണ പന്തൽ ഉയർന്നു ഷബ്‌നയുടെ അനിയത്തി നജ്മയുടെ. ഒരു ഉപ്പയുടെ, ആങ്ങളയുടെ സ്ഥാനത് നിന്നുകൊണ്ട് വിവാഹ ചിലവുകളെല്ലാം ഷഫീഖ് തന്നെ ആയിരുന്നു വഹിച്ചത്. പിന്നീടങ്ങോട്ട് ആ വീട്ടിൽ സന്തോഷത്തിൻറെ നാളുകൾ ആയിരുന്നു. ഒരു വർഷത്തിനുള്ളിൽ മൂന്ന് പെണ്മക്കളുടെ വിവാഹം .ഇങ്ങനെയൊരു മരുമകനെ കിട്ടിയതിൽ മറ്റു പല വീട്ടുകാരും അസൂയ പൂണ്ടു.\nആകെ ഒരു ദുഃഖം തോന്നിയത് ശബ്നക്കും ഷഫീഖിനും ഒരു കുഞ്ഞ് പിറന്നില്ല എന്നുള്ളതാണ് . വിവാഹം കഴിഞ്ഞ നാൾ മുതൽ പാതിയിൽ മുടങ്ങിയ പഠനം ഷബ്‌ന തുടർന്നിരുന്നു. അതുകൊണ്ട് തന്നെ പഠനത്തിനിടയിൽ ഒരു കുഞ്ഞു ഇപ്പോൾ തന്നെ വേണ്ട എന്നാണ് അവളുടെ തീരുമാനമെന്ന് ഉമ്മ പറഞ്ഞ് ഞാനറിഞ്ഞപ്പോൾ എനിക്ക് അത്ഭുതം തോന്നി.\nപണ്ട് മുതലെ കുഞ്ഞുങ്ങളെ അത്രക്ക് ഇഷ്ടമായിരുന്നു അവൾക്ക് ..കുറഞ്ഞത് അഞ്ചു കുഞ്ഞുങ്ങളെങ്കിലും എനിക്ക് വേണമെന്ന് പലപ്പോഴുമവൾ കളി പറഞ്ഞിട്ടുണ്ട് . മുലപ്പാലും\nബേബിസോപ്പും ചേർന്ന് കുഞ്ഞിന് ഉണ്ടാകുന്ന ആ മണം അവൾക്ക് അത്ര പ്രിയപ്പെട്ടതായിരുന്നു .\nകുഞ്ഞുങ്ങൾക്കായി അത്രമേൽ തീവ്രമായി കൊതിച്ചിരുന്ന അവളിൽ നിന്നും\nഅങ്ങനെയൊരു തീരുമാനം ഉണ്ടായത് എന്നെയും അമ്പരപ്പിച്ചിരുന്നു. അതും വളരെ വൈകി വിവാഹിതരായവർ..\nഎങ്കിലും ഒരിക്കലും അതിനെ കുറിച്ച് ഞാൻ ചോദിച്ചിട്ടില്ല\nഞങ്ങൾ ഒരുമിച്ചുണ്ടാകാറുള്ള പരിപാടികളിൽ വിശേഷമൊന്നും ആയില്ലേ എന്ന മറ്റുള്ളവരുടെ ചോദ്യത്തിന് മുൻപിൽ ആദ്യമവൾ നിരാശയോടെ മുഖം താഴ്ത്തുന്നതും പിന്നെ ഒരു ചിരി വരുത്തി പഠിത്തം കാരണം തൽക്കാലമിപ്പോൾ വേണ്ടന്ന് വെച്ചിരിക്കുകയാണ് എന്ന മറുപടിയും പലപ്പോഴും എന്നിൽ സംശയത്തിന്റെ വിത്തുകൾ പാകിയിരുന്നു …\nവീട്ടിൽ വരുമ്പോഴെല്ലാം എന്റെ മോളെ കാണാൻ ഓരോ സമ്മാനങ്ങളുമായി അവൾ വരും .\nപോകും വരെ കുഞ്ഞിനെ നിലത്തു വെക്കാതെ കൊഞ്ചിച്ച് കൊണ്ട് നടക്കും. ഞാനത് കാണുമ്പോൾ അവളോട് ദേഷ്യപ്പെടും .\nഓ വല്യ പഠിത്തക്കാരി വന്നിരിക്കുന്നു . സ്വന്തമായൊരു കുഞ്ഞ് വേണ്ടെന്ന് വെച്ച് മറ്റുള്ളവരുടെ കുഞ്ഞിനെ കൊഞ്ചിച്ച് നടക്കാൻ നാണമില്ലേ നിനക്ക് ..\nഅവളപ്പോഴും മറുപടി പറയാതെ ചിരിക്കും.\nഇന്നവർ പുതിയ വീട് വെച്ച് താമസം മാറിയിരിക്കുകയാണ് . പുതുവീട് കാണാനാണ് ഇന്ന് ഞാനവളുടെ വീട്ടിലേക്ക് പോയത് . സംസാരത്തിനിടക്ക് എങ്ങനെയോ കുഞ്ഞും പ്രസവവും വീണ്ടും ഞങ്ങൾക്കിടയിലേക്ക് കയറി വരികയായിരുന്നു .\nഞാൻ അവൾക്കരികിൽ കട്ടിലിലേക്കിരിന്നു.\n“ഷബ്‌ന ഒന്ന് പറ.. എന്താ നീ പറഞ്ഞതിന്റെ അർത്ഥം. ഷഫീഖ് നല്ലൊരാളായിട്ടാ ഞങ്ങൾക്കൊക്കെ തോന്നിയിട്ടുള്ളത്.. പിന്നെയെന്താ?”\n”അതെ ഷഫീഖ് നല്ലൊരു മനുഷ്യനാണ് ഒരുപാട് നല്ല മനുഷ്യൻ .എന്നാൽ ഒരു പുരുഷനല്ല .അയാൾക്ക് ഇനിയങ്ങനെ ആവാനും കഴിയില്ല. എനിക്കിത് എങ്ങനെയാ നിന്നോട് പറഞ്ഞു മനസ്സിലാക്കി തരേണ്ടതെന്നു അറിയില്ല. ഒരു പെണ്ണും പെണ്ണും ചേർന്നാൽ കുഞ്ഞുണ്ടാവുമോ? അയാൾക്കു ഒരു പെണ്ണിനെയല്ല വേണ്ടത് ആണിനെയാണ് .. തന്റെ ആ കുറവ് പുറമെ അറിയാതിരിക്കാൻ അയാൾ കണ്ടെത്തിയ വഴിയാണ് ഈ വിവാഹം.. കഴിഞ്ഞ ഒന്നര വർഷമായി ഇന്നും ഞാൻ പഴയ ഷബ്‌ന തന്നെയാണ് ഒരാണിന്റെയും ചൂരും വിയർപ്പും പറ്റാത്ത ശബ്ന .. കിടപ്പറയിൽ ഞങ്ങൾ ഭാര്യഭർത്താക്കന്മാരല്ല ..പരസ്പരം മുഖത്തോട് നോക്കുക പോലുമില്ലാത്ത അന്യർ . ഞാനയാളെ തൊടുന്നത് പോലും അയാൾക്കസ്സഹനീയമാണ്.. ആദ്യമെല്ലാം പല രാത്രികളിലും മനപ്പൂർവ്വം ഞാനയാൾക്കു മേൽ കയറ്റിവെക്കുന്ന കയ്യും കാലും , തട്ടി തെറിപ്പിച്ചു കൊണ്ട് അയാൾ ദേഷ്യപ്പെട്ടു റൂമിൽ നിന്ന് ഇറങ്ങി പോവും . ശാരീരിക ബന്ധമില്ലാതെ\nഒരാൾക്ക് ജീവിക്കാനാവില്ലേ എന്ന് ചോദിച്ചു പരിഹസിക്കും. എന്നിലെ ഭാര്യ എത്ര മാത്രം അപമാനിതയായിട്ടുണ്ടാവുമെന്ന് നീ ഒന്ന് ചിന്തിച്ചു നോക്ക്..”\nഞാൻ ഞെട്ടിത്തരിച്ച് ഒരു പ്രതിമ കണക്കെ\nനിർജ്ജീവമായി ഇരുന്ന് പോയി.\nകേട്ടിട്ടുണ്ട് ഇങ്ങനെയുള്ള ആളുകളെ കുറിച്ച്. പക്ഷെ എന്റെ കണ്മുന്നിൽ ഇങ്ങനെയൊരു ജീവിതം ആദ്യമാണ്.\nതേങ്ങലൊതുക്കി അവൾ തുടർന്നു.\n”നിനക്കറിയോ വിവാഹം കഴിഞ്ഞ് രണ്ടാഴ്ച്ച തികയുംമുമ്പെ ഓരോ പെണ്ണും നേരിടുന്ന ഒരു ചോദ്യമാണ് വിശേഷമായില്ലേ എന്നത് . കല്യാണം കഴിഞ്ഞ ആദ്യ നാളുകളിൽ ആ ചോദ്യത്തിന് നാണത്തോടെ തലകുനിക്കും പിന്നെ പിന്നെ നിരാശയോടെ, ഒടുവിൽ വേദനയോടെ അപമാനത്തോടെ തല ഉയർത്താനാവാതെ പിടയും .അത്ര സഹിക്കാനാവാത്തതാണ് ആ ചോദ്യങ്ങൾ. ആദ്യ നാളുകളിലൊക്കെ പഠനത്തിന്റെ പേര് പറഞ്ഞ് ഞാൻ പിടിച്ച് നിന്നു. ഉമ്മാക്കും അനിയത്തിമാർക്കും എന്നോട് ദേഷ്യവും വെറുപ്പുമാണ് . പഠിപ്പിന്റെ പേര് പറഞ്ഞ് കുഞ്ഞുങ്ങളെ വേണ്ടെന്ന് വെച്ച അഹങ്കാരിയാണ് അവർക്കിന്ന് ഞാൻ..”\nശബ്ന നിനക്കിത് ആരോടെങ്കിലുംപറഞ്ഞുകൂടെ ?\n”ഞാനെന്താണ് പറയേണ്ടത്. ഇന്ന് എന്റെ വീട് രക്ഷപെട്ടത് അദ്ദേഹത്തിനെ കൊണ്ടാണ് .. രണ്ട് അനിയത്തിമാരുടെ വിവാഹം കഴിച്ചയച്ചതും മറ്റുള്ളവരുടെ പഠനവും ചിലവുമെല്ലാം ഇന്നും അദ്ദേഹത്തിന്റെ കരുണ്ണ്യത്തിലാണ് . ഇത്ര നാൾ ഉമ്മയുടെ കണ്ണുനീർ ഞാൻ കണ്ടതാണ് ഇനി എന്റെ സ്വാർത്ഥ സുഖത്തിനായി ഞാനിത് ഉപേക്ഷിച്ചാൽ വീണ്ടും പഴയത് പോലെയാവും വേണ്ട അവരെങ്കിലും സമാധാനത്തോടെ സന്തോഷത്തോടെ ജീവിക്കട്ടെ. കാഴ്ചക്കാരുടെ കണ്ണിൽ ഞാനും..\nഅല്ലെങ്കിൽ തന്നെ എന്ത് പറഞ്ഞാണ് ഞാനദ്ദേഹത്തെ വേണ്ടന്നു വെക്കുക ? മറ്റുള്ളവരുടെ കണ്ണിൽ ഒരു പെണ്ണിന്റെ ഭാഗ്യം എന്നത് ഭർത്താവിൽ നിന്ന് കിട്ടുന്ന സൗകര്യങ്ങളാണ് . അതെല്ലാം ഇന്നെനിക്കുണ്ട്. നല്ല വീട്, കാർ ,വസ്ത്രം ,ഭക്ഷണം , അതിനപ്പുറത്തേക്ക് ഒരു പെണ്ണിന്റെ ആവശ്യത്തെ കുറിച്ചു ആരാണ് ചിന്തിക്കുക. ഒരാണിന് തന്നെ ഒരു അച്ഛനാക്കാൻ കഴിയാത്ത ഒരു പെണ്ണിനെ ഉപേക്ഷിക്കാനും മറ്റൊരു വിവാഹം കഴിക്കാനും എളുപ്പം കഴിയും. സമൂഹം അത് അംഗീകരിക്കുകയും ചെയ്യും , എന്നാൽ ഒരു പെണ്ണിന് തന്നെ ഒരമ്മയാക്കാൻ ഭര്ത്താവിന് കഴിയില്ല എന്ന പേരിൽ അല്ലെങ്കിൽ തന്നെ തൃപ്തി പെടുത്താൻ കഴിഞ്ഞില്ല എന്ന പേരിൽ ഭർത്താവിനെ ഉപേക്ഷിക്കാൻ ഒരിക്കലും കഴിയില്ല. അങ്ങനെയുള്ള ഒരു സ്ത്രീയെ സമൂഹവും സ്വന്തം വീട്ടുകാർ പോലും മറ്റൊരു അർത്ഥത്തിലാണ് കാണുക .. പരിഹാസങ്ങളും അവഗണനയും പുച്ഛവും ആണ് അവൾക്ക് നേരിടേണ്ടി വരിക … അവളെ ലക്ഷ്യം വെച്ച് പല കഴുകന്മാരും അവൾക്ക് ചുറ്റും ധൈര്യത്തോടെ കൂടും . എത്ര വിദ്യഭ്യാസമുള്ള ഉയർന്ന വീട്ടിലെ പെണ്ണാണെങ്കിൽ പോലും ഇങ്ങനെയൊരു ആവശ്യം പുറത്തു പറയാനോ ഭർത്താവിനെ ഉപേക്ഷിക്കാനോ കഴിയില്ല . പിന്നെയല്ലേ എന്നെ പോലെയൊരു പാവം വീട്ടിലെ പെണ്ണിന് ..”\nഎന്റെ തോളിലേക്ക് വീണവൾ പൊട്ടിക്കരഞ്ഞു.\nദൈവമേ എങ്ങിനെയാണ് ഞാനിവളെ ആശ്വസിപ്പിക്കേണ്ടത്. ഈ കണ്ണുനീരിനെ തടയിടാൻ ഏത് വാക്കുകകൾക്കാണാവുക.. കരയാൻ പോലുമാവാത്ത വിധം ഞാനങ്ങനെ മരവിച്ചിരിന്നു പോയി.\nഒരു വാഹനത്തിന്റെ ശബ്ദം കേട്ടതും പൊടുന്നനെയവൾ കട്ടിലിൽ നിന്ന് ചാടിയെഴുന്നേറ്റു .\nപിന്നെ തേങ്ങലൊതുക്കി ധൃതിയിൽ കണ്ണാടിക്ക് മുന്നിലെത്തി കണ്ണുനീർ തുടച്ച് മുഖത്ത് സുന്ദരമായൊരു പുഞ്ചിരി തേച്ച് പിടിപ്പിച്ചു..ഒരിക്കൽ കൂടി കണ്ണാടിയിലേക്ക് നോക്കി ഭംഗി ഉറപ്പു വരുത്തി..മറ്റാർക്കും കണ്ടു പിടിക്കാനാവാത്ത വിധം തന്റെ സങ്കടക്കടലത്രയും ആ മുഖമൂടിക്ക് പിറകിലൊളിപ്പിച്ച്\nപതിയെയവൾ ഉമ്മറത്തേക്ക് നടന്നു..\nതന്റെ മഹാഭാഗ്യങ്ങൾ കാണാൻ അസൂയയോടെ വന്ന വിരുന്നുകാരെ സ്വീകരിക്കാൻ..\nരചന ; shani sharaf\nPrevious articleഎന്റെ മുറപ്പെണ്ണ്


അലങ്കാരങ്ങളില്ലാതെ, ആര്‍ഭാടമില്ലാതെ തുടക്കക്കാരന്റെ ബജറ്റ് - Janayugom Online\nJune 04, 2021, 8:21 pm\nപതിറ്റാണ്ടുകള്‍ക്കിപ്പുറം വാക്യങ്ങളുടെയും കാവ്യങ്ങളുടെയും അലങ്കാരപ്പണികളില്ലാതെ കാര്യത്തിലേക്ക് മാത്രം കടന്ന ഒരു ബജറ്റിന് കേരള നിയമസഭ സാക്ഷിയായിരിക്കുന്നു. ഒന്നാം പിണറായി സര്‍ക്കാരിന്റെ അവസാനത്തെ സമ്പൂര്‍ണ ബജറ്റ് ഇക്കഴിഞ്ഞ ജനുവരിയില് അവതരിപ്പിച്ച് പാസാക്കിയതിന്റെ പശ്ചാത്തലത്തില് പുതുക്കിയ ബജറ്റാണ് ഇന്നലെ പുതിയ ധനമന്ത്രി കെ എന് ബാലഗോപാല് സഭയ്ക്ക് മുന്നില് അവതരിപ്പിച്ചത്. ജനുവരിയിലെ ബജറ്റ് സമഗ്രമായതുകൊണ്ട് പുതുക്കിയതില് ക്ലീഷെകളൊഴിവാക്കിയെന്ന് വിലയിരുത്താം. അപ്പോഴും ബജറ്റിനെ വേറിട്ട് നിര്‍ത്തിയത്, അതിന് ചിത്രക്കൂടുകള് ഇല്ലായിരുന്നുവെന്നതാണ്. നിയമസഭയിലെ തുടക്കക്കാരന് എന്ന നിലയിലും കെ എന് ബാലഗോപാലിന്റെ കന്നിബജറ്റിലെ കൗതുകം എന്തായിരിക്കും എന്നതിലായിരുന്നു പുറംലോകത്തിന്റെ കാത്തിരിപ്പ്.\nപുതിയ തലമുറ കാണാത്ത കൗതുകം, ബജറ്റ് അവതരണ ശൈലി തന്നെയായിരുന്നു. കവിതകളില്ല, കഥകളില്ല, ഉദ്ധരണികളില്ല. അലോസരപ്പെടുത്താന് പ്രതിപക്ഷ നിരയില്‍നിന്ന് പ്രതിഷേധങ്ങളുണ്ടായില്ല. ഒരു മണിക്കൂര് 55 സെക്കന്റ് നേരമെടുത്ത ബജറ്റ് വായനയ്ക്കിടെ വെള്ളംകുടിക്കേണ്ടിയും വന്നില്ല, പുതിയ ധനമന്ത്രിക്ക്. മഹാമാരിയുടെ കാലഘട്ടത്തില് ‘എല്ലാത്തിനും മുമ്പേ ആരോഗ്യം’, അഥവാ ‘ഒന്നാമത് ആരോഗ്യം’ എന്ന നിലപാടിലുറച്ചാണ് പുതുക്കിയ ബജറ്റ്. രണ്ടാംതരംഗ പശ്ചാത്തലത്തിൽ 20,000 കോടി രൂപയുടെ രണ്ടാം കോവിഡ് പാക്കേജാണ് പ്രധാനം. സൗജന്യ വാക്സിനായി 1,000 കോടി രൂപയും അനുബന്ധ ഉപകരണങ്ങൾക്കായി 500 കോടി രൂപയും നീക്കിവച്ചത്, കോവിഡിന്റെ മൂന്നാം തരംഗത്തെ നേരിടാനുള്ള കേരളത്തിന്റെ തയ്യാറെടുപ്പാണ്. കോവിഡിനെ കീഴടക്കുന്ന ആദ്യ സംസ്ഥാനമായി കേരളം മാറുന്നതോടെ, അത് സാമ്പത്തിക മുന്നേറ്റത്തിനുള്ള അവസരമായിമാറുമെന്നാണ് ധനമന്ത്രിയുടെ പ്രതീക്ഷ.\nബജറ്റിന്റെ ആമുഖത്തില് അനിവാര്യമായും പറയേണ്ട രാഷ്ട്രീയത്തെ ധനമന്ത്രി മറച്ചുവച്ചില്ലെന്നത് ശ്രദ്ധേയമാണ്. അത് കേരളത്തിലെ ജനാധിപത്യ പ്രക്രിയയുടെ പുരോഗതിയെ പരാമര്‍ശിച്ചുകൊണ്ടുതന്നെ പറഞ്ഞു. സാമൂഹ്യ ജീവിതത്തില് എല്ലാ മേഖലകളിലും ജനാധിപത്യവല്‍ക്കരണം പുരോഗമിക്കുകയാണ്. പൗരന്മാരുടെ ജീവിത പുരോഗതിയെ തടസപ്പെടുത്തിയിരുന്ന എണ്ണമറ്റ അസ്വാതന്ത്ര്യങ്ങളെ തട്ടിമാറ്റിക്കൊണ്ടാണ് ആധുനിക കേരളത്തിന്റെ നിര്‍മ്മാണത്തിന് തുടക്കം കുറിച്ചത്. മാര്‍ഗതടസം സൃഷ്ടിക്കുന്നവര് ഇന്നും സജീവമാണെന്ന് ബാലഗോപാല് തുറന്നുപറഞ്ഞു. പക്ഷെ ആ തടസങ്ങളെയാകെ എടുത്തുമാറ്റി മുന്നേറാനുള്ള കരുത്താണ് കേരളത്തെ വ്യത്യസ്തമാക്കുന്നത്. അതുകൊണ്ടുതന്നെ കേരളത്തില് ജനാധിപത്യവല്‍ക്കരണത്തിന്റെ കാര്യത്തില് അഭിമാനകരമായ വളര്‍ച്ചയുണ്ടാകുന്നു. അതിന്റെ ഏറ്റവും വലിയ തെളിവാണ് ഇടതുപക്ഷ ജനാധിപത്യ മുന്നണിക്ക് കേരളജനത നല്‍കിയ തുടര്‍ഭരണം. ഇത് കേവലമൊരു മുന്നണിയുടെ വിജയം മാത്രമല്ല, കേരള ജനതയുടെ വിജയം കൂടിയാണെന്ന് ധനമന്ത്രി പറഞ്ഞു.\nകേരളത്തിലെ ജനാധിപത്യഭരണത്തിന്റെ തുടക്കം ബാലാരിഷ്ടതകളുടേതായിരുന്നു. പല കാരണങ്ങള്‍ക്കൊണ്ടും സര്‍ക്കാരുകള്‍ക്ക് കാലാവധി പൂര്‍ത്തിയാക്കാനായിരുന്നില്ല. രാഷ്ട്രീയത്തിലും ഭരണത്തിലും തുടര്‍ച്ചയായി ഉണ്ടായ അനിശ്ചിതത്വം ജനാധിപത്യ ഭരണത്തെക്കുറിച്ച് ആശങ്കകളുയര്‍ത്തി. പിന്നീട് ജനങ്ങള് തെരഞ്ഞെടുക്കുന്ന സര്‍ക്കാരുകള് കാലാവധി പൂര്‍ത്തിയാക്കി ഭരണം നിര്‍വഹിച്ചു. നിയമസഭാംഗങ്ങളെ കൂട്ടത്തോടെ വിലപറഞ്ഞ് വാങ്ങുകയും അവരെ വിനോദസഞ്ചാരകേന്ദ്രങ്ങളില് പാര്‍പ്പിക്കുകയും ചെയ്യുന്ന സംസ്കാരം കേരളത്തിലേക്ക് കടന്നുവരാന് നാം അനുവദിച്ചില്ലെന്ന് ധനമന്ത്രി ആത്മാഭിമാനത്തോടെ പറഞ്ഞു. രാഷ്ട്രീയ കുതിരക്കച്ചവടം എന്ന നാണക്കേടില് നിന്ന് കേരളത്തെ രക്ഷിക്കുന്നതിന് ഇടതുപക്ഷം വഹിച്ച പങ്ക് കൂടുതല് അംഗീകരിക്കപ്പെടേണ്ടതാണ്. കാലവധി പൂര്‍ത്തിയാക്കല് എന്നതിലപ്പുറം ഭരണത്തുടര്‍ച്ചയിലേക്ക് വളരാന് കേരളത്തിനായി.\nപ്രതിപക്ഷത്തിന് പ്രവര്‍ത്തന സ്വാതന്ത്ര്യം നിഷേധിച്ചുകൊണ്ടോ, മാധ്യമങ്ങളെ അധികാരം ഉപയോഗിച്ച് നിശബ്ദമാക്കിയോ അല്ല ഭരണത്തുടര്‍ച്ച ഉണ്ടായിരിക്കുന്നത്. ഇത്രമാത്രം ദയയില്ലാത്ത ആക്രമണത്തിന് വിധേയമായ ഒരു സര്‍ക്കാര് അടുത്ത കാലത്ത് കേരളത്തിലുണ്ടായിട്ടില്ലെന്നതാണ് വസ്തുത. കേന്ദ്ര അന്വേഷണ ഏജന്‍സികളുടെ കടന്നാക്രമണം കൂടിയായപ്പോള് എല്ലാവരും ചേര്‍ന്നുള്ള കലാശക്കൊട്ടായി അതുമാറി. ഏതാണ്ട് ഒരു വര്‍ഷം നീണ്ട ആക്രമണമാണ് ഒന്നാം പിണറായി സര്‍ക്കാരിന് നേരിടേണ്ടിവന്നത്. പ്രതിപക്ഷ ആരോപണങ്ങള് ജനങ്ങളിലേക്ക് എത്താത്തതല്ല അവരുടെ പരാജയകാരണം. എത്തിയ വാര്‍ത്തകള് ഓരോ വ്യക്തിയും ഓരോ കുടുംബവും സസൂഷ്മം ചര്‍ച്ചചെയ്തു. ഉചിതമായ തീരുമാനം എടുക്കുകയും ചെയ്തു. പ്രാദേശിക തെരഞ്ഞെടുപ്പ് ജനവിധിയുടെ ആദ്യഗഡുവായിരുന്നു. നിയമസഭാ തെരഞ്ഞെടുപ്പ് അന്തിമവിധിയും. ബാലഗോപാലിന്റെ നിരീക്ഷണം ട്രഷറി ബെഞ്ച് കയ്യടിച്ച് അംഗീകരിച്ചു.\nഒരാളെയും ഒഴിവാക്കാത്ത എല്ലാവരെയും ഉള്‍ക്കൊള്ളാന് ശ്രമിക്കുന്ന ഭരണം ഉറപ്പാക്കാനാണ് കേരള മാതൃകയില് ശ്രമിക്കുന്നതെന്ന് ബാലഗോപാല് ബജറ്റ് പ്രസംഗത്തില് പറഞ്ഞു. സമീപകാലത്തുണ്ടായ ദുരന്തങ്ങളെ നാം നേരിട്ട രീതികളിലൂടെ ഇത് കൂടുതല് വ്യക്തമായി. കേരളം ഒറ്റക്കെട്ടായി. ആ ഒത്തൊരുമയ്ക്ക് ഫലപ്രദമായ നേതൃത്വം കൊടുക്കാനായി എന്നതാണ് കഴി‍ഞ്ഞ എല്‍ഡിഎഫ് സര്‍ക്കാരിന്റെ നേട്ടം. അതിന്റെ അംഗീകാരമായിരുന്നു, തുടര്‍ഭരണത്തിനുള്ള ജനവിധി. നൂറ്റാണ്ടുകളിലൂടെ ആര്‍ജിച്ച അതിജീവന മാതൃകകള് മഹാമാരിയുടെ ഈ ദുരന്തകാലത്തെ മറികടക്കാനും നമ്മെ സഹായിക്കുമെന്ന പ്രത്യാശയും നിയമസഭയിലെ തന്റെ കന്നിബജറ്റ് പ്രസംഗത്തില് കെ എന് ബാലഗോപാല് പങ്കുവച്ചു.\nEnglish summary; pinarayi government first budget meeting in 2021–22\nകേരള കോണ്‍ഗ്രസ് ജോസഫ് പിളര്‍പ്പിന്റെ വക്കില്; ഫ്രാന്‍സിസ് ജോര്‍ജ്, ജോണി നെല്ലൂര്, തോമസ് ഉണ്ണിയാടന് അമര്‍ഷത്തില്\nപോരാട്ടത്തിലൂടെ ഇടംപിടിച്ച പേരാമ്പ്രയിൽ മറുചോദ്യമില്ല


മദ്യശാലകൾ ബുധനാഴ്ച തുറന്നേക്കും; ബാര്‍ബര്‍ഷോപ്പുകള് തുറക്കും, സംസ്ഥാനത്തെ ലോക്ക് ഡൗൺ ഇളവുകൾ | covid 19 lock down relaxations in kerala\nമദ്യശാലകൾ ബുധനാഴ്ച തുറന്നേക്കും; ബാര്‍ബര്‍ഷോപ്പുകള് തുറക്കും, സംസ്ഥാനത്തെ ലോക്ക് ഡൗൺ ഇളവുകൾ\nസാമൂഹിക അകലം പാലിച്ച് തിരക്ക് നിയന്ത്രിച്ച് മദ്യ വിൽപ്പന നടത്താനുള്ള ശ്രമമാണ് നടക്കുന്നത്. ഇത് സംബന്ധിച്ച് വിശദമായ മാര്‍ഗ്ഗ നിര്‍ദ്ദേശം പൊലീസിന് കൈമാറും\nTrivandrum, First Published May 18, 2020, 11:48 AM IST\nതിരുവനന്തപുരം: സംസ്ഥാനത്ത് മദ്യശാലകൾ ബുധനാഴ്ച തുറന്നേക്കും. ബിവറേജസ് കണസ്യൂമര് ഫെഡ് ഔട്ട് ലറ്റുകളിൽ മദ്യം വിൽക്കാമെന്നടക്കം തീരുമാനിച്ചിട്ടുണ്ട്. ബാറുകളിൽ കൗണ്ടർ വഴി വിൽപനക്ക് അനുമതി ഉണ്ടാകും. നാലാം ഘട്ട ലോക്ക് ഡൗണിലെ ഇളവുകളും നിയന്ത്രണങ്ങളും സംബന്ധിച്ച സംസ്ഥാന സർക്കാറിന്‍റെ മാർഗ്ഗ നിർദ്ദേശം പ്രകാരമാണ് മദ്യവിൽപ്പന അനുമതി നൽകുന്നത്. ക്ലബുകൾക്കും മദ്യവിൽപ്പനക്ക് അനുമതി നൽകിയേക്കുമെന്നാണ് സൂചന.\nസാമൂഹിക അകലം പാലിച്ച് തിരക്ക് നിയന്ത്രിച്ച് മദ്യ വിൽപ്പന നടത്താനുള്ള ശ്രമമാണ് നടക്കുന്നത്. ഇത് സംബന്ധിച്ച് വിശദമായ മാര്‍ഗ്ഗ നിര്‍ദ്ദേശം പൊലീസിന് കൈമാറും. എങ്ങനെ തീരുമാനം നടപ്പാക്കണമെന്ന കാര്യത്തിൽ കൂടിയാലോചനകൾ നടക്കുകയാണ്.\nമെയ് 31- വരെ സ്കൂളുകൾ അടച്ചിടണമെന്ന് കേന്ദ്ര ലോക്ക് ഡൗൺ മാനദണ്ഡത്തിലുള്ളതിനാൽ മെയ് 26-ന് തുടങ്ങാനിരുന്ന എസ്എസ്എൽസി, പ്ലസ്ടു പരീക്ഷകളിലും സര്‍ക്കാര് തീരുമാനം വൈകില്ല. ബാര്‍ബര് ഷോപ്പുകൾ തുറക്കാനും സംസ്ഥാന സര്‍ക്കാര് അനുമതി നൽകും. ചില നിയന്ത്രണങ്ങളോടെയാണ് പ്രവര്‍ത്തന അനുമതി നൽകിയിട്ടുള്ളതെന്നാണ് വിവരം. ബ്യൂട്ടി പാര്‍ലറുകൾക്ക് അനുമതി ഉണ്ടായേക്കും. അന്തര് ജില്ലാ യാത്രകൾക്കുള്ള പാസിന്‍റെ കാര്യത്തിലും തീരുമാനം ഉണ്ടാകും.\nLast Updated May 18, 2020, 7:31 PM IST\nകൊവിഡ് ലോക്ക് ഡൗൺ\nlock down relaxations in kerala


മെസി ബാര്‍സയില് തുടരും – Chandrika Daily\nBy web desk3Friday September 4, 2020 21:51 pm\nമെസി ബാര്‍സയില് തുടരും\n2021 ജൂണ് വരെയാണ് ബാര്‍സയുമായുള്ള കരാര്\nബാര്‍സിലോണ: മെസി ബാര്‍സിലോണയില് തന്നെ തുടരും. 2021 ജൂണ് വരെയാണ് ബാര്‍സയുമായുള്ള കരാര്. മെസി തന്നെയാണ് ഈ കാര്യം അറിയിച്ചത്. നിയമപ്രശ്‌നം ഒഴിവാക്കാനാണ് ബാര്‍സയില് തുടരുന്നതെന്നും മെസി അറിയിച്ചു. ബാര്‍സ പ്രസിഡണ്ട് ജോസഫ് മരിയ ബെര്‍ത്യോമു ഒരു പരാജയമാണെന്നും മെസി തുറന്നടിച്ചു.


അട്ടിമറി വിജയം നേടിയ ഒരു ടീമിന് എത്രത്തോളം പരിതാപകരമായി തകരാം എന്നതായിരുന്നു രാജസ്ഥാന് കാണിച്ചു തന്നത് | Southlive\nഅട്ടിമറി വിജയം നേടിയ ഒരു ടീമിന് എത്രത്തോളം പരിതാപകരമായി തകരാം എന്നതായിരുന്നു രാജസ്ഥാന് കാണിച്ചു തന്നത്\nകഴിഞ്ഞ കളിയില് അപ്രതീക്ഷിത ബാറ്റിംഗ് പ്രകടനം നടത്തി ഒരു അട്ടിമറി വിജയം നേടിയ ഒരു ടീമിന് എത്രത്തോളം പരിതാപകരമായി തകരാം എന്നതായിരുന്നു രാജസ്ഥാന് കാണിച്ചു തന്നത് .\nഎട്ട് ഇടങ്കയ്യന്‍മാര്, അതില് തന്നെ ടോപ് ഓര്‍ഡറിലെ ഏഴില്5പേരും ഇടങ്കയ്യര്. അതു കൊണ്ട് തന്നെ നിര്‍ണായക മാച്ചില് ജയന്ത് യാദവിനെ കൊണ്ടൊരു ചൂതാട്ടമായിരുന്നു മുംബൈയുടെ മനസ്സില്. എന്നാല് തന്റെ ആദ്യ ഓവറില് തന്നെ 15 റണ് വഴങ്ങിയ യാദവും5ഓവറില് 40 ലെത്തിയ റോയല്‍സും ഇന്ന് തങ്ങളുടെ ദിവസമാണെന്ന് തോന്നിപ്പിച്ച ശേഷം ദയനീയമായി തകരുകയായിരുന്നു.\nമുംബൈക്ക് മത്സരം നിര്‍ണായകമായിരുന്നു. അവിടെ അവരുടെ പ്രതീക്ഷകളുടെ നാമ്പ് തളിര്‍ത്തതാകട്ടെ ബോളിംഗില് അപ്രതീക്ഷ പ്രകടനങ്ങള് നടത്തിയ നീഷമും കോള്‍ട്ടര് നൈലും. സ്‌കോര് 40 കളിലും 70 കളിലും3വീതം വിക്കറ്റുകള് വീണതോടെ രാജസ്ഥാന് തീരുകയായിരുന്നു.5ഓവറില് 1 വിക്കറ്റിന് 41 ലെത്തിയ ടീം 19 -ാം ഓവറിലെത്തിക്കുന്നതിനിടെ നേടാന് പറ്റിയത് ഇരട്ടിയോളം റണ് മാത്രം. നഷ്ടപ്പെട്ടതോ 8 വിക്കറ്റുകളും.\nനിര്‍ണായക മാച്ചുകളില് കളി മറക്കുന്ന ശീലം രാജസ്ഥാന് ആവര്‍ത്തിച്ചപ്പോള് അവര് വെച്ചു നീട്ടിയ 91 റണ് ലക്ഷ്യം എന്ന വേഗത്തില് മുംബൈ നേടും എന്ന കാര്യത്തില് മാത്രമായി മത്സരം ചുരുങ്ങി.7ഓവറില് മുംബൈ 62 റണ്‍സായിരുന്നു. 8-ാം ഓവര് എറിയാന് വന്ന സക്കാരിയ ആദ്യ2ഓവറില് വഴങ്ങിയത് 12 റണ് മാത്രമായിരുന്നു.4,നോബോള്, നോബോള്, 6, 6, 4,6. മുസ്തഫിസുറിന്റെ അടുത്ത ഓവറില് 4, 6………. മുംബൈ മുംബൈ 8.2 ഓവറില്2ന് 94. മത്സരം കഴിഞ്ഞു.\nനിരന്തരമായി പരാജയപ്പെട്ട് തന്റെ ടി20 ലോക കപ്പിലെ ദേശീയ ടീം സെലക്ഷനോട് നീതി പുലര്‍ത്താതിരുന്ന ഇഷാന് കിഷന് അഴിഞ്ഞാടുകയായിരുന്നു. 25 പന്തില് 50 റണ്‍സടിച്ച ഇഷാന് 11 ഓവറിലധികം ബാക്കി നില്‍ക്കെ കളി തീര്‍ത്തപോള് ബെഞ്ചില് നിന്നും കളത്തിലേക്കിറങ്ങിയ കുല്‍ദീപിനും ശ്രേയസ് ഗോപാലിനും എറിയാന് ഓവറുകള് പിന്നെയും ബാക്കിയായിരുന്നു.\nശീലങ്ങള് മാറ്റാന് തയ്യാറല്ലാത്ത രണ്ട് ടീമുകള് ഏറ്റുമുട്ടിയപ്പോള് രാജസ്ഥാന് പ്രതീക്ഷകള് തന്ന് ഒന്നുമല്ലാതെയാകുന്ന പതിവ് ശീലത്തില് ഉറച്ചു നില്‍ക്കുമ്പോള് പരീക്ഷണ ഘട്ടങ്ങളില് കൂടുതല് കരുത്താര്‍ജ്ജിക്കുന്ന പതിവുശീലം മാറ്റാനും തയ്യാറായില്ല.\nഇന്ത്യന് പ്രീമിയര് ലീഗില് കണക്കുകൂട്ടലുകള് അവസാനിക്കുന്നില്ല. അവസാന ടീം ആരാകുമെന്ന് അറിയാന് അവസാനം വരെ കാത്തിരിക്കേണ്ട അവസ്ഥയാണ് .


കേരള ഹ ഹ ഹ !: പുലി 29 : മുരളി വാഴൂര്\nപുലി 29 : മുരളി വാഴൂര്\nബ്ലോഗ്ഗിങ്ങിലേര്‍പ്പെടുന്ന ഒരു കോളേജ്\nകായികതാരത്തെയാണ് ആശാന് ആദ്യം\nഓര്‍മ്മിപ്പിച്ചത്. നല്ല ചിന്തകള്\nPosted by Cartoonist at 2.30 p.m. Tuesday, August 14, 2007\nആളെ മുന്‍പു കാണാത്തതിയാല് താരതമ്യം ഇംപോസ്സിബിള്. പക്ഷെ കാരിക്കേച്ചര് നന്നായി\nതന്നെ...തന്നെ ഇതു നമ്മടെ മുരളിചേട്ടന് തന്നെ!ഹായ്..പൂയ്..യ്..നമ്മ തിരിച്ച് വന്നേക്കണ് രണ്ടുമാസത്തെ വനവാസത്തിനു ശേഷം ഇവിടെ വനമില്ലല്ല് എന്നാ മരുഭൂമിവാസത്തിനു ശേഷം,ഇനി ഇവിടെ ഒക്കെ തന്നെ ചിറ്റീം പറ്റിം കാണും...ചിത്രം ബഹുകേമം.\nഅയ്യോ സാര്.... കുറച്ചുനാള് ബൂലോകത്തില്ലാഞ്ഞതിനാല് ഇപ്പോഴാണ് ഞാന് എന്നെ കണ്ടത്...... ഹഹഹ.... ഇത് ഞാന് തന്നേ..!\nവാളൂരാനെ ഇപ്പോഴാ കണ്ടത്.\nസജീവ് ഭായ് ഇത് തന്നെയാട്ട ആ മകാ‍ാന്...\nഒരു കണ്ണട കൂടെ ഉണ്ട് ട്ടോ...\nഒരു സൊയമ്പന് താടീം


അടുത്തടുത്ത മൂന്ന് വര്‍ഷങ്ങളായി ഭൂമി താപനില റിക്കോഡുകള് സ്ഥാപിക്കുന്നു – നേരിടം\nഅടുത്തടുത്ത മൂന്ന് വര്‍ഷങ്ങളായി ഭൂമി താപനില റിക്കോഡുകള് സ്ഥാപിക്കുന്നു\nPosted on ജനുവരി 26, 2017 ജനുവരി 23, 2017 by admin\nമാറുന്ന ഭൂമി മറ്റൊരു നാഴികക്കല്ല് സ്ഥാപിച്ചിരിക്കുന്നു എന്ന് ശാസ്ത്രജ്ഞര് കഴിഞ്ഞ ദിവസം റിപ്പോര്‍ട്ട് ചെയ്തു. ഇതുവരെ രേഖപ്പെടുത്തിയ താപനിലകളില് ഏറ്റവും കൂടിയ താപനില 2016 ല് രേഖപ്പെടുത്തി എന്നതാണ് ആ കാര്യം. കഴിഞ്ഞ വര്‍ഷം രേഖപ്പെടുത്തിയ താപനിലയെ ഭേദിച്ചാണ് 2016 ല് റിക്കോഡ് താപനിലയുണ്ടായത്. അത് 2014 ല് രേഖപ്പെടുത്തിയ അതുവരെയുള്ള ഏറ്റവും കൂടിയ താപനില റിക്കോഡിനെ മറികടന്നതായിരുന്നു. അതായത് കഴിഞ്ഞ മൂന്ന് വര്‍ഷങ്ങളായി സ്ഥിരമായി താപനിലാ റിക്കോഡുകള് പൊളിച്ചെഴുതുകയാണ് ഭൂമി.\nമുമ്പത്തെ ലേഖനം ഒന്റാറിയോയിലെ കുപ്പിവെള്ള ഫാക്റ്ററിയില് നിന്ന് വെള്ളമെടുക്കാന് നെസ്റ്റ്‌ലെ കൂടുതല് പണം കൊടുക്കണം\nഅടുത്ത ലേഖനം അധികാരം എവിടെയാണെന്ന് അറിയാത്തതിന്റെ കുഴപ്പം


മിതാലി രാജായി തപ്‍സി എത്തുന്നു; 'സബാഷ് മിതു' ട്രെയിലര് റിലീസായി - V Talks\nഇന്ത്യൻ വനിതാ ക്രിക്കറ്റ് ടീം ക്യാപ്റ്റനായിരുന്ന ‘മിതാലി രാജി’ന്റെ ജീവിതകഥ ആസ്പദമാക്കി, തപ്‍സി നായികയായെത്തുന്ന ചിത്രമാണ് ‘സബാഷ് മിതു’. ശ്രീജിത്ത് മുഖര്‍ജി സംവിധാനം ചെയ്യുന്ന ചിത്രത്തിന്റ മൂന്നു മിനിറ്റോളം വരുന്ന ട്രെയിലര് ഇന്നലെ പുറത്തിറങ്ങി. ശ്രീകര് പ്രസാദ് ചിത്രസംയോജനം നിർവഹിക്കുന്ന ചിത്രത്തിന്റെ സംഗീത സംവിധാനം അമിത് ത്രിവേദി നിര്‍വഹിക്കുന്നു. സിര്‍ഷ റേ ഛായാഗ്രാഹണം നിര്‍വഹിക്കുന്ന ചിത്രം, ജൂലൈ 15ന് തിയറ്ററുകളില് എത്തുന്നു.\nവനിതാ ഏകദിന ടെസ്റ്റ് ടീമുകളുടെ ക്യാപ്റ്റനായിരുന്ന മിതാലി രാജ്, ജൂണ് എട്ടിനാണ് അന്താരാഷ്‍ട്ര ക്രിക്കറ്റില് നിന്ന് വിരമിച്ചത്. ഏറെക്കാലം ഇന്ത്യൻ ടീമിന്റെ നെടുംതൂണായിരുന്ന മിതാലി രാജ്, അന്താരാഷ്‍ട്ര വനിതാ ക്രിക്കറ്റില് ഏറ്റവും കൂടുതല് റണ് നേടിയ താരമാണ്. ഏഴായിരം റണ്‍സ് മറികടന്ന അന്താരാഷ്‍ട്ര ക്രിക്കറ്റിലെ ഒരേയൊരു വനിതാ ക്രിക്കറ്റ് താരവുമാണ് മിതാലി രാജ്. 12 ടെസ്റ്റ് മത്സരങ്ങളിൽ നിന്നായി ഒരു ഇരട്ട സെഞ്ചുറി ഉൾപ്പെടെ 699 റൺസും മിതാലി നേടിയിട്ടുണ്ട്. 16-ാം വയസില് ഏകദിന അരങ്ങേറ്റത്തില് പുറത്താകാതെ 114 റണ്‍സ് നേടിയാണ് മിതാലി രാജ്യാന്തര ക്രിക്കറ്റില് വരവറിയിച്ചത്. 19 വയസും 254 ദിവസവും പ്രായമുള്ളപ്പോള് ടെസ്റ്റ് ഇരട്ട സെഞ്ചുറി കണ്ടെത്തി ഈ നേട്ടം സ്വന്തമാക്കുന്ന, ഏറ്റവും പ്രായം കുറഞ്ഞ താരമെന്ന റെക്കോഡ് താരം സ്വന്തമാക്കി. മിതാലി രാജിന്റെ ബയോപിക് ചിത്രം വരുമ്പോള്, കായികപ്രേമികളും ആകാംക്ഷയോടെയാണ് കാത്തിരിക്കുന്നത്.\nവയകോം 18 സ്റ്റുഡിയോസാണ് സബാഷ് മിതു നിർമ്മിക്കുന്നത്. അജിത് അന്ധരെയാണ് ചിത്രത്തിന്റെ ക്രീയേറ്റീവ് പ്രൊഡ്യൂസർ. ചിത്രത്തിന്റെ തിരക്കഥ ഒരുക്കിയിരിക്കുന്നത് പ്രിയ അവനാണ്. 2020 ൽ മിതാലി രാജിന്റെ പിറന്നാൾ ദിവസമാണ് ചിത്രം പ്രഖ്യാപിച്ചത്. കൂടാതെ 2021 ൽ ചിത്രത്തിൻറെ ഷൂട്ടിങ് പൂർത്തിയാക്കിയ വിവരം തപ്‌സി പന്നുവും പങ്ക് വെച്ചിരുന്നു. മാർച്ചിൽ പുറത്തിറങ്ങിയ ചിത്രത്തിന്റെ ടീസർ ഏറെ ശ്രദ്ധ നേടിയിരുന്നു.\nIndia women's national cricket


ക്ഷീര കര്‍ഷക സംഗമം - കണ്ണൂരാൻ വാർത്ത\nHome Unlabelled ക്ഷീര കര്‍ഷക സംഗമം\nഉളിക്കല്: കണ്ണൂര് ജില്ലാ ക്ഷീരവികസന വകുപ്പിന്‍റെയും മണിക്കടവ് ക്ഷീരവികസന യൂണിറ്റിലെ വിവിധ ക്ഷീര സംഘങ്ങള്, മില്‍മ , ത്രിതല പഞ്ചായത്തുകള്, സഹകരണ ബേങ്കുകള്, വ്യാപാരികള് നെല്ലിക്കാം പൊയില് ക്ഷീര സഹകരണ സംഘം എന്നിവയുടെ നേതൃവത്തിൽ ക്ഷീര കർഷക സംഗമം നടത്തി. ഇരിക്കുര് എം എല് എ അഡ്വ. സജീവ് ജോസഫ് സംഗമം ഉദ്ഘാടനം ചെയ്യതു. ഇരിക്കുര് ബ്ലോക്ക് പഞ്ചായത്ത് പ്രസിഡണ്ട് അഡ്വ. റോബര്‍ട്ട് ജോര്‍ജ്ജ് അദ്ധ്യക്ഷനായി. കണ്ണൂര് ക്ഷീരവികസന ഡെപ്യൂട്ടി ഡയറക്ടര് രാജശ്രീ കെ മേനോന് മുഖ്യ പ്രഭാഷണം നടത്തി. യൂണിറ്റിലെ ഏറ്റവും കൂടതല് പാല് സംഭരിച്ച ക്ഷീര സംഘത്തെ ജില്ലാ പഞ്ചായത്ത് വൈസ് പ്രസിഡണ്ട് ബിനോയി കുര്യന് ആദരിച്ചു. മണിക്കടവ് യൂണിറ്റിലെ മുതിര്‍ന്ന ക്ഷീര കര്‍കനെ ഉളിക്കല് പഞ്ചായത്ത് പ്രസിഡണ്ട് പി.സി. ഷാജി ആദരിച്ചു. പയ്യാവൂര് പഞ്ചായത്ത് പ്രസിഡണ്ട് അഡ്വ . സാജു സേവ്യര്, ഒ.എസ് . ലിസി , ആയിഷ ഇബ്രാഹിം, ലിസി ജോസഫ് , എന്.പി. ശ്രീധരന്, ചാക്കോ പാലക്കലോടി, ജെയിംസ് തുരുത്തേല്, പി.ആര്. രാഘവന്, ഒ.വി. ഷാജു, കെ. മോഹനന് , സുജ ആഷി, കെ. മാധവന്, സെബാസ്റ്റ്യന് പള്ളിപുറത്ത് ,വി.സി. രവിന്ദ്രന്, ബെന്നി ആഞ്ഞിലിതോപ്പില് , കെ.വി. അബ്ദുള് റസാക്ക് ,ജോസഫ് ആഞ്ഞിലിതോപ്പില് , പി.കെ. ശശി, എ. അഹമ്മദ് കുട്ടി ഹാജി, ടോമി വെട്ടിക്കാട്ട്, ആര്.സുജി, അപ്പച്ചന് കൂമ്പങ്കല്, ജിസ് ജോണ്‍സ്, എമ്മാനുവല് , സ്വഗത സഘം ചെയര്‍മ്മാന് ബേബി തോലാനി , സംഘാടക സമതി ചെയര്‍മ്മാന് പി. ചെമ്മരന് എന്നിവര് സംസാരിച്ചു ക്ഷീരവികസന വകുപ്പ് ക്വാളിറ്റി കണ്‍ട്രോള് ഓഫീസര് പി.പി. സുനൈന , എം.വി. ജയന്, ഡോ. സി.പി. പ്രസാദ്, ജോളി അഗസ്റ്റ്യന് , ഷിജോ കെ സെബാസ്റ്റ്യന് എന്നിവര് കര്‍ഷകര്‍ക്ക് വിവിധ വിഷിയങ്ങളില് ക്ലാസ് നയിച്ചു.


നിങ്ങളുടെ സ്ത്രീയ്ക്ക് ഓര്‍ഗാസമില്ലെങ്കില്..... | Things That Abandon Her From Orgasm - Malayalam BoldSky\nനിങ്ങളുടെ സ്ത്രീയ്ക്ക് ഓര്‍ഗാസമില്ലെങ്കില്.....\n| Published: Wednesday, March 15, 2017, 15:45 [IST]\nസ്ത്രീയ്ക്ക് ലൈംഗികസംതൃപ്തിയും പുരുഷന് ആത്മവിശ്വാസവും, അതാണ് സ്ത്രീകള്‍ക്കുണ്ടാകുന്ന ഒാര്‍ഗാസത്തിന് വിശദീകരണം. എന്നാല് ഓര്‍ഗാസം പലപ്പോഴും സ്ത്രീകള്‍ക്കുണ്ടാകാന് എളുപ്പമല്ല.\nഓര്‍ഗാസം എന്ന അനുഭവം പലപ്പോഴും സ്ത്രീയ്ക്കു നിഷേധിയ്ക്കപ്പെടുന്നതിന് ചില തെറ്റുകള്, കാരണങ്ങളുണ്ട്. സെക്‌സോളജിസ്റ്റായി വിനോദ് മേത്ത ഇതേക്കുറിച്ചു പറയുന്നു.\nസ്വയംഭോഗം ചെയ്യാത്തത് സ്ത്രീയുടെ ഓര്‍ഗാസസാധ്യത കുറയ്ക്കുന്നുവെന്നാണ് പഠനങ്ങള് പറയുന്നത്. ആഴ്ചയില് മൂന്നു ദിവസമെങ്കിലും സ്വയംഭോഗം ചെയ്യുന്ന സ്ത്രീകള്‍ക്ക് പങ്കാളിയുമായുള്ള സെക്‌സില് നിന്നും ഓര്‍ഗാസം ലഭിയ്ക്കാന് എളുപ്പമാണ്.\nജി സ്‌പോട്ടാണ് സ്ത്രീയുടെ രതിമൂര്‍ഛയ്ക്കുള്ള പ്രധാന ഘടകമെന്നാണു കരുതുന്നതെങ്കിലും വജൈനയിലെ ക്ലിറ്റോറിസ് ഉദ്ദീപനമില്ലാത്തത് പലപ്പോഴും സ്ത്രീയ്ക്കു സെക്‌സ് സുഖം നിഷേധിയ്ക്കുന്നു.\nസെക്‌സ് സമയത്ത് വികാരങ്ങളും ശബ്ദവുമെല്ലാം അടക്കിപ്പിടിയ്ക്കുന്നത് ഓര്‍ഗാസസാധ്യത കുറയ്ക്കുമെന്നു പഠനങ്ങള് പറയുന്നു. ഓര്‍ഗാസമസയത്തും സെക്‌സ് സമയത്തുമെല്ലാം ശബ്ദം കൂടുതല് സുഖം നല്‍കുമെന്നും ഇതു സംബന്ധിച്ച പഠനങ്ങള് തെളിയിച്ചിട്ടുണ്ടെന്നു ഡോക്ടര് വിനോദ് മേത്ത പറയുന്നു.\nസെക്‌സ് പൊസിഷനുകള് മാറ്റിപരീക്ഷിയ്ക്കുന്നത് സെക്‌സിന് നല്ലതുതന്നെയാണ്. എന്നാല് കൂടുതല് സെക്‌സ് പൊസിഷനുകള് മാറ്റി മാറ്റി പരീക്ഷിയ്ക്കുന്നത് ക്ലൈമാക്‌സ് സുഖം കുറയ്ക്കുന്നതായാണ് കണ്ടുവരുന്നത്.\nസ്ത്രീകളിലെ വജൈനയിലെ വരള്‍ച്ച പലപ്പോഴും ഓര്‍ഗാസം നിഷേധിയ്ക്കുന്ന പ്രധാന കാരണമാണ്. ഇത് സെക്‌സ് വേദനിപ്പിയ്ക്കുന്നതാക്കുന്നതാണ് കാരണം. ലൂബ്രിക്കേഷന് സ്ത്രീകള്‍ക്കു സെക്‌സ് സുഖം ലഭിയ്ക്കുന്നതിന് പ്രധാനമാണ്.\nസ്വന്തം ശരീരത്തെക്കുറിച്ചുള്ള അപകര്‍ഷതാബോധവും പങ്കാളി തന്റെ ശരീരത്തെക്കുറിച്ചു മോശമായി ചിന്തിയ്ക്കുമോയെന്ന തോന്നലുകളുമെല്ലാം സ്ത്രീകളിലെ ഓര്‍ഗാസം തടയുന്നതിനുള്ള പ്രധാന കാരണമാണ്.\nസെക്‌സിനിടെയുള്ള മൂത്രശങ്ക സ്ത്രീകളിലെ രതിമൂര്‍ഛ തടയുന്ന പ്രധാനപ്പെട്ട ഒരു കാരണമാണ്. ഇത് ലൈംഗികഭാഗത്തെ മസിലുകളില് സമ്മര്‍ദമുണ്ടാക്കും.\nThings That Abandon Her From Orgasm\nThings That Abandon Her From Orgasm, Read more to know about,\nStory first published: Wednesday, March 15, 2017, 15:45 [IST]


3 കഥകള് ഒരു സിനിമ, 'ആണും പെണ്ണും' ഇന്ന് മുതല്!\nവെള്ളി, 26 മാര്‍ച്ച് 2021 (09:00 IST)\nമൂന്ന് കഥകള് പറയുന്ന മലയാളം ആന്തോളജി ചിത്രമായ 'ആണും പെണ്ണും' ഇന്നുമുതല് പ്രദര്‍ശനത്തിനെത്തുന്നു. സംവിധായകരായ ആഷിക് അബു, വേണു, ജയ് കെ എന്നിവരുടെ ഓരോ ഹസ്വ ചിത്രങ്ങളാണ് ഈ സിനിമയില് ഉണ്ടാക്കുക. പേര് സൂചിപ്പിക്കുന്നത് പോലെ തന്നെ ആണും പെണ്ണും തമ്മിലുള്ള വിവിധ സ്‌നേഹബന്ധങ്ങളുടെ കഥയായിരിക്കും പറയുന്നത്. ചിത്രത്തിലെ പുതിയ പോസ്റ്റര് നിര്‍മ്മാതാക്കള് പങ്കുവെച്ചു.\nവിവിധ ജീവിത സാഹചര്യങ്ങളില് ജീവിക്കുന്ന മൂന്ന് സ്ത്രീ ജീവിതങ്ങള് കഥ സിനിമ പറയും. പാര്‍വതി,ദര്‍ശന രാജേന്ദ്രന്, സംയുക്ത മേനോന് എന്നിവരാണ് മൂന്ന് ചിത്രങ്ങളിലെ പ്രധാന സ്ത്രീ കഥാപാത്രത്തെ അവതരിപ്പിക്കുന്നത്. ആസിഫ് അലി, റോഷന് മാത്യു, ജോജു ജോര്‍ജ്ജ് എന്നിവരാണ് നായകന്മാര്. എസ്ര' എന്ന ചിത്രത്തിന്റെ സംവിധായകന് ജയ് കെ യുടെ സിനിമയില് സംയുക്ത മേനോനും ജോജു ജോര്‍ജുമാണ് പ്രധാന വേഷങ്ങളിലെത്തുന്നത്.പാര്‍വതിയും ആസിഫ് അലിയും പ്രധാന വേഷത്തിലെത്തുന്ന ചിത്രം വേണുവാണ് ഒരുക്കുന്നത്.റോഷന് മാത്യുവും ദര്‍ശന രാജേന്ദ്രനും ഒന്നിക്കുന്ന മറ്റൊരു ചിത്രം കൂടി 'ആണും പെണ്ണും' ല് ഉണ്ട്.ആഷിക് അബുവാണ് ഈ ചിത്രം സംവിധാനം ചെയ്യുന്നത്.\n'ആര്‍ക്കറിയാം' ഭാവത്തില് ബിജു മേനോനും ഷറഫുദ്ദീനും, ചിത്രം ഏപ്രില് മൂന്നിന് തിയേറ്ററുകളിലേക്ക് !\nകൈയ്യില് തോക്കുമായി മാസ് ലുക്കില് റോഷന് മാത്യു, സ്‌പെഷല് പോസ്റ്റര് പുറത്തിറക്കി വിക്രമിന്റെ കോബ്ര ടീം !\n'എനിക്ക് ഇഷ്ടമുള്ള നടന്',റോഷന് മാത്യുവിന് ജന്മദിനാശംസകളുമായി സംവിധായിക ഗീതു മോഹന്‍ദാസ്\n'സഹോദരനെ പോലെ കൂളായിരിക്കട്ടെ', മാളവികയ്ക്ക് പിറന്നാള് ആശംസകളുമായി ജയറാമും കാളിദാസും


മോഹൻലാലിനും മമ്മൂട്ടിയ്ക്കുമൊപ്പം മുരളിയും പ്രിയദർശനും; അപൂർവ ചിത്രങ്ങൾ | Metro Journal Online\nമലയാളി പ്രേക്ഷകരുടെ സ്വകാര്യ അഹങ്കാരമാണ് മോഹൻലാലും മമ്മൂട്ടിയും. നിരവധി ക്ലാസിക്ക് ചിത്രങ്ങളാണ് താരരാജാക്കന്മാർ പ്രേക്ഷകർക്കായി നൽകിയിട്ടുളളത്. മോളിവുഡിൽ മാത്രമല്ല ഇന്ത്യൻ സിനിമാ ലോകത്തും താരങ്ങളുടെ ചിത്രങ്ങൾ സജീവ ചർച്ചയാണ്. ലാലേട്ടനേയും മമ്മൂക്കയേയും ഒരുമിച്ച് ഒറ്റ സ്ക്രീനിൽ കാണുക എന്നത് ഏതൊരു മലയാളി പ്രേക്ഷകന്റേയും ആഗ്രഹമാണ്. ഇരുവരും ഒന്നിച്ചെത്തിയ എല്ലാ ചിത്രങ്ങളും വലിയ വിജയവുമായിരുന്നു. ഇപ്പോഴിത സോഷ്യൽ മീഡിയയിലും സിനിമ കോളങ്ങളിലും വൈറലാകുന്നത് താരങ്ങളുടെ പഴയ ഒരു ഫോട്ടോയാണ്. മോഹൻലാലും മമ്മൂട്ടിയും മാത്രമല്ല പ്രേക്ഷകരുടെ പ്രിയപ്പെട്ട താരങ്ങളും ഈ ചിത്രത്തിലുണ്ട്.\nഒരുപാട് വർഷങ്ങൾ പഴക്കമുള്ള ചിത്രമാണിത്. മോഹൻലാലിനും മമ്മൂട്ടിക്കുമൊപ്പം സംവിധായകൻ പ്രിയദർശനും മലയാളി പ്രേക്ഷകരുടെ മറ്റൊരു പ്രിയങ്കരനായ നടൻ മുരളിയുമുണ്ട്. പ്രിയദർശനെ പോലെ മമ്മൂട്ടിയുടെ വാക്കുകൾ ശ്രദ്ധയോടെ കേട്ടിരിക്കുകയാണ് മുരളി.ഫോട്ടോയുടെ മറ്റൊരു വശത്ത് മോഹൻലാലുമുണ്ട് ചർച്ചയുടെ ഭാഗമായിരിക്കുന്ന ലാലേട്ടനെയാണ് ചിത്രത്തിൽ കാണുന്നത്. എന്നാൽ അദ്ദേഹത്തിനോടൊപ്പമുള്ളത് ആരൊക്കെയാണെന്ന് വ്യക്തമല്ല.\nഎന്തായാലും താരങ്ങളുടെ ചിത്രങ്ങൾ സോഷ്യൽ മീഡിയയിൽ വൈറലായിട്ടുണ്ട്. അതേസമയം ചിത്രം എന്നാണ് എടുത്തത് എന്ന് ഒന്നും വ്യക്തമല്ല.ഇതിന് മുൻപും മോഹൻലാലിന്റേയും മമ്മൂട്ടിയുടേയും പഴയകാല ചിത്രങ്ങൾ സോഷ്യൽ മീഡിയയിൽ ഇടം പിടിച്ചിട്ടുണ്ട്. ലാലേട്ടനും മമ്മൂട്ടിയ്ക്കുമൊപ്പം പ്രിയദർശനും മുരളിയും ഉള്ളതാണ് ചിത്രത്തിന്റെ പ്രത്യേകത. മോഹൻലാലിന്റേയും മമ്മൂട്ടിയുടേയും അടുത്ത സുഹൃത്തുക്കളാണ് മുരളിയും പ്രിയദർശനും. ഇവരും താരരാജാക്കന്മാരുമായിട്ടുള്ള സൗഹൃദം മോളിവുഡിൽ പരസ്യമായ രഹസ്യമാണ്. ഒരു ചെറിയ ഇടവേളയ്ക്ക് ശേഷം സിനിമയിൽ സജീവമായിരിക്കുകയാണ് താരങ്ങൾ.\n← ചൈനയുടെ പിന്തുണയുള്ള ആര്‍സിഇപി ഇന്ത്യയ്ക്ക് തിരിച്ചടിയാകും; വിപണികള് നഷ്ടമാകും\nമൂന്ന് ചിത്രങ്ങൾക്കായി 1000 കോടി; ബിഗ് ബജറ്റ് സിനിമകളുമായി പ്രഭാസ് →


kakkakpoo blooms in Madayi before onam | ഓണത്തിനു മുന്‍പെ കാക്കപ്പൂ വിരിഞ്ഞു: മാടായിപാറയില് കാഴ്ചയുടെ വസന്തം! നിറമണിയിച്ച് ചൂതും ആകാശനീലിയും - Malayalam Oneindia\n6 min ago കേരളത്തിന്റെ തിരഞ്ഞെടുപ്പ് ഐക്കണായി സഞ്ജു സാംസൺ: ഇ ശ്രീധരനെ ഒഴിവാക്കി; ഫോട്ടോ നീക്കം ചെയ്യാൻ നിർദേശം\n46 min ago ഇന്ധന വിലയില് രാജ്യസഭയില് പ്രതിപക്ഷ പ്രതിഷേധം; സമ്മേളനം നീട്ടിവെക്കണമെന്ന് തൃണമൂല് കോണ്‍ഗ്രസ്\n56 min ago ശശീന്ദ്രനെതിരെ എന്‍സിപിയില് കലാപം, പരസ്യമായി പോസ്റ്റര്, മാറ്റത്തിനായി നേതാക്കള് ദില്ലിക്ക്!!\nUpdated: Tue, Aug 27, 2019, 14:42 [IST]\nകണ്ണൂര്: കൊടും മഴയ്ക്ക് ശേഷം മാനം തെളിഞ്ഞതോടെ മാടായിപ്പാറയില് കാക്കപ്പൂ വസന്തം. ചിങ്ങ മാസം പിറന്നതോടെയാണ് മാടായിപ്പാറയില് കാക്ക പൂക്കള് വിരിഞ്ഞു തുടങ്ങിയത്. കാക്ക പൂക്കള് വിരിഞ്ഞു തുടങ്ങിയതോടെ മാടായിപ്പാറ നീല പട്ടുടുത്ത അനുഭൂതിയാണ് വിനോദസഞ്ചാരികള്‍ക്കു നല്‍കുന്നത്. നേരത്തെ പാറ നിറയെ നീല പൂക്കള് വിരിയുമായിരുന്നു. എന്നാല് ഇപ്പോള് അങ്ങിങ്ങായി ചില ദിക്കുകളില് മാത്രമാണ് കാക്ക പൂക്കള് വിരിയുന്നത്. കാക്ക പൂവ് നോടൊപ്പം കൃഷ്ണ പൂവ്, വിവിധതരം കോളാമ്പി പൂക്കള്, ചൂത്, ആകാശനീലി, പാറ നീലി തുടങ്ങിയ വ്യത്യസ്തങ്ങളായ പൂക്കള് മാടായിപ്പാറയിലുണ്ട്.\nഓണക്കാലം ആകുന്നതോടെ പൂക്കള് തേടി ആളുകള് മാടായിപ്പാറയില് എത്തും. ഋതുഭേദങ്ങള്‍ക്ക് അനുസരിച്ച് നാലു പൂക്കാലം ഉണ്ട് മാടായിപ്പാറയില്. മാര്‍ച്ച്, ഏപ്രില് മാസം മാടായിപ്പാറയില് സ്വര്‍ണ്ണനിറം ആണ്. ആഗസ്റ്റ്, സെപ്തംബര് മാസങ്ങളില് കാക്ക പൂവ് വിരിയുന്നതോടെ മാടായി പാറക്ക് നീല നിറമാണ്. മുന്‍കാലങ്ങളെ അപേക്ഷിച്ച് ഇക്കുറി പൂക്കള് കുറവാണെന്ന് പ്രദേശവാസികള് പറയുന്നു. വര്‍ദ്ധിച്ചു വരുന്ന കൈയേറ്റങ്ങളും മാടായിപ്പാറയില് ജെസിബി ഉപയോഗിച്ച് കൊണ്ടുള്ള നിര്‍മ്മാണ പ്രവര്‍ത്തികള് എല്ലാം മാടായിപ്പാറയിലെ പൂക്കളുടെ നാശത്തിന് ഇടയാക്കുന്നുതായി പരിസ്ഥിതി പ്രവര്‍ത്തകര് പറയുന്നു.\nonam flower kannur festival ഓണം പൂക്കള് പൂക്കളം ഉത്സവം\nkakkakpoo blooms in Madayi before onam


ഐ പി എല് വഴി മാത്രം 150 കോടി രൂപ സമ്പാദിക്കുന്ന ആദ്യ താരമായി ധോണി\nഐ പി എല് വഴി മാത്രം 150 കോടി രൂപ സമ്പാദിക്കുന്ന ആദ്യ താരമായി മുന് ഇന്ത്യന് നായകനും ഐ പി എല്ലില് ചെന്നൈ സൂപ്പര് കിം‌ഗ്സിന്റെ ക്യാപ്‌റ്റനുമായ എം എസ് ധോണി. 2020ലെ ഐ പി എല്ലിന് മുമ്ബ് 137 കോടിയായിരുന്നു സമ്ബാദ്യം. 2020ലെ സീസണ് കഴിഞ്ഞതിന് പിന്നാലെയാണ് ധോണിയുടെ ഐ പി എല്ലില് നിന്നുളള സമ്ബാദ്യം 150 കോടി കടന്നത്.2008ലെ ഐ പി എല് മുതല് ചെന്നൈ സൂപ്പര് കിംഗ്‌സ് നായകനാണ് ധോണി. ഇടയ്‌ക്ക് ടീമിന് വിലക്ക് വന്നപ്പോള് മാത്രമാണ് താരം ചെന്നൈ ജേഴ്‌സിയില് കളിക്കാന് ഇറങ്ങാതിരുന്നത്. നിലവില് ക്ലബ് താരത്തിന് നല്‍കുന്ന പ്രതിഫലം 15 കോടി രൂപയാണ്. 2018 മുതല് ഓരോ സീസണിലും ധോണിയുടെ പ്രതിഫലം ഇത്ര തന്നെയാണ്.2008ലെ താര ലേലത്തില് ഏറ്റവും വലിയ താരം ധോണിയായിരുന്നു. അന്ന് ആറ് കോടി രൂപ മുടക്കിയാണ് ധോണിയെ ചെന്നൈ സൂപ്പര് കിംഗ്‌സ് തങ്ങളുടെ പാളയത്തിലെത്തിച്ചത്.\nആദ്യ മൂന്ന് സീസണുകളിലും താരത്തിന് ആറ് കോടിയാണ് ക്ലബ് പ്രതിഫലം നല്‍കിയത്. പിന്നീട് 2011ലാണ് പ്രതിഫലം ഉയര്‍ന്നത്. പിന്നീടുളള മൂന്ന് സീസണുകളില് ധോണി സ്വന്തമാക്കിയ പ്രതിഫലം സീസണില് 8.28 കോടി രൂപയായിരുന്നു.2014ല് 12.5 കോടിയായി പ്രതിഫലം ഉയര്‍ന്നു. റൈസിംഗ് പൂനെയ്‌ക്കായി കളിക്കാനിറങ്ങിയ രണ്ട് സീസണിലും ഇതു തന്നെയായിരുന്നു താരത്തിന്റെ പ്രതിഫലം. 2018ല് ചെന്നൈ ടീം വിലക്ക് അവസാനിച്ച് ഐ പി എല്ലില് തിരിച്ചെത്തിയ ശേഷം ധോണി 60 കോടി രൂപയാണ് സമ്പാദിച്ചത്.


Emalayalee.com - പൊന്നാമറ്റത്തെ രണ്ടു മരണങ്ങള് കൂടി ദുരൂഹമെന്ന് ബന്ധുക്കള്; ഇരുവര്‍ക്കും ജോളിയുമായി അടുത്ത ബന്ധം\nപൊന്നാമറ്റത്തെ രണ്ടു മരണങ്ങള് കൂടി ദുരൂഹമെന്ന് ബന്ധുക്കള്; ഇരുവര്‍ക്കും ജോളിയുമായി അടുത്ത ബന്ധം\nകോഴിക്കോട്: പൊന്നാമറ്റം കുടുംബത്തിലുണ്ടായ മറ്റ് രണ്ട് മരണങ്ങളില് കൂടി ജോളിക്ക് പങ്കുണ്ടോയെന്ന് സംശയം പ്രകടിപ്പിച്ച് ബന്ധുക്കള്. ജോളിക്ക് അടുപ്പമുണ്ടായിരുന്ന രണ്ട് പേരാണ് മരിച്ചത്. ഇതില് ഒരാളുടെ ഡയറിക്കുറിപ്പില് തന്നെ കുടുക്കിയതാണെന്ന പരാമര്‍ശവുമുണ്ട്.\nജോളിയുടെ ആദ്യ ഭര്‍ത്താവിന്റെ പിതാവ് ടോം തോമസിന്റെ സഹോദരന്മാരുടെ മക്കളായ സുനീഷ്, വിന്‍സെന്റ് എന്നിവരാണ് മരിച്ചത്. ഇതില് സുനീഷ് ബൈക്ക് അപകടത്തില് കൊല്ലപ്പെടുകയും വിന്‍സെന്റിനെ ആത്മത്യ ചെയ്ത നിലയില് കാണപ്പെടുകയുമായിരുന്നു. സുനീഷിന്റെ മരണം അന്വേഷിക്കണമെന്നാവശ്യപ്പെട്ട് അമ്മ എല്‍സമ്മയാണ് രംഗത്തെത്തിയത്.\nപുലിക്കയത്ത് വച്ചുണ്ടായ ബൈക്ക് അപകടത്തിലാണ് സുനീഷ് മരിച്ചത്. സുനീഷിന് ജോളിയുമായും മരിച്ച റോയിയുമായും അടുത്ത സൗഹൃദമാണ് ഉണ്ടായിരുന്നത്. ഡ്രൈവിങ്ങ് ലൈസന്‍സ് എടുക്കാനടക്കം ഇരുവരും ഒന്നിച്ചാണ് പോയതെന്നും എല്‍സമ്മ പറയുന്നു. എന്നാല് പുതിയ സാഹചര്യത്തില് തന്നെ കുടുക്കിയതാണെന്ന സുനീഷിന്റെ ഡയറിക്കുറിപ്പാണ് ബന്ധുക്കളില് സംശയം ജനിപ്പിച്ചത്.\nകൂടത്തായി കൊലപാതക പരമ്പരയിലെ ആദ്യമരണം അന്നമ്മയുടേതായിരുന്നു. 2002ല് നടന്ന ഈ സംഭവത്തിന് രണ്ട് ദിവസങ്ങള്‍ക്ക് ശേഷമാണ് മറ്റൊരു സഹോദര പുത്രനായ വിന്‍സന്റിനെ ആത്മഹത്യ ചെയ്ത നിലയില് കണ്ടെത്തിയത്. അന്നമ്മയുടെ ശവസംസ്‌കാരം കഴിഞ്ഞെത്തിയപ്പോഴാണ് ബന്ധുക്കള് ഈ വിവരം അറിഞ്ഞത്.\nകഴുത്തില് കുരുക്കിട്ട് കട്ടിലില് മുട്ടുകുത്തിയ നിലയിലായിരുന്നു വിന്‍സെന്റിന്റെ മൃതദേഹം. ഇതില് സംശയം തോന്നിയിരുന്നെന്നും പോലീസ് അന്ന് അന്വേഷണം നടത്തിയിരുന്നുവെന്നും എല്‍സമ്മ പറഞ്ഞു. ഈ രണ്ടു മരണങ്ങള് കൂടി അന്വേഷണ പരിധിയില് ഉള്‍പ്പെടുത്തണമെന്നാവശ്യപ്പെട്ട് പരാതി നല്‍കുന്ന കാര്യം ആലോചിച്ച് തീരുമാനമെടുക്കുമെന്നും എല്‍സമ്മ പറഞ്ഞു.


സെലക്ടർമാരോടാണ്; സഞ്ജുവിനെ ഇനിയും കണ്ടില്ലെന്ന് നടിക്കരുത് |\nസെലക്ടർമാരോടാണ്; സഞ്ജുവിനെ ഇനിയും കണ്ടില്ലെന്ന് നടിക്കരുത്\nദക്ഷിണാഫ്രിക്ക എയ്ക്ക് എതിരായ അഞ്ചാം ഏകദിനത്തിലെ വിജയത്തിന് ഇന്ത്യ എ കടപ്പെട്ടിരിക്കുന്നത് മലയാളി താരം സഞ്ജു വി സാംസണോടാണ്. 20 ഓവറായി ചുരുക്കിയ മത്സരത്തിൽ സഞ്ജുവിന്റെ വെടിക്കെട്ട് ബാറ്റിംഗ് മികവിൽ ഇന്ത്യ എ ആദ്യം അടിച്ചുകൂട്ടിയത് 204 റൺസാണ്. മറുപടി ബാറ്റിംഗിൽ ദക്ഷിണാഫ്രിക്കൻ പോരാട്ടം 168 റൺസിലൊതുങ്ങുകയും ചെയ്തു.\nസ്‌കോർ ബോർഡിൽ രണ്ട് റൺസ് മാത്രമുള്ളപ്പോഴാണ് വൺ ഡൗണായി സഞ്ജു ക്രീസിലെത്തുന്നത്. രണ്ടാം വിക്കറ്റിൽ ധവാനുമൊന്നിച്ച് 135 റൺസിന്റെ കൂട്ടുകെട്ടും സഞ്ജുവുണ്ടാക്കി. ധവാൻ 51 റൺസിന് പുറത്തായപ്പോഴും സഞ്ജു തന്റെ വെടിക്കെട്ട് തുടരുകയായിരുന്നു\n48 പന്തിൽ ആറ് ഫോറും ഏഴ് സിക്‌സും സഹിതം 91 റൺസാണ് സഞ്ജു നേടിയത്. ധവാൻ 51 റൺസും ശ്രേയസ്സ് അയ്യർ 36 റൺസുമെടുത്തു. വിക്കറ്റിന് പിന്നിലും സഞ്ജു മികച്ച പ്രകടനമാണ് ഇന്നലെ പുറത്തെടുത്തത്. ഒരു ക്യാച്ചും സഞ്ജുവിന്റെ പേരിലുണ്ട്. മത്സരത്തിലെ താരമായി തെരഞ്ഞെടുത്തതും സഞ്ജു സാംസണെയായിരുന്നു\nനാലാം ഏകദിനത്തിൽ2റൺസിന് പുറത്തായെങ്കിലും അടുത്ത മത്സരത്തിൽ തന്റെ സ്വതസിദ്ധമായ ആക്രമണ ശൈലിയിലേക്ക് തിരിച്ചെത്താൻ മലയാളി താരത്തിന് സാധിച്ചു. സഞ്ജുവിനെ ദേശീയ ടീമിലെടുക്കണമെന്ന് ഗവാസ്‌കർ അടക്കമുള്ള താരങ്ങൾ നേരത്തെ അഭിപ്രായപ്പെട്ടിരുന്നു. സെലക്ടർമാർക്ക് മുന്നിൽ മികച്ച പ്രകടനം കാഴ്ചവെച്ച് സഞ്ജുവും കാത്തിരിക്കുകയാണ്.\n← ഇനിയും ശ്രമം തുടരും, വിജയം നേടും; നിരാശപ്പെടരുതെന്നും പ്രധാനമന്ത്രി\nപൊട്ടിക്കരഞ്ഞ് ഐഎസ്ആർഒ ചെയർമാൻ; കെട്ടിപ്പിടിച്ച് ആശ്വസിപ്പിച്ച് പ്രധാനമന്ത്രി →\nതമിഴ്‌നാടിനെതിരെ കേരളം പതറുന്നു; ആറ് വിക്കറ്റുകൾ നഷ്ടപ്പെട്ടു\nറോയലായി റയൽ; ഫിഫ ക്ലബ് ലോകകപ്പ് കിരീടം റയൽ മാഡ്രിഡിന്\nഗാംഗുലിയെ കടത്തിവെട്ടി ഹിറ്റ്മാന്റെ സെഞ്ച്വറി നേട്ടം; അഭിനന്ദന പ്രവാഹവുമായി മുൻ താരങ്ങൾ


മധ്യപ്രദേശില് കോണ്‍ഗ്രസ് സര്‍ക്കാരിനെ താഴെയിറക്കാനുള്ള തീവ്ര ശ്രമത്തിലാണ് ബിജെപി. - Oneindia Malayalam\nPublished : March 14, 2020, 12:10\nമധ്യപ്രദേശില് കോണ്‍ഗ്രസ് സര്‍ക്കാരിനെ താഴെയിറക്കാനുള്ള തീവ്ര ശ്രമത്തിലാണ് ബിജെപി.\nമധ്യപ്രദേശില് കോണ്‍ഗ്രസ് സര്‍ക്കാരിനെ താഴെയിറക്കാനുള്ള തീവ്ര ശ്രമത്തിലാണ് ബിജെപി. അടുത്ത നിയമസഭ സമ്മേളനത്തില് സഭയില് വിശ്വാസ വോട്ടടെുപ്പ് നടത്തണമെന്നാണ് ബിജെപിയുടെ ആവശ്യം. ഇക്കാര്യം ഉന്നയിച്ച് ഗവര്‍ണര് ലാല്‍ജിയെ കാണാനുള്ള നീക്കത്തിലാണ് സംസ്ഥാനത്ത് ബിജെപി. എന്നാല് ബിജെപി മുന്‍പേ തന്നെ മുഖ്യമന്ത്രി കമല്‍നാഥ് ഇന്ന് രാജ്ഭവനില് എത്തി ഗവര്‍ണറെ കണ്ടു.\nmadhya pradesh mp bjp congress lok sabha


ട്രെയിനുകൾ ഓടില്ല, ബസ്, ഓട്ടോ, ടാക്സി സർവീസുകളും നിലയ്ക്കും; കടകൾ അടച്ചിടും; ജനതാ കർഫ്യൂവിൽ രാജ്യം ന - Samakalika Malayalam\nട്രെയിനുകൾ ഓടില്ല, ബസ്, ഓട്ടോ, ടാക്സി സർവീസുകളും നിലയ്ക്കും; കടകൾ അടച്ചിടും; ജനതാ കർഫ്യൂവിൽ രാജ്യം നിശ്ചലമാകും\nBy സമകാലിക മലയാളം ഡെസ്‌ക് | Published: 21st March 2020 08:41 AM |\nLast Updated: 21st March 2020 08:41 AM | A+A A- |\nന്യൂഡൽഹി: കൊറോണ വൈറസ് വ്യാപനം തടയുന്നതിന്റെ പശ്ചാത്തലത്തിൽ ഏർപ്പെടുത്തുന്ന നാളത്തെ ജനതാ കർഫ്യൂവിൽ രാജ്യം നിശ്ചലമാകും. ശനിയാഴ്ച അര്‍ദ്ധരാത്രി മുതല് ഞായറാഴ്ച രാത്രി പത്തുമണിവരെയാണ് നിയന്ത്രണം. പ്രധാനമന്ത്രി നരേന്ദ്ര മോദി പ്രഖ്യാപിച്ച ജനതാ കർഫ്യൂവിനോട് പൂർണമായി സഹകരിക്കുമെന്ന് എല്ലാ സംസ്ഥാനങ്ങളും വ്യക്തമാക്കിയിട്ടുണ്ട്.\nനാളെ രാവിലെ ഏഴ് മണി മുതൽ രാത്രി ഒൻപത് മണി വരെ ജനങ്ങളാരും വീട്ടിൽ നിന്ന് പുറത്തിറങ്ങാതെ സഹകരിക്കണമെന്ന് പ്രധാനമന്ത്രി അഭ്യർത്ഥിച്ചിരുന്നു. അത്രയേറെ അത്യാവശ്യമെങ്കില് മാത്രമേ പുറത്തിറങ്ങാന് പാടുള്ളൂ. ജോലിയാണെങ്കിലും പരമാവധി വീട്ടില്‍ത്തന്നെയിരുന്നു ചെയ്യാന് ശ്രമിക്കണമെന്നാണ് നിർദ്ദേശം.\nരാജ്യത്തെ പൊതു ഗതാഗത സംവിധാനങ്ങളെല്ലാം നാളെ നിർത്തി വയ്ക്കും. സ്വകാര്യ ബസുകളും, ഓട്ടോ, ടാക്സികളും ഒന്നും നിരത്തിലിറങ്ങില്ല. ഹോട്ടലുകളും പെട്രോൾ പമ്പുകളും കട, കമ്പോളങ്ങളും അടഞ്ഞു കിടക്കും.\n3700ഓളം ട്രെയിൻ സർവീസുകൾ റെയിൽവേ റദ്ദാക്കിയിട്ടുണ്ട്. എക്സ്പ്രസ്, പാസഞ്ചർ ട്രെയിനുകളൊന്നും ഓടില്ല. ഇന്ന് അർധ രാത്രി മുതൽ നാളെ രാത്രി പത്ത് മണി വരെ പാസഞ്ചർ, എക്സ്പ്രസ് ട്രെയിനുകളൊന്നും സർവീസ് നടത്തില്ല. നിലവിൽ ഓടിക്കൊണ്ടിരിക്കുന്ന ട്രെയിനുകളുടെ സർവീസ് തടസപ്പെടില്ല.\nകര്‍ഫ്യൂവിനോട് സംസ്ഥാന സര്‍ക്കാര് പൂര്‍ണമായി സഹകരിക്കുമെന്ന് മുഖ്യമന്ത്രി പിണറായി വിജയന് പറഞ്ഞിരുന്നു. കെഎസ്ആര്‍ടിസി, കൊച്ചി മെട്രോ എന്നിവ സര്‍വീസ് നടത്തില്ലെന്നും മുഖ്യമന്ത്രി വ്യക്തമാക്കി.\nഹോട്ടലുകൾ, റെസ്റ്റോറന്റുകൾ, ബേക്കറികൾ എന്നിവ അടച്ചിടുമെന്ന് ഹോട്ടൽ ആന്റ് റെസ്റ്റോറന്റ് അസോസിയേഷൻ വ്യക്തമാക്കിയിട്ടുണ്ട്. നാളെ കടകൾ തുറക്കില്ലെന്ന് കേരള വ്യാപാരി വ്യവസായി ഏകോപന സമിതിയും അറിയിച്ചിട്ടുണ്ട്.\nനാളെ രാവിലെ ഏഴ് മുതൽ രാത്രി ഒൻപത് മണി വരെ പെട്രോൾ പമ്പുകൾ അടച്ചിടുമെന്ന് കേരള സ്റ്റേറ്റ് പെട്രോളിയം ട്രേഡേഴ്സ് അസോസിയേഷൻ അറിയിച്ചു.\nകൊറോണ വൈറസ് ജനതാ കർഫ്യൂ പ്രധാനമന്ത്രി നരേന്ദ്ര മോദി


അന്നെല്ലാവരും ചോദിച്ചത് ആസിഫിന് ഡ്യൂപ്പ് ഇടാൻ വന്നതാണോ എന്നാണ് - അസ്‌കർ അലി - metromatinee.com Lifestyle Entertainment & Sports\nഹണി ബീ2.0 എന്ന ചിത്രത്തിലൂടെയാണ് ആസിഫ് അലിയുടെ അനിയൻ അസ്‌കർ അലി സിനിമയിലേക്ക് എത്തുന്നത്. ആസിഫ് അലിയുടെ തനി പകർപ്പാണ് അസ്‌കർ . സിനിമയിലെത്തിയതിനെ കുറിച്ചും ആസിഫ് അലിയെ കുറിച്ചുമൊക്കെ മനസ് തുറക്കുകയാണ് അസ്‌കർ അലി.\nഒരുപാട് പേര് പറഞ്ഞു എന്നെ കാണുമ്പോള് ഇക്കയെ ഓര്‍മ്മ വരുന്നു എന്ന്. ഞങ്ങളുടെ രണ്ടാളുടേയും പൊക്കവും വണ്ണവും ഒക്കെ ഏകദേശം ഒരുപോലെയാണ്. ആദ്യം ലൊക്കേഷനില് എത്തിയപ്പോള് മിക്കവരും ചോദിച്ചത് ആസിഫിന് ഡ്യൂപ്പിടാന് വന്നയാളാണോ എന്നാണ്. പിന്നെ ഞാനും ഇക്കയും തമ്മിലുള്ള മറ്റൊരു സാമ്യം ഫോണ് ഉപയോഗിക്കുന്ന കാര്യത്തിലാണ്. ഫോണില് സംസാരിക്കാന് മടിയാണ്. എല്ലാവരും ചോദിച്ചു തുടങ്ങി ഇപ്പോഴെ ആസിഫിന് പഠിക്കുകയാണോ എന്ന്. അറിയാത്ത നമ്പറില് നിന്ന് കോള് വന്നാല് എടുക്കുന്നതിന് ഒരു ബുദ്ധിമുട്ടാണ്. കംഫര്‍ട്ട് അല്ലെങ്കില് മറുപടി ഒന്നോ രണ്ടോ വാക്കില് ഒതുക്കും.\nഇക്കായുടെ പ്രൊഡക്ഷന് കമ്പനിക്കൊപ്പം പ്രവര്‍ത്തിച്ചിരുന്നുവെന്ന് ഞാന് അറിയുന്നത് എല്ലാവരും പറഞ്ഞിട്ടാണ്. ശരിക്കും പറഞ്ഞാല് എന്നെ ആ ഏരിയയിലേക്ക് അടുപ്പിച്ചിട്ടില്ല. ഇക്കാടെ മോന്റെ പേരാണ് എന്നതിലപ്പുറം അതേ കുറിച്ച് ഒന്നും അറിയില്ല. ഞങ്ങള് അത്ര കമ്പനിയുള്ള ചേട്ടനും അനിയനും അല്ല. ഇക്കയേക്കാള് ആറ് ഏഴു വയസ്സിന്റെ ഇളയതാണ് ഞാന്. ഓവര് റെസ്‌പെക്ടുള്ള അനിയന് എന്നാണ് പൊതുവേ എല്ലാവരും പറയാറ്. ഇക്കാടെ മുന്നില് ചെന്നാല് കൈകെട്ടി നിന്നു പറയുന്നത് എല്ലാം കേള്‍ക്കുന്ന അനിയനാണ്. സംസാരിക്കുന്നത് രണ്ടോ മൂന്നോ വാക്കാണ്. അത് മിക്കവാറും ഉപദേശമായിരിക്കും. അതുകൊണ്ട് തന്നെ മുന്നില് ചെന്ന് പെടാതിരിക്കാന് പരമാവധി ശ്രദ്ധിക്കാറുണ്ട്.\naskar ali about asif ali\nRelated Topics:Asif Ali, Askar Ali, Featured